އިބްރާހިމް އާދަމް 30 މާރިޗު 2020 16:14\nމައުމޫން ޢަބްދުލްޤައްޔޫމުގެ ތުއްޕުޅު އިރުގެ ފޮޓޯއެއް (ކ.) އަދި އެމަނިކުފާނުގެ ޒުވާންދުވަސްވަރުގެ ފޮޓޯއެއް (ވ.). މަޞްދަރު: ދުންޔާ މައުމޫން / ޓުވިޓަރ\nކުރީގެ ރައީސް އަލްއުސްތާޛު މައުމޫން ޢަބްދުލްޤައްޔޫމް ހާމަޝްހޫރު ޝަޚުޞިއްޔަތެއް ދިވެހިރާއްޖޭގައި މަދުވާނެއެވެ. 30 އަހަރުދުވަހުގެ ވެރިކަމެއް މީގެ 12 އަހަރުކުރިން ނިމިދިޔަނަމަވެސް، ދިވެހިރާއްޖޭގެ ސިޔާސީ މަސްރަޙުން އެމަނިކުފާނުގެ ނަމުގެއަޑު މުޅީންފިލައިގެނެއްނުދެއެވެ. ބަޔަކު ލޯތްބާއި އިޙުތިރާމު ކުރިނަމަވެސް، އަދި ބަޔަކު ނުރުހުންވެ ނަފުރަތުކުރިނަމަވެސް، މިއީ ޙަޤީޤަތެވެ.\nނަމަވެސް، އެމަނިކުފާނުގެ ތުތްޕުޅު އިރުގެ ނަންފުޅާ، އެމަނިކުފާނު ދިވެހިރާއްޖެއަށާއި ދުނިޔެއަށް މަޝްހޫރުވެގެންދިޔަ ނަމާއި ވަރަށް ތަފާތުކަން އެނގިލައްވާތޯއެވެ؟\nމައުމޫން ޢަބްދުލް ޤައްޔޫމުގެ އަސްލު ނަންފުޅަކީ ޢަބްދުﷲ މައުމޫން ޚައިރީ އެވެ. އެމަނިކުފާނުގެ ބައްޕާފުޅު އެމަނިކުފާނަށް ދެއްވިނަންފުޅަކީ މިއެވެ. އެމަނިކުފާނުގެ މަދުރަސީ ދައުރުގައިވެސް އެމަނިކުފާނަށް ކިޔައިއުޅުނު ނަމަކީ މިއެވެ. އެމަނިކުފާނުގެ ނަން ބަދަލުވާންދިމާވީ ދިވެހިރާއްޖެއިން ބޭރަށް ތަޢުލީމު ފުރިހަމަކުރެއްވުމަށް ދަތުރުކުރެއްވުމަށް ޕާސްޕޯޓު ހެއްދެވުމާއި ހަވާލުވެވަޑައިގެން ހުންނެވި ބޭފުޅަކަށް އެރި އޮޅުމަކުންނެވެ. އެމަނިކުފާނަށް ޢާންމުކޮށް ކިޔައި އުޅުނީ "މައުމޫން" ކަމަށްވުމުން، އެނަން ޕާސްޕޯޓަށް އެދޭ ފޯމުގައި ލިޔުއްވައި، އެ ނަމާއި އެމަނިކުފާނުގެ ބައްޕާފުޅުގެ ނަމާއި ގުޅުއްވާލެއްވީއެވެ.\nއެޒަމާނުގައި، ދިވެހީންނަށް ނަންކިޔައި އުޅުނީ އެމީހެއްގެ ލަގަބަކުން ނުވަތަ ވަނަމަކުންނެވެ. އެމަނިކުފާނުގެ "މުސްކުޅި ދިވެހި" ނަންފުޅަކީ ޅަސީދީ އެވެ. އެއީ އެމަނިކުފާނުގެ ބައްޕާފުޅު ފަރާތުން "ސީދީ"ގެ ލަގަބު ވާރިޘުވީތީވެއެވެ. އެމަނިކުފާނުގެ ބައްޕާފުޅުގެ ނަންފުޅަކީ ޢަބްދުލްޤައްޔޫމް ސީދީ އެވެ. އަދި އެމަނިކުފާނުގެ ކާފާފުޅުގެ ނަންފުޅަކީ އިބްރާހިމް މާފަތްތަކުރުފާނެވެ.\nރައީސް މައުމޫން ގެ ނަސްލަކީ ބަބުރު ނައިބު ކަލޭފާނުގެ ނަސްލެވެ. ބަބުރު ނައިބު ކަލޭފާނަކީ 1735މ. ގައި ދިވެހިރާއްޖެޔަށް ގެނެވުނު އެފްރިކާގެ އަޅަކާއި ހުވަދޫ އަތޮޅު ވިލިނގިލި ކަނބަލަކާއި ކައިވެނިކުރައްވައި، ފުރަތަމައަށް ލިބިވަޑައިގަތް ދަރިކަލުންނެވެ. ބަބުރު ނައިބު ކަލޭފާނުގެ އަސްލުނަމަކީ މުޙައްމަދު އަލް-ޙަބަޝީ (ނުވަތަ ޙަބުޝްކަރައިގެ މުޙައްމަދު) އެވެ. ހުވަދޫ އަތޮޅު ވިލިނގިއްޔަށް އުފަންވެވަޑައިގަތްނަމަވެސް، މުޙައްމަދު އަލްޙަބްޝީ އުޅުއްވާ ބޮޑުފުޅުވީ މާލޭގައެވެ. 1794 މ. ގައި ނުވަތަ 1795 މ. ގައި މުޙައްމަދު އަލްޙަބްޝީ އަށް ބޮޑުނައިބުކަންދެވުނެވެ. މިކަންވީ، މޫސާ ނަޖްމުއްދީން ފަނޑިޔާރުމަނިކުފާނު އަވަހާރަވުމުންނެވެ.\n74 % މައުލޫމާތު މުއްސަނދިވި\nރައީސް މައުމޫން އެނގޭތަ؟ ނަސަބު\nNovember 11, 2019 22:37:42\nވަރަށް އިންޓަރެސްޓިންގ އާރޓިކަލެއް!\nމައުމޫނުގެ އަގެއް އި ރާދަކު ރެއްވިއްޔާ ނުވެއްޓޭނެ. ޙަމަ އުހުގަ.\nކޮބާ މޮހާރު މީނަ ދުނިޔޭގަ އެބަހުރިތަ މީވަރައް ގައުމާ ރައްޔިތުންދެކެ ލޯބިވާ ބޭޅަކޯ\nމުޙައްމަދު އަލް-ޙަބަޝީއާ ޚައިރީ ގުޅޭ ހިސާބަކީ ކޮބާ؟\nވަރަށް ރަނގަޅު އާޓިކަލްއެއް. މިފަދަ އާޓިކަލްތައް އަދިވެސް ގެނެސްދޭނެ ކަމަށް އުންމީދު ކުރަން\nހުރިހާކަމެއްގައިވެސް މަކަރާއި ހީލަތް އުފަންދުވަސްވެސް ވާނީ އެގޮތަށް ބަދަލުކޮށްފައި\nހޭބައްުޔާ. މައުމޫނަކީ އޭރު ކުޑަކުއްޖެއް. އެއޮތީނުން އެއީ މީހަކަށް އޮޅިގެން ކުރެވުނު ކަމެއް ކަމަށް.\nއެނގޭ އެއީ ރައިސުލް ޖުމަހޫރިއްޔާ ކިޔަނީ\nރަނގަޅު ގޮތަކީ [ރައީސުލްޖުމްހޫރިއްޔާ]\nމައުމޫނުގެ އާއިލާއެއް އޮވެޔޯ މި ވިލނގިލީގަ، ހަރާންބަޅުމާސް އެއިން އެއްވެސް އިންސާނަކު އަހަންނަކަށް ނުއެއް ފެނޭ. އަޅެ މައުމޫނުގެ އެއްމެ މޫނެއްވެސް މިރަށުން ދައްކަބަލަ.\nމައުމޫން އަސްލު އުފަންވެވަޑައިގަތީ 1931 ވަނަ އަހަރު ޑިސެމްބަރ 29 ގަ އެކަމަކު މިސްރަށް ވަދައިގެން އިރު އުމްރު ވެސް ބަދަލު ކުރެއްވު 1937 ގަ އުފަންވެ ވަޑއިގަތް ކަމަށް\nއޮޅުވާލިކަން ނޫނީ އޮޅުނީކަން ޤަބޫލްކުރުމަކީ ތިޔަ ފަދަ ލަޤަބުގައި ކިލަބުކަން ނެތް ހުނދުފޮތިކޮޅެއް ފަދަ ބޭފުޅަކު ކުރާނެކަމަށް ޤަބޫލްކުރާވަރުގެ ކަން ކަމެއްނޫން. މުނާފިގުންގެ ސިފަތަށް ކިޔައިދީފަ އެ ސިފަޖެހުނީމަ ވަރަށްހުތުރު." ފަށްކާ ނުވާނެ މޭވާ ތޮށްޓާ ނުލާ "\nއެކެއްގެ ދެ ދަރިންނަށް އެއްނަމެއް ކިޔޭބާ؟ އަބުދުﷲ މައުމޫން ކިޔާފައި އަބުދުﷲ ޔާމީނު ވެސް ކިޔޭތަ؟\nއެއީ އެއްބަނޑު އެއްބަފާ ދެބޭފުޅުން އެއް ނޫން .އެއްބައްޕާފުޅު\nއެއްބަފާ ދެމީހަކައް އެންނަން ކިޔޭކަމެއް ނޭގޭ ކިތަންމެބަނޑަކައް ލިބުނަސް. އެކަމު އެއްބަނޑު ދެމީހުންނައް ކިޔޭކަމައް ވަނީ. ނަސްލު އޮޅޭކަހަލަކަމެއް.\nނ. ވެލިދޫ އަންހެނަކު\nޢަބުދުﷲ މަޖީދު، ޢަބުދުﷲ ޔާމީން، ޢަބުދުﷲ މަމްނޫން، ޢަބުދުﷲ އަލްޤީން، ޢަބުދުﷲ ބުންޔާމީން މީ ހައްތާވެސް ނ. ވެލިދޫ އަންހެނަކު ޢަބުދުލްޤައްޔޫމް ސީދީ ގެ އަނބި ކަބަލެއްގެ ގޮތުގައި އިންނަވައިގެން ލިބިވަޑައިގަތް ބޭފުޅުން. ހުރިހާ ބޭފުޅުންގެ ނަމުގެ ކުރިޔަށް ވެސް ޢަބުދުﷲ ލައްވާފައި\nޢުމަރުގެފާނުގެ ތިއްބަވާކަމަށްވަނީ ޢަބްދުއްރަޙްމާން ކިޔާ ތިން ބޭފުޅުން.\nދޮގުޙަބަރު ނުފަތުރާ..!! ނޭގެންޔާ އެނގޭ ބައެއްކާރިން އަހާބަލަ!!\nާައަޙްމަދު ޒަނީނު އާދަމް\nމިޅިއަކުން ރަނގަޅެއްނޫން އަސު ނަމަކީ:މައުމޫން ޚައިރީ ޙަމީދު ޚައިރީ ސީދީ އަށް ލިބިލެއްވި ހިތާމަ އަކާ ހެދި ޢަބްދުﷲ ކުރިއަށް އިތުރުކުރީ ދެން ކީ ޢަބްދުﷲ މައުމޫން ޢަބްދުﷲ ޙަމީދު މިހާތަނުން ޚައިރީ ކަނޑާލެއްވީ ޟައުމޫނުގެ ނަމުން ޢަބްދުﷲ އުނިކިރެއްވީ މާފަހުން މިސްރަށް ވެސް ދިޔަފަހުން.\nއަހަރުމެންމީ ވެސް ޅަސީދީފަދަ އިންސާނުން ކީއްވެ އެކަލޭގެ ވަނަވަރު އާއްމު ތިކުރަނީ؟؟\nއެމަނިކުފާނަކީ ވަރަށް ޤަދަރުކުރި ބޭފުޅެއް އެކަމަކުވެސް އެބޭފުޅާ އަށް މިވަގުތު އެންމެ ރަނގަޅީ މުޙައްމަދު ނަޝިދާއެކު އެކު މަސައްކަތް ކުރުމޭ ވިދާޅުވިދުވަހުން ފެށިގެން އެ ޤަދަރާ އެލޯބި ކެނޑި ހިގައްޖެ\nހަތަރެސްފައިން ތިޔަވާހަކައަށް މަ ތާއީދު. ލާބޮލަށް ލާފަ ހުރިމީހެއް މިހާރު އެއީ. އެކަމަކު ކުރިން އެއީ މަގޭ ރޯލްމޮޑެލް. ލާދީނީ މީހުންނާ އެކީ މަސައްކަތް ކުރަންފެށިފަހުން ވަތް ކަނޑާލައިފިން. ސަލާމް\nނާދިރާ ކުރިކަމެއް އެއީ ކުޑަސިދީ ޅަ ކުރަން\nޔާމިން އަކީ ޗައިނާއިން އޭރު މިސަރަހަށްދށް ކަނޑައަޅާފައިހުރި ޗައިނާ އެމްބެސަޑަރުގެ ދަރިއެއް، އެހެންވެ ނަމަކީ އަބުދުﷲ ޔާމިން. 2003 ވަނަ އަހަރު ކެބިނެޓް އިއުލާން ކުރުމާ ހަމައަށް ނަމުގެ ފަހަތަށް އަބުލް ގައްޔޫމް ހިމެނިފައެއް ނުވޭ.\nޖެނެރޭޝަނަށް ބަލާއިރު އެހާ ދުވަސްތެކެއް ނުވޭ ބަބުރު ވަންތަ ކަން ދާކަށް. އެކަމަކު މައުމޫނުގެ ކިބައިގައި އަދި ދަރިންގެ ކިބައިގައި އެފަދަ ބަބުރުވަންތަ ސިފައެއްނެތް. ނީގްރޯ ހެއަރއެއްނެތް. ބަބުރު ކަޅުކަމެއްވެސް ނެތް. އެކަމަކު، ކާފަ ދަރިކަލުން ގެ ތެރޭގައި އެބަތިއްބެވިކަންނޭންގެ ކަޅު ކުދިން. އެކުދިން ކަޅުވެފައިވަނީ، އެކުދިންގެ ބައްޕަ ކަޅުވީމާކަމަށްވެސް ވެދާނެ. ރަނގަޅަށް ޑީއެންއޭ ޗެކްކުރެއްވުން މުހިންމު. ރައީސް ޔާމީން އަށް ބަލާއިރު، އިސްތަށިފުޅުގައި ކޮންމެވެސް ވަރެއްގެ ބުޅިކަމެއް ހުރޭ. މޫނު ފުޅުގެ މަސްތަކަށް ބަލާއިރު ބޮޑަށް ވައްތަރުވާން އުޅެނީ، މެދުއިރުމައްޗަށް ނިސްބަތްވާ ބޭފުޅެއްގެގޮތުގައި. ހާއްސަގޮތެއްގައި، ލުބުނާން، މިސުރު ހިސާބު ގެ ބޭފުޅަކާ.


Minivan muassasaathakuge mahchah raees yameen ge sarukaaruge...\nއެބޭފުޅުންގެ ޒިންމާ އަދާ ނުކުރައްވާ އެވާހަކަ ދެއްކެވުމަކީ ޒިންމާދާރު ނޫން ގޮތެއް ކަމަށް ވިދާޅުވި\nކ. މާލެ 21 އޯގަސްޓު 2019 | ބުދަ 08:11 3,369\nމިނިވަން މުއައްސަސާތަކުގެ މައްޗަށް ކުރީގެ ރައީސް އަބްދުﷲ ޔާމީންގެ ސަރުކާރުގެ ނުފޫޒު އޮތްކަމަށް ޤަބޫލު ނުކުރައްވާ ކަމަށް މަޑުއްވަރީ ދާއިރާގެ މެންބަރު އާދަމް ޝަރީފް އުމަރު ވިދާޅުވެއްޖެ އެވެ.\nރާއްޖެ ޓީވީގެ "ފަލަ ސުރުޚީ" ޕްރޮގްރާމުގައި ވާހަކަ ދައްކަވަމުން ޝަރީފް ވިދާޅުވީ މިނިވަން މުއައްސަސާތައް މިނިވަންނުވާކަމަށްވެއްޖެ ނަމަ އެމުއައްސަސާތަކުގެ ބޭފުޅުން އެބޭފުޅުންގެ ޤާނޫނީ ޒިންމާ އަދާކުރައްވަން ޖެހޭނެ ކަމަށެވެ.\nއެޤާނޫނީ ޒިންމާ އަދާނުކުރައްވާ ނިމިދިޔަ ސަރުކާރަކަށް "ތުޅާގަނޑު" އެއްލުމަކީ ވަރަށް ޒިންމާދާރުކަން ކުޑަކަމެއް ކަމަށް އޭނާ ވިދާޅުވިއެވެ.\n19 ވަނަ ރައްޔިތުންގެ މަޖިލީހުގެ ކޮމިޓީތަކަށް މިނިވަން މުއައްސަސާތައް ހާޒިރުކޮށް އެބޭފުޅުންނާއި ސުވާލުކުރެއްވުމުން ރައީސް ޔާމީންގެ ސަރުކާރުގައި އެ މުއައްސަސާތަކަށް މިނިވަން ކަމާއި އެކު މަސައްކަތް ކުރުމުގެ ފުރުސަތު ބަންދުވި ކަމަށް ވަނީ ވިދާޅުވެފައެވެ.\nރައީސް ޔާމީންގެ ސަރުކާރުގައި ޑިފެންސް މިނިސްޓަރުކަންވެސް ކުރައްވާފައިވާ ޝަރީފް ވިދާޅުވީ އޭރުވެސް ރައްޔިތުންގެ މަޖިލީހާއި އިދިކޮޅުވާފަރާތްތައްވެސް ތިބި ކަމަށެވެ.\nއަދި މިނިވަން މުއައްސަސާތަކަށް މިނިވަން ކަމާއިއެކު މަސައްކަތް ކުރުމުގެ ފުރުސަތު ބަންދުވެފައިވާނަމަ އެބޭފުޅުން އިދިކޮޅު ފަރާތްތަކާއި ގުޅިވަޑައިގެން އެ ސްޓޭމަންޓް ނުދެއްވީ ކީއްވެތޯ ވަނީ ސުވާލު އުފައްދަވާފައެވެ.\n"އޭރުވެސް އެކަން ކުރައްވަން ޖެހޭނެ. އޭރުވެސް ރައްޔިތުންގެ މަޖިލިސްއޮތް އަދި އިދިކޮޅު ފަރާތްތައްވެސް އޮތްތާ. މިނިވަން މުއައްސަސާތަކުގެ މައްޗަށް ސަރުކާރުގެ ނުފޫޒު އޮތް ކަމަކަށް ގަބޫލެއް ނުކުރަން ކުރިއަކުވެސް އަދި މިހާރުވެސް" ޝަރީފް ވިދާޅުވިއެވެ.\nޝަރީފް ވިދާޅުވީ މިނިވަން މުއައްސާތަކުން އެބޭފުޅުންގެ ޒިންމާ އަދާ ނުކުރައްވާ އެވާހަކަ ދެއްކެވުމަކީ ޒިންމާދާރު ގޮތެއް ކަމަށް ޤަބޫލު ނުކުރައްވާ ކަމަށެވެ.


ތިރީގައި މިދަންނަވާ މަޤާމްތަކަށް މީހަކު ބޭނުންވެއްޖެ.\nއެސް.އެސް 1 / ސަޕޯޓް ސްޓާފް ގްރޭޑް 1\nވަޒިފާ އަދާ ކުރަންޖެހޭ ރަށް / އޮފީހާއި، ޔުނިޓް\nއޮޕަރޭޝަން ސެކްޝަން/ ޕަބްލިކް ވަރކްސް ސަރވިސަސް / ކ.ތިލަފުށި، މާލެ\nސަރވިސް އެލަވަންސް: -/1,000ރ\n(އިތުރު ގަޑީގައި ކުރާ މަސައްކަތްތަކަށް ހަމަޖެހިފައިވާ އުޞޫލުން އިތުރުގަޑީ ފައިސާ ދެވޭނެ.)\nލިޔަންކިޔަން ދަތުމާއެކު މަޤާމުގެ މަސައްކަތްކުރުމުގެ ހުނަރު / ޤާބިލްކަން ލިބިފައިވުން.\nއޮފީސް އަދި ސައިޓްގައި ދުވަހުން ދުވަހަށް ކުރަން ޖެހޭ މަސައްކަތްތައް ބަރާބަރަށް ކުރުން.\nއޮފީސް އަދި ސައިޓްގައި ކުރާ ސިމެންތީގެ މަސައްކަތްތަކާއި، ގައު ޖެއްސުމާއި، ރިވެޓްމަންޓްގެ މަސައްކަތްތަކާއި، ބަނދަރުގެ މަސައްކަތްތައް ސުޕަވައިޒަރުގެ ލަފާގެމަތިން ކުރުން.\nސުޕަވައިޒަރުގެ ލަފާގެމަތިން އޮފީސް އަދި ސައިޓްގައި ކުރާ މެކޭނިކަލް، ވެލްޑިންގ އަދި ކާޕެންޓްރީ މަސައްކަތްތަކުގައި އެހީތެރިވެދިނުން.\nމަސައްކަތް ފެށުމުގެ ކުރިން މަސައްކަތަށް ތައްޔާރުކުރުމުގެ ގޮތުން، ބޭނުންވާ ތަކެތި ހަމައަށް ހުރިތޯ ބަލައި ޗެކްކުރުމަށްފަހު ސުޕަވައިޒަރަށް އަންގާ، ތަކެތި ހަމަކުރުން.\nއޮފީސް އަދި ސައިޓްގައި ގެންގުޅޭ ވެހިކަލްތަކަށް މައްސަލައެއް ދިމާވެއްޖެނަމަ، ޓެކްނީޝަނުން މަސައްކަތްކުރަމުންދާ ވަގުތުތަކުގައި ބޭނުންވާ އެހީތެރިކަން ފޯރުކޮށްދިނުން.\nސުޕަވައިޒަރުގެ ލަފާގެމަތިން ވެހިކަލްތަކަށް މުދާ އަރުވާ ބޭލުމާއި، މަސައްކަތަށް ބޭނުންވާ ސާމާނު އެއްތަނުން އަނެއްތަނަށް ގެންދިއުން.\nއޮފީސް އަދި ސައިޓްގައި ބޭނުންކުރާ އިކްއިޕްމަންޓާއި މެޝިންތައް ފަރުވާތެރިކަމާއިއެކު ރަނގަޅަށް ބެލެހެއްޓުން.\nމަސައްކަތްކުރާ ވަގުތުގައާއި މަސައްކަތް ހިނގަމުންދާ ތަނުގައި ހޭދަކުރާ ވަގުތުތަކުގައި ތިމާއަށާއި އެހެނިހެން މުވައްޒަފުންގެ ސަލާމަތަށް ބަލައިގެން އަދި އޮފީހުގެ މުދަލާއި ތަނަށް ގެއްލުމެއް ނުވާނެގޮތުގެ މަތިން ސަމާލުވެގެން މަސައްކަތްކުރުން.\nމަސައްކަތްތައް ހަލުވި ސްޕީޑެއްގައި ކުރިއަށްގެންދިއުމަށްޓަކައި ސުޕަވައިޒަރު އަންގާ ގޮތެއްގެމަތިން ޑިއުޓީ އުސޫލުން މަސައްކަތްކުރުން.\nއިތުރު މަޢުލޫމާތު ސާފުކުރެއްވުމަށް މިސަރވިސަސްގެ ނަންބަރު 3323537 އަށް ގުޅުއްވުން އެދެމެވެ.\nގިނަވަގުތު އޮފީހުގައި މަސައްކަތް ކުރެވޭނެ ހީވާގި މީހެއްކަމުގައިވުން.\nމާލިއްޔަތު ޤާނޫނާއި ދިވެހި ސިވިލް ސަރވިސްގެ ޤާނޫނާއި ގަވާއިދަށް އަހުލުވެރިވެފައިވާ ފަރާތެއް ކަމުގައިވުން.\nމި ވަޒީފާއަށް އެދި ހުށަހަޅަންޖެހޭ ތަކެތި ހުށަހަޅުއްވާނީ ޕަބްލިކް ވަރކްސް ސަރވިސަސްއަށް (އަމީނީމަގު، މާފަންނު / މާލެ) އޮފީހަށްށެވެ.\nތަކެތި ހުށަހެޅުމުގެ ސުންގަޑިއަކީ 12 މާރިޗު 2015 ވާ ބުރާސްފަތި ދުވަހުގެ 15:00 ގެ ކުރިން.\nމި މަޤާމަށް މީހަކު ހޮވުމަށް އިންޓަރވިއު އޮންނާނީ މާރިޗު - އެޕްރީލް 2015 އާ ދެމެދުގެ ތާރީޚެއްގައި މިސަރވިސަސްގައެވެ.\nއިންޓަވިއުއަށް ދެންނެވޭނީ ވަޒީފާއަށް ކުރިމަތިލާ ފަރާތްތައް ޝޯޓްލިސްޓް ކުރުމަށްފަހު އެފަރާތްތަކަށް އެކަންޏެވެ.\nމިވަޒީފާއަށް އެދިފައިވާ ޝަރުޠު ހަމަވާ ފަރާތްތަކުގެ އަދަދު 10 އަށްވުރެ ގިނަނަމަ ތަޢުލީމާއި ތަމްރީނަށްބަލައި 10 ފަރާތެއް ޝޯޓްލިސްޓް ކުރެވޭނެއެވެ.


Hamalaa dhin meehun Nasheed avahaarakohlan3faharu ulhunu: CP Hameed | ThePress\nހަމަލާ ދިން މީހުން ނަޝީދު އަވަހާރަކޮށްލަން3ފަހަރު އުޅުނު: ސީޕީ ހަމީދު\nރައީސް ނަޝީދު ކާރުކޮޅަށް އަރާވަޑައިގަންނަވަނިކޮށް އެއްޗެއް ގޮއްވާލި ހާދިސާ\nރައްޔިތުން މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން މިދިޔަ މެއި މަހު6ވަނަ ދުވަހު ދިން ހަމަލާގެ ބައިވެރިން ރައީސް ނަޝީދު އަވަހާރަކޮށްލަން3ފަހަރު އުޅުނު ކަމަށް ކޮމިޝަނާ އޮފް ޕޮލިސް މުހައްމަދު ހަމީދު ވިދާޅުވެއްޖެއެވެ.\nރައީސް މުހައްމަދު ނަޝީދަށް އަމާޒުކޮށް ދިން ޓެރަރިސްޓު ހަމަލާ ދިނުމުގެ މަސައްކަތް އެމީހުން ފެށީ 2019 ވަނަ އަހަރު ކަމަށާއި އަދި އެކަމުގެ އަމަލީ މަސައްކަތް ފަށާފައި ވަނީ 2020 ވަނަ އަހަރު ކަމަށް ކޮމިޝަނާ އޮފް ޕޮލިސް މުހައްމަދު ހަމީދު ވިދާޅުވިއެވެ.\nސީޕީ ހަމީދު މިފަދައިން ވިދާޅުވީ ރައީސް މުހައްމަދު ނަޝީދު އަވަހާރަކޮށްލަން ދިން ޓެރަރިސްޓް ހަމަލާގެ އެންމެ ފަހުގެ މައުލޫމާތާއި ކުރިން އާންމު ނުކުރާ ބައެއް ކަންކަން ހާމަކުރަން މިހާރު ބާއްވަމުން ގެންދާ ޕްރެސް ބްރީފިންގައެވެ.\nސީޕީ ހަމީދު އިތުރަށް ވިދާޅުވީ އެންމެ ފުރަތަމަ ހަމަލާ ރާވާފައި ވަނީ ޔާގޫތުގޭ ކައިރީގައި ސައިކަލް ބަހައްޓައިގެން ޖާނުންފިދާވެގެން ވެސް އެ ހަމަލާދޭން ކަމަށް ފުލުހުންނަށް ފާހަގަވެފައި ވާ ކަމަށެވެ.\nއޭގެ ފަހުން ރައީސް ނަޝީދު ކަސްރަތުކުރައްވަން ނިކުމެވަޑައިގަންނަވާ ގަޑި ބަލައި، މާލޭގެ ބޮޑުތަކުރުފާނު މަގުގައި ހުންނަ މޭރީބްރައުން ރެސްޓޯރަންޓް ސަރަހައްދުގައި ސައިކަލް ބަހައްޓައިގެން ހަމަލާދޭން އެމީހުން މަސައްކަތް ކުރިއެވެ. އަދި އެތަނުގައި ހަމަލާދޭން މަޝްވަރާކޮށް، އެތަން ބެލުމަށް ފަހު އެކަމަށް އެތަން އެކަށީގެން ނުވާކަމަށް އެމީހުން ނިންމާ3ވަނަ ފަހަރަށް ހަމަލާ ރޭވީކަން އެސިސްޓަންޓް ކޮމިޝަނާ އޮފް ޕޮލިސް މުހައްމަދު ރިޔާޒުވެސް ފާހަގަ ކުރެއްވިއެވެ.\nރިޔާޒު ވިދާޅުވީ އޭގެ ފަހުން ނީލޯފަރު ހިނގުމުގައި ސައިކަލް ބަހައްޓައިގެން ހަމަލާދޭން އެމީހުން ރާވަން ފެށީ މިއަހަރުގެ މާޗް މަސް ނުވަތަ އެމަހުގެ ފަހުކޮޅުކަމަށެވެ. އެކަމަށްޓަކައި ހަމަލާދޭން ގަތް ސައިކަލް ހުޅުމާލޭގައި ހުންނަ ގަރާޖަކުން މާޗް މަސްތެރޭ ސާވިސްކޮށް ތައްޔާރު ކުރިކަން ތަހުގީގަށް ހޯދިފައިވާކަމަށް ރިޔާޒް ވިދާޅުވިއެވެ. ރިޔާޒް ވިދާޅުވީ، މޭ6ގެ ހަމަލާ ދިނުމަށް ބޭނުންކުރި ސައިކަލަކީ 2019 ވަނަ އަހަރު ގަނެފައިވާ ސައިކަލެއް ކަމަށެވެ.\nނަޝީދަށް ދިން ހަމަލާއާ ގުޅިގެން މިހާތަނަށް 10 މީހަކު ހައްޔަރުކޮށްފައި ވެއެވެ. އޭގެ ތެރޭގައ ރައީސް ނަޝީދަށް އަމާޒުކޮށް ދިން ހަމަލާގެ އެންމެ އިސްކޮށް އުޅުނު އެކަކު މިއަދު ވަނީ އައްޑޫސިޓީން ހައްޔަރު ކޮށްފައެވެ.\nސީޕީ ވިދާޅުވީ، ހއ. ހޯރަފުށީ، އަލަނާސިގޭ މުހައްމަދު ތަސްލީމް އައްޑޫސިޓީން ހައްޔަރު ކުރި އިރު މިހާތަނަށް ބެލި ބެލުމުން އޭނާއަކީ ހަމަލާގައި އެންމެ އިސްކޮށް އުޅުނު މީހާކަން ފާހަގަ ކުރެވިފައި ވާ ކަަމަށެވެ.\nއޭގެ އިތުރުން، ހަމަލާ ރާވައި ހިންގުމުގައި އަމަލީ ގޮތުން އިސް ދައުރެއް އަދާކުރި ކަމުގެ ތަހުމަތުކޮށް މ. ކުދެހިގޭ, އިސްހާގު ގެ މައްސަލަވެސް ފުލުހުން ދަނީ ބަލަމުންނެވެ.\nސީޕީ ވިދާޅުވީ، މި މައްސަލައާ ގުޅިގެން މިހާތަނަށް 840 އަށް ވުރެ ގިނަ ތަންތަން ބަލައި، 200 އަށް ވުރެ ގިނަ މީހުންނާ ބައްދަލު ކޮށްފައިވާ ކަމަށެވެ.\nމި ބްރީފިންގައި ޕޮލިސް ކޮމިޝަނަރުގެ އިތުރުން ޕްރޮސެކިއުޓާ ޖެނެރަލް ހުސައިން ޝަމީމް އަދި އެސިސްޓެންޓް ކޮމިޝަނަރު މުހައްމަދު ރިޔާޒު ބައިވެރިވެ ވަޑައިގަންނަވައެވެ.\nހަބަރު ނަޝީދަށް ދިން ޓެރަރިސްޓް ހަމަލާ މުހައްމަދު ހަމީދު (ސީޕީ) މުހައްމަދު ނަޝީދު ޕީޖީ ޝަމީމް ޕޮލިސް


BREAKING: Raajjeygai Vaige Magun Bon Govvaalan Reyvi - Vaguthu\n5 މަސް ކުރިން ( ޑިސެމްބަރު 16, 2019 )\nއައިސިސްގެ ލީޑަޝިޕުން ވާގިވެރިވެ، ސީރިއާގައި ހުރި ދިވެއްސަކު އިސްވެ ރާއްޖޭގައި ވައިގެ މަގުން ބޮން ގޮއްވާލަން އުޅުނު ކަމަށް ޕޮލިސް ކޮމިޝަނަރު މުހައްމަދު ހަމީދު ވިދާޅުވެއްޖެއެވެ.\nސީޕީ ހަމީދު މިގޮތަށް ވިދާޅުވެފައިވަނީ މިހާރު ކްރޮސްރޯޑްސްގައި ކުރިއަށްދާ "ވިއަވަތި ރާއްޖެ" ކައުންސިލަރުންގެ މަހާސިންތާގައި ވާހަކަ ދައްކަވަމުުުންްްނެވެ. ސީޕީ ހާމަކުރައްވާފައިވާ ގޮތުގައި އެކަން ހިންގުމަށް މަސައްކަތް ކޮށްފައި ވަނީ 2017 ވަނަ އަހަރުގެ ތެރޭގައެވެ. ހަމީދު ވިދާޅުވީ މިކަން ކުރުމަށް މަސައްކތް ކޮށްފައ ވަނީ ސީރިއާގައި ތިބި ދިވެހިންގެ ބަޔަކާއި، އައިސިސް ޖަމާއަތުން މާލޭގައި ތިބި ދިވެހިންތަކަކާއި ގުޅިގެން ކަމަށެވެ.\n"2017 ވަނަ އަހަރު ސީރިއާގައި ހުރި ދިވެއްސެއް ވެސް ހިމެނިގެން އިސްލާމިކް ސްޓޭޓުގެ ލީޑަޝިޕުން އިންސްޓްރަކްޝަން ދީގެން ދިވެހިންތަކެއް މާލޭގައި ތިބެގެން އައިއީޑީއެއް ހަދާ، ވައިގެ މަތިން އެއްޗެއް ގޮއްވާލަން ރޭވި އޮޕަރޭޝަން ފްލޮޕް ކުރީ ދިވެހިރާއްޖެއިން", ސީޕީ ހަމީދު ވިދާޅުވިއެވެ.\nއަދި އެކަން ކުރުމަށް ކުރި މަސައްކައް ނެޝަނަލް ކައުންޓަރ ޓެރޮރިޒަމް ސެންޓަރ (އެންސީޓީސީ) އާއި ސިފައިން އަދި ފުލުހުން ގުޅިގެން ކަމަށެވެ.\nހަމީދު ވިދާޅުވީ ރާއްޖެއިން ދަނީ ނިރުބުވެރިކަމާއި ހަރުކަށި ވިސްނުންތަކާއި ދެކޮޅަށް ދުނިޔޭގެ އެންމެ ކުރީ ސަފުގައި މަސައްކަތް ކުރަމުން ކަމަށެވެ. އެފަދަ އެފަދަ ކުށްތައް މަދު ކުރުމަށް އަދި އެފަދަ ކަންކަން ވިޔަ ނުދިނުމަށް ދިވެހި ފުލުހުންނާއި ސަލާމަތީ ބާރުތަކުން ކުރަންޖެހޭ ހުރިހައި ކަމެއް ކުރުމުގައި ފަސް ނުޖެހޭނެ ކަމުގެ ޔަގީންކަން ސީޕީ ވަނީ ދެއްވާފައެވެ.\nއެ މަހާސިންތާގައި ވާހަފުޅު ދައްކަވަމުން ސީޕީ އިތުރަށް ވިދާޅުވެފައި ވަނީ ރާއްޖޭގައި ހަރުކަށި ވިސްނުންތަކުގެ 14،00 އާއި ގާތްކުރާ އަދަދަކަށް މީހުން ތިބިކަމަށާއި، މީގެ ކުރިން އަފްގާނިސްތާނު އަދި ޕާކިސްތާނުގައި ހިނގި ހަނގުރާމައިގައިވެސް ދިވެހިން ބައިވެރިވެފައިވާ ކަމަށެވެ. އަދި އެތަންތަނުން އެނބުރި ރާއްޖެ އަތުވެ އޭގައިން ބަޔަކު އަޑީގައި ތިބެގެން ހަރުކަށި ވިސްނުން ފެތުރުމަށް މަސައްކަތް ކުރަމުން ދާކަަމަށް އޭނާ ވިދާޅުވިއެވެ.\nމިފަދަ އޮޕަރޭޝަނެއްގެ ވާހަކަ މީގެ ކުރިން ފުލުހުން، އަދި އެއްވެސް ސަލާމަތީ ބާރަކުން ދައްކާފައެއް ނުވެއެވެ.\nޑިސެމްބަރު 16, 2019 14:06\nރައީސް ނަޝީދުގެ ޕަޕެޓު އެމްސީ ހަމީދު މިކިޔަނީ އަނެއްކާކީކޭތަ. ބަޔަކު ނޫޅޭ ރާއްޖެއަކާހެދިއެއް. ލާދީނީ ބައިގަނޑު އަމިއްލައަށް ތިޔަ ތެޅެނީ ރާއްޖޭގައި ލާދީނިއްޔަތު ނުފެތުރިގެން.\nފުލުހުންގެ ގާބިލްކަން ހުރިވަރު މިއެނގުނީ!! 2017 ވަނަ އަހަރު ހިންގަން އުޅުނުކަމެއް މިއީ!! އޭރު ފުލހުންގެ އިންޓަލިޖެންސްއާއި ފުލުހުން ހިންގި އޮޕަރޭޝަންއިން މިކަން ފުލޮޕް ކޮށްލީ!! ސާބަސް ފުލުހުންނަށް!! ކޮންމެ ވެރިކަމެއްގައިވެސް ތިބޭނީ ހަމަ ވެރިކަމުގައި ތިބޭ ބަޔަކު ބާނުންވާގޮތަކަށް ކަންތައްތައް ކުރާ ޕަޕެޓުން!! އެއީ ޙަގީގަތަކީ!! ވަކި އެވެނި މިވެނި ވެރިކަމެކޭ ބުނާނެ ކަމެއް ނެތް!! ހުރިހާ ވެރިކަމެއްގައިވެސް!! މިއީ މުޅި މުއައްސަސާގައި ތިބޭ މަދު ބައެއް!! އެއިރެއްގައި ތިބޭ އެންމެ އިސްވެރިންނާ އެމީހުންގެ ވަށައިގެން އެނބުރޭ މިހުން!! ޖުމްލަކޮށް ފުލުހުންގެ މަސައްކަތް އަބަދުވެސް ރަގަނޅު!!\nޑިސެމްބަރު 16, 2019 14:19\nއަންނި ހަދާކަހަލަ ދޮގު. މިތާނެއް އެވެސް ނުރަކަލެއް. ބޭރުން އެހީ ހޯދަން މިވެރިން ކޮށްފަނެ ކޮންމެފަދަ ކަމެއްވެސް\nޑިސެމްބަރު 16, 2019 14:24\nއެ ކިޔަނީ އެމްޑީއެން އިން ބޮން ގޮއްވަން އުޅުނު ވާހަކަ! އެކަން ކުރުވަން އުޅުނު މީހާ ސީޕީއަކަށް މިހާރު އެ ހުންނަނީ!\nޑިސެމްބަރު 16, 2019 14:29\nމާތް ކަލާކޯ! 😱😰\nޑިސެމްބަރު 16, 2019 14:31\nހަހަހަ ދެވަނަ ގަންޖާބޯ ފާޅުވެއްޖެ. ލާދީނީ ކިތައް ގޮލާ އުޅޭ؟ ހަމަގައިމު ކަލޭ ގަރޫޕްގަނޑުގަވެސް ތިވަރާ ގާތްކުރާނެ.\nހަހަހަ ދެވަނަ ގަންޖާބޯ ފާޅުވެއްޖެ. ލާދީނީ ކިތައް ގޮލާ އުޅޭ؟ ހަމަގައިމު ކަލޭ ގަރޫޕްގަނޑުގަވެސް ތިވަރާ ގާތްކުރާނެ\nޑިސެމްބަރު 16, 2019 14:35\nތިޔަ ވާނީ ޕިންކީ ބައިގަނޑު އަޑީގައި ހުރެގެން ރޭވި ރޮކެޓަކަށް. ޅޮލް. ބޮޑު ޕިންކީ އެއޮތީ ޖަލުގައި.\nޑިސެމްބަރު 16, 2019 15:04\nޑިސެމްބަރު 16, 2019 21:33\nހައްދު ފަހަނަ އަޅައިގެން ސަލާމަތް ނުވެގެން މިއުޅެނީ ކޮންބައެއްބާ؟ ތި ޖައްބާރުންގެ މަކަރުވެރިކަން އަދި ކުރަން އުޅެނީ ކޮން ކަމެއްކަން އެނގެޔޭ...\nޑިސެމްބަރު 16, 2019 15:09\nބަލަ ތީވަރައް ސިރިއަސް ކޮން ބަލަންޖެހެ ކަމެއް ..\nޑިސެމްބަރު 16, 2019 15:14\nމިފަދަ ފޯރަމެއްގައިމިވާހަކަތައް ދެއްކުމުން ފުލުހުން އަދި އެމްއެންޑީއެފް ސިޔާސޫވެފަވާވަރު އެބަހާމަވޭ އެންމެންގެލޯމަތީ ހިންގާފަވާބައެއްކަންކަން މިސާލަކައް ރަޔީސްޔާމިން އަދި އާއިލާތިއްބެވި ލޯންޗް ގޮއްވާލިވާހަކަ ނުބުނެވުނީތީ މިމީހުންގެ ފެންވަރު އެންގިއްޖެ.\nސާކް ސަމިޓުގައި 1990 ދަރުބާރުގޭގައި\nޑިސެމްބަރު 16, 2019 15:16\nސާކް ސަމިޓުގައި 1990 ދަރުބާރުގޭގައި ބޮންގޮއްވަން ރޭވި އޭތި ނަސީބަކުން ކާމިޔާބެއްނުވި، އެނުބައި ރޭވުން ރޭވީ ކެނެރީގޭ ނަޝީދު.\nޑިސެމްބަރު 16, 2019 15:21\nޕިންކީއެއް ސިންކީއެއް ކިޔާނެކަމެއް ނެތް..ބަލަ ކަމިސަނަރު ދެއްތޯ އެބުނަނީ އެކަން ފުލޮޕްކުރީ ތިޔަބުނާ ޕިންކީ ސަރުކާރުންނޭ އެ ފުލޮޕް ކޮށްލީ 2017 ވަނަ އަހަރު.. ތަފާތަކީ އެއީ އަނގަގަދަ މިތުރު ސަރުކާރެއް ނޫން..ރައްޔިތު އެންމެގެ ތެރޭގަ ޤައުމީ ސަލާމަތާ ގުޅުންހުރި އެހަކަލަވާހަކަ ދައްކާ ބިރުވެރިކަން އުފައްދާ ޓޫރިޒަމަށް ނޭދެވޭ އަސަރުކުރާ ފަދަ ކަންކަން ކުރާކަށް..\nޑިސެމްބަރު 16, 2019 15:32\nތިކަން ހުއްޓުވޭނީ އެހެންދީންތަކެއްވެސް މިތަނުގައި ތަމްސީލް ކުރެވިގެންތޯ ؟\nޑިސެމްބަރު 16, 2019 15:35\nއެމީހުން ކީއްވެ ހައްޔަރު ނުކުރީ...\nޑިސެމްބަރު 16, 2019 15:42\nއެއީ އެމްޑީޕީ މީހުންގެރޭވުމެއް އެއީ މިޤައުމު ފުޑާނުލެވިގެން އުޅޭ ބައެއް ހަމީދުމެން ގެ ލާދީނީ ކަންތަ ނުފެތުރިގެން ދައްކާ ބޭކާރު ވާހަކަ ކޮބާ އެމް ޑީ އެން އުވާލަނީ ކޮންއިރަކުތަ؟\nޑިސެމްބަރު 16, 2019 15:45\nސީޕީ ކުރާނެކަމެއް މިއަކުނެއް ވައިގެ މަގުބެލެހެއޓުމުގެ ގާބިލް ކަމާ އާލާތް ތަކެއް އެވެރިން އަތަކުނެއް\nޑިސެމްބަރު 16, 2019 15:51\nފުޅުބޭ. ތަގެ އަމާ ރޮށި އައު ކޭފެލެ. ވަގުތު މިކޮމެންޓް ޖަހާ ދެއްޗޭ.\nޑިސެމްބަރު 16, 2019 16:23\nއައިސިސް އަކީ އިޒުރޭލުގެ މޮސާޑުން ތަމްރީނު ވެ އެމެރިކާ ގެ ސީއައޭޭ އިން ހަތިޔާރު ދީ ފާއިސާ ތިބި ބަޔެއް ދެއްތޯ އެމްސީ ؟މިކަން އެގޭތަ؟ ގައިމު އެމީހުން ގެންގުލޭ ހަތިޔާރު ގައި ހުންނަނީ އެމެރިކާ ނޫނީ އިޒުރޭލުގެ ދިދަތައް ވީޑިއޯ ތައް އެނަލައިޒުކުރީމާ އެކަން އެގޭނެ\nޑިސެމްބަރު 16, 2019 17:30\nކަމިޝަނަރ އަކީ އެމްޑީއެން ގެ އެޖެންޓެއް. ދިވެހި މުސްލިމުންގެ މެދުގައި ސުންނަަތަށް އުޅޭ މީހުންނަށް ނަފުރަތު އުފެއްދުން.\nޑިސެމްބަރު 16, 2019 17:55\nނޭޝަނަލް ކައުންޓަރ ޓެރެރިޒަމް ސެންޓަރުން ނުދައްކާ ވާހަކަ މީނާ ދެއްކުމުން ކަންބޮޑުވޭ...އަބަދާ އަބަދު ރާއްޖެއަކީ ޓެރަރިސްްޓުން އުޅޭ ގައުމަކޭ ބުނެ ހޫނު ތަވައެއްގެ މަތީ ގައުމު ބާއްވާކަށް ނުވާނެ...ސިޔާސީ ގޮތުން ހަމަ ޅައީ...ޓޫރިޒަމަށް މިކަމުން އަސަރު ކުރާނެ\nޑިސެމްބަރު 16, 2019 18:40\nގާސިމްގެ މަރާގުޅިގެން ފާޑުކިޔުން އަމާޒުވާތީ ފޯކަސް ބަދަލުކުރަނީ .\nޑިސެމްބަރު 16, 2019 18:59\nކޮބާތޯ އެމީހުންނަކީ؟ އެމީހުން ހިފާ ހައްޔަރުކުރަންވީ؟\nއެމީހުން ހައްޔަރުކޮށް އަދުބު ލިބުނުބާ ދެން\nޑިސެމްބަރު 16, 2019 20:08\nޑިސެމްބަރު 16, 2019 20:10\nތިއީ އެމްޑީއެންގެ ވާހަކަ އޮއްބާލަން ދައްކާވާހަކއެއްތަ ނުވާނެތިކަކެއް!\nޑިސެމްބަރު 16, 2019 20:19\nޢެމްޑީއެން އުވާނުލާ ކޮންވާހަކައެއް ތިދައްކަނީ!\nޑިސެމްބަރު 16, 2019 20:52\nކަލޭމެން ތި ތުހުމަތުގަ އި މީހާ ހަ އްޔަރު\nކުރި އިރު މަހުރިން އޭނަ ފެރީ މަސަ އްކަތް\nއއކުށެ އް ނެތި ހަށްޔަރު ކުރީ\nސާބިތުވާން ފެނުނު އ ކަމެއ އްނެތް\nޑިސެމްބަރު 16, 2019 21:13\nމި ސަރުކާރު އަތުވެއްޖެނަމަ މިދިވެހިރާއްޖޭގައި ޓެރަރިޒަމް އޮތް މިންވަރު ދައްކައި، ދީނީ އިލްމުވެރިން ކަސްދޮޅުއަޅުވާ، ލާދީނީ ފިކުރަށް ހުޅުވާލާނޭ އޭރުވެސް މީހުން ބުނެ އުޅުން..\nޑިސެމްބަރު 16, 2019 21:15\nބުޅާ ހޮއްކޮގެ ހިތް ރުއްސަން ދައްކާހާ ވާހަކަ\nޑިސެމްބަރު 16, 2019 23:40\nކައުންސިލް ގޮނޑިތައް ހޯދަން މޮޅުވާހަކަ އެއް ދައްކާލީ.\nޑިސެމްބަރު 16, 2019 23:46\nމިއީ ކައުންސިލް ގޮނޑިތައް ނުލިބިދާނެތީ ގޮނޑި ހޯދަން ދައްކާ މޮޅުވާހަކަ އެއް. އެހެން ނޫންނަމަ ލާމަރުކަޒީ އާއި ބެހޭ ތިޔަޖަލްސާގަ ތިއެންމެން(ހަމީދު/ރައީސް/މާރިއާ/އިމްރާން/އަންނި) ޓެރެރިސަމް އޭކިޔަންޖެހޭ ގޮތެއް ނުވިސްނޭ. ރައްޔިތުންނަށް އޮތް ހަގީގީ ބިރަކީ މިބައިމީހުން އިތުރަށް ބާރުވެރިވުން.\nޑިސެމްބަރު 28, 2019 13:58\nދިވެހި ރާއްޖޭގައި ލާދީނީ މީހުން ނުވަތަ ހައްދު ފަހަނަ އަޅާފައިވާ މީހުންގެ އަދަދު ވަރަށް ގިނައެވެ. އެބައިމީހުންގެ ތެރެއިން ގިނައަދަދެއްގެ މީހުން ތިބީ މިޤައުމުގެ ސި ޔާ ސަތު ކަނޑައަޅާ، ސިޔާ ސަތު ތަންފީޒުކުރާ ލެވަލްތަކުގައެވެ.މިކަމުގެ ހިތި އަ ސަރުތައް މިދަނީ ފެންނަމުންނެވެ.ހިތާމައިގެ ކޮޅެއްނެތެވެ.


BREAKING NEWS: Party Badhalu Kohfinama Majileehu Ge Gondi Gelleyne Kamah Kanda Alhaifi - Vaguthu\nޕާޓީ ބަދަލުކޮށްފިނަމަ މަޖިލީހުގެ ގޮނޑި ގެއްލޭނެ ކަމަށް ކަނޑައަޅައިފި\n4 މަސް ކުރިން ( ޖުލައި 13, 2017 )\nރައްޔިތުންގެ މަޖިލީހުގެ މެމްބަރުން ޕާޓީ ބަދަލުކޮށްފިނަމަ މަޖިލީހުގެ ގޮނޑި ގެއްލޭނެ ކަމަށް ސުޕްރީމް ކޯޓުން ކަނޑައަޅައިފިއެވެ.\nމިގޮތަށް ކަނޑައެޅީ މި މައްސަލަ ބެއްލެވި ތިން ފަނޑިޔާރުންގެ އިއްތިފާގުންނެވެ. މި މައްސަލަ ބެއްލެވީ އުއްތަމަ ފަނޑިޔާރު ޢަބްދުﷲ ސަޢީދު، ފަނޑިޔާރު އާދަމް މުޙައްމަދު ޢަބްދުﷲ، ފަނޑިޔާރު ޑރ. އަޙްމަދު ޢަބްދުﷲ ދީދީ އެވެ.\nސުޕްރީމް ކޯޓުގެ މި ނިންމުމަށް އަމަލުކުރަން ފަށާނީ މިއަދުން ފެށިގެންނެވެ.\nސުޕްރީމް ކޯޓުން މިގޮތަށް ކަނޑައެޅީ ގާނޫނު އަސާސީގެ 142 ވަނަ މާއްދާގެ ދަށުން އިސްލާމީ ޝަރީއަތުގެ އުސޫލުތަކަށް ރިއާޔަތްކޮށް، އަދުލު އިންސާފު ގާއިމް ކުރުމުގެ އެންމެ މަތީ ފަރާތުގެ ހައިސިއްޔަތުން ސުޕްރީމް ކޯޓަށް ލިބިގެންވާ ބާރުގެ ދަށުންނެވެ.\nމި ނިންމުމުގައި ވާގޮތުން ރައްޔިތުންގެ މަޖިލީހަށް މެންބަރަކު ހޮވޭއިރު ހުންނަ ޕާޓީން އެހެން ޕާޓީއަކަށް ބަދަލުވިޔަސް، ޕާޓީން ވަކިވިޔަސް، ވަކި ކުރިޔަސް އަދި އެހެން ޕާޓީއަކާ ގުޅުނަސް އެ މެންބަރެއްގެ ގޮނޑި ގެއްލޭނެއެވެ.\nސުޕްރީމް ކޯޓުން މިއަދު ކުރި ހުކުމުގައި ވިދާޅުވެފައިވަނީ ރައްޔިތުން އިންތިހާބުކުރާ ފިކުރާ ހިލާފަށް ގޮނޑި ބަދަލުކުރުމަކީ މަސްލަހަތު ގެއްލިގެންދާނެ ކަމެއް ކަމަށެވެ. އަދި ގޮނޑި ގެއްލޭ މެމްބަރުންނަށް ބާއްވާ ބައި އިލެކްޝަންގައި ވާދަކުރެވޭނެ ކަމަށްވެސް ވިދާޅުވެފައިވެއެވެ.\nސުޕްރީމް ކޯޓުގެ ހުކުމުގައި ގާނޫނު އަސާސީގެ މާއްދާތަކާއި ހަވާލާދީ ވިދާޅުވެފައިވަނީ މި މައްސަލައަކީ ސުޕްރީމް ކޯޓުން "ހައްލު" ހޯދަން ޖެހިފައިވާ މައްސަލައެއް ކަމަށެވެ. އަދި މަޖިލީހަށް ހޮވޭ މެމްބަރުން ޕާޓީ ބަދަލު ކުރެވޭ ގޮތަށް އޮތުމަކީ ސިޔާސީ އަދި މާލީ ނުފޫޒުގައި މެމްބަރުން ޖެހި، ރައްޔިތުންގެ މަސްލަހަތަށް ވުރެ މެމްބަރުގެ އަމިއްލަ މަސްލަހަތު އިސް ކުރެވޭނެ ކަމެއް ކަމަށްވެސް ވިދާޅުވެފައިވެއެވެ.\nމީގެއިތުރުން ދުނިޔޭގެ ބައެއް ގައުމުތަކުގައި ޕާޓީ ބަދަލުކުރާ މެމްބަރުންގެ ގެއްލޭކަން ސުޕްރީމް ކޯޓުން ވަނީ ފާހަގަކޮށްފައެވެ. އެގޮތުން އިންޑިއާ ފާހަގަކޮށްފައިވެއެވެ.\nއިންޑިއާގައި މެމްބަރުންގެ ގޮނޑި ގެއްލޭގޮތަށް ހަދާފައިވާ ގާނޫނު އެގައުމުގެ ސުޕްރީމް ކޯޓުން ބަލައިގެންފައިވާކަން ހުކުމުގައި ފާހަގަކޮށްފައިވެއެވެ.\nސުޕްރީމް ކޯޓުގެ ހުކުމުގައި ވަނީ ޔޫރަޕްގެ ބައެއް ގައުމުތަކުގައި ގޮނޑި ގެއްލުމާ ގުޅޭ ގޮތުން ގާނޫނުތަކެއް ހެދިފައި ނެތްކަން ފާހަގަކޮށްފައެވެ. އަދި އެގޮތަށް ގާނޫނެއް ނެތީ އެ ގައުމުތަކުގައި އިންތިހާބުވުމަށްފަހު ޕާޓީ ބަދަލުކުރުމަކީ "ނާދިރު" ކަމަކަށް ވާތީ އާއި ޕާޓީ ބަދަލުކޮށްފިނަމަ އެ މެމްބަރަކު އަމިއްލައަށް އިސްތިއުފާދީ ބައި އިލެކްޝަންގައި ވާދަކުރާތީ ކަމަށް ވިދާޅުވެފައިވެއެވެ.\nމި ހުކުމުގައި ވަނީ މެމްބަރުން ޕާޓީން ވަކިވާނެ ގޮތްތަށް ވެސް ކަނޑައަޅާފައެވެ.\nއެގޮތުން މެމްބަރަކު ޕާޓީން ވަކިވާނީ އެ މެމްބަރަކު ޕާޓީން ވަކިވުމަށް ޕާޓީއަށް ސިޓީ ހުށަހެޅުމުން އިލެކްޝަންސް ކޮމިޝަނުން އެ މެމްބަރަކު ޕާޓީން ވަކިކުރުމުންނެވެ.\nސުޕްރީމް ކޯޓުން ކުރި ހުކުމަށް ބަލާއިރު ޕީޕީއެމްއިން އެންމެފަހުން ވަކިވި 10 މެމްބަރުން އަދި ޕާޓީން ވަކިވެފައިނުވާނެ ކަމަށް ބެލެވެއެވެ. އެއީ އެ މެމްބަރުން އިލެކްޝަންސް ކޮމިޝަނުގެ ދަފްތަރުން އުނިކޮށްފައި ނުވާތީއެވެ.\nއެހެންކަމުން އެ މެމްބަރުން ދެން ދަފްތަރުން އުނިކޮށްފިނަމަ ގޮނޑި ގެއްލޭނެއެވެ.\nޖުލައި 14, 2017 - 07:36\nމިއީ ކާމިޔާބެއް، އެނބުރި ދިޔަ މެމްބަރުން މަރުހަބާ ކިޔަން ތައްޔާރު ކަމަށް ނިހާނު ވިދާޅުވުމުން ދެން އެނބުރި ދިޔަ ޕީޕީއެމްގެ މެމްބަރުން އަންނަންވީއެވެ. އެމީހުން ނައިސް ކުރާނެ އެއް ކަމެއްވެސް ނޯންނާނެއެވެ. ދެން އަލަށް މަޖްލީހަށް ހޮވުނު ޔާރާ ދިލް ދާރާ އިން ތަކަށް ހީވާނެ އެމެން ޔާރާ ދިލްދާރާ ފިލްމް ކުޅުނީމާ ރަނޑުން އޮލިމްޕަހަށް ގޮސް އެފިލްމްސް ތައް ބެލި ނަމަވެސް އެއީ ޖެންޓުލްމެން ސްޓައިލްގެ އެންމެން ގޮސް ބަލާނެ ފިލްމްސް ތައް ކަމަށް. ނުވާނެ އެކޮއި އެހެން ތިކަމެއް. ތިޔާ ޔާރާ ދިލްދާރާ ފިލްމް ނުބަލައޭ އެކޮއި މާލޭގެ ޖެންޓުލް މެން ސްޓައިލްގެ އެކަކު ވެސް. ދެން ރަށްފުށުން މާލެ އައިސް ފައި ތިބޭ ރަނޑުން ދަނީ ތިޔާ ފިލްމްސް ބަލަން. ހަމަ އެގޮތްވާނީ ތަމެން ތިޔާ ޕީޕީއެމް ގެ ނަމުގައި ހޮވިފައިވާ ޓިކެޓް ގައި ޕީޕީއެމް އާއި ދެކޮޅަށް ވޯޓް ދޭނަމޭ ކިޔައިގެން 23 މިލިއަން ރުފިޔާގެ ކަޓް ނަގައިގެން އެކަން އެގޮތަށް ކުރެވޭނެ ކަމަށް ހީކުރި ނަމަވެސް އެކަން މަމެން ވެސް ދަންނަމޭ އެކަން އެގޮތަށް މަމެން ޕިންކީންގެ ވެރިކަމުގައި ނުކުރެވޭނެއެވެ. އެކަން މިއޮތީ ސާބިތު ކޮށްދީފައެވެ. ދެން މަހަށް ދާން ޖެހޭނީ.\nޖުލައި 14, 2017 - 05:50\nޠާމީނުގެ މައްޗަށް މިގައުމަށް ގައްދާރުވުމުގެ ދަޢުވާ އުފުލަންޖެހޭ. ޜައްޔިތހުން މަނިކުފާނަށް ވެރިކަން ހަވާލުކުރީކީ ގަނޫނު އަސާސީ ފުންޑާލާ އަމިއްލަ މަސްލަހަތު ހިމާޔަތް ކުރާކަށެްްނޫން\nޖުލައި 14, 2017 - 02:44\nކަލޯ މެމްބަރުންގެ ވިޔަފާރި ގެއްލުނީތިޔަ ދެން ސިނާން މެންފަދަ ކަރަޕްޓް މީހުން ދާނެތަނެއް ނޯންނާނެ ހަދާނެ ގޮތެއްވެސް ނޯންނާނެ.. ތިޔަ މަޖިލިސް ސައިޒު ކުރަން ވެއްޖެތާ މާގިނަދުވަސް ވެއްޖެ ޔާމީން ވަރެއްނެތް ހަމަ.. ބަލަ ރައީސް ވޯޓް އައުޓް ކުރެވޭ ވަޒީރުން ބޭރު ކުރެވޭ... އެކަމު މެމްބަރަކު ހެޔޮ ޖަލަށް ލިޔަސް މަޖިލީހު ގޮންޑި ގެއްލެނީ އަދި އަހަރެއްގެ ހުކުމެއް އައީމާ.. މީދެން ކިހާ މޮޅު ގޮތެއް... ދެން ނިކަން މޮހޮއްމާމެން ވިޔަފާރި ކޮށްބަލަ\nޖުލައި 13, 2017 - 23:58\nމެމްބަރުން ދެން ވާނީ ގޮނޑީގެ އަޅަކަށް އަދި ޕާޓީގެ ވެސް އަޅަކަށް. ވ ނުރައްކާތެރި ނިންމުމެއް މީ. މެމްބަރުންނަށް ބިރު ދެއްކުން ފަދަ ކަންކަން ދެން އިތުރުވާނީ. ގަބޫލް ކުރެވޭ ގޮތުގަ މެމްބަރުން ވާން ވާނެ ވ މިނިވަން ބަޔަކަށް ނޫން ނަމަ އެކަށީގެން ވާ މަސައްކަތްތަކެއް ނުފެންނާނެ މެމްބަރުން ފަރާތަކުން. މެމްބަރުން ނަކީ ވަކި ޕާޓީއެއް ކުރިއަރުވާން ހޮވާފަ ތިބޭ ބައެއްވެސް ނޫން. ރައްޔިތުންގެ ހައްގުގަ ވަކާލާކުރުމަށް ހޮވާބައެއް. ޕާޓީގެ ހައްގުގަ ވަކާލާތު ކުރަން ހޮވާބައެއްވެސް ނުމެނޫމްމެ. ހުސް ވާހަކަ މީވެސް ވިސްނާލާ ރައްޔިތުންވެސް.\nޖުލައި 13, 2017 - 23:19\nބަރާބަރު ނިންމުމެއް.. މިހާރުތިބޭނީ ރާކަނިމަސް ކެވިފަ.. ކުރިމަތިލަނީ ވަކި ޕާޓީއެއްގެ ޓިކެޓްގަ.. އެޕާޓީއެއްގެ އެންމެ ސަޕޯޓްއޮތް ދާއިރާއަކުން މިހޮވަނީ.. ހޮވުނީމަ ޕާޓީ ބަދަލުކުރުމަކީ ކުރެވެން ވާނެކަމެއް ނޫންކަން އަމިއްލަ ބުއްދިން ވިސްނާލިޔަސް އެގޭނެ.. އެހެން ހަދައިފިނަމަ އަލުންޖެހޭނީ އެދާއިރާއަކަށް އަލުން ވޯޓްދީގެން ހޮވަން.. މެންބަރުންނަށް މިވަރު ކުޑަކަމެއްވެސް ނޭންގިގެން މިދުވެނަގަނީ..\nޖުލައި 14, 2017 - 01:07\nޕާޓީ ނަންވެގެން އެހެން ފިކުރެއް ގެންގުޅުމަކީ ތަ ތިބުނާ ރަނގަޅު ގޮތަކީ\nޖުލައި 13, 2017 - 22:58\nތީ ބަރާބަރު ހުކުމެއް. ވޯޓުދީގެން އެމީހުން ހޮވަނީހިތައް އަރައިރައް ފައަސާ އައް ބަދަލް ވެވޭ ބަޔަކައް ވެގެން ނުވާނެ\nޖުލައި 13, 2017 - 22:23\nޖުލައި 13, 2017 - 21:54\nއެންމެ ފުރަތަމަވެސް، އަދި އެންމެ ފަހުންވެސް ޙަމްދުހުރީ ހަމައެކަނި، އަދި ހަމައެކަނި ﷲ ތަބާރަކަ ވަތަޢާލާއަށް! މިއަދަކީ ދިވެހި ދައުލަތަށް، ދިވެހި ރައްޔިތުންނަށް، އަދި ރާއްޖޭގެ ވެރިކަމާއި، ޑިމޮކްރެސީއަށް ލިބުނު ވަރަށް މަތިވެރި ނަޞްރެއް! އާޒަމާނުގެ ވޯރާއިންނަށް ޤައުމު ވިއްކައި ހުސްކުރަން ފައިނަގާފައިވާ ޚާއިނުންގެ މޫނުގައި ޖެހުނު ހޫނު ތަފާލެއް! ޙުކުމުގައި ފަނޑިޔާރުން ފާހަގަކުރައްވާފައިވާ ނުކުތާތަކަކީ ކޮންފަދަ ޢިލްމީ ނުކުތާތަކެއްތޯ؟ އަދި ކޮންފަދަ ޙަޤީޤަތުގެ މައްޗަށް ބިނާ ކުރައްވާފައިވާ ނުކުތާތަކެއްތޯ؟ މެންބަރު ނަޝީދު ލިޔުއްވި ފަދަ އެއްފަރާތަށް އަރިއަޅާލާފައިވާ ބަޔާނެއް ނޫނޭ މިއީކީ، ނަމަވެސް ވަރަށް ވަޒަންހަމަ، ހަމައެހެންމެ އެހާމެ އިންޞާފުވެރި ނިންމުމެކެވެ. ސުޕްރީމް ކޯޓުގެ ފަނޑިޔާރުންގެ ތިޔަހަރަ ދުރުވިސްނުންފުޅާއި، ޙިކްމަތްތެރިކަމަށްޓަކައި އައްސަރިބަހާއި ސާބަހެވެ!! ޝުކުރިއްޔާއެވެ! ތިޔަބޭފުޅުން މިއަދު ތިޔަ ސަލާމަތްކޮށްދެއްވީ ދިވެހި ޤައުމުގެ މިނިވަންކަމާއި، ސިޔާދަތެވެ!!\nޖުލައި 13, 2017 - 21:27\nޕާޓީ ބަދަލުކޮށްފިނަމަ މަޖިލީހުގެ ގޮނޑި ގެއްލޭނެ ކަމަށް ކަނޑައަޅައިފިއޭ މަމެންގެ ފެނޯމެނަމް ބިއުޓިފުލް އެން އޯސަމް އެން ފްލޯލެސް ސްޕްރީމް ކޯޓުން. މީއޭ ގައުމު ދެކެ ލޯބިވާ ސްޕްރީމް ކޯޓެއް މިރާއްޖޭގައި އެބައޮތޭ މަމެން މިބުނާ އެއްޗަކީ. މިއަދަކީ މިރާއްޖޭގެ މަޖްލީހުގައި ރަންރީނދޫ ބޮޑޭ ހިންގަން ފެށި އޮގަނައިޒްޑް ކޮރަޕްޝަން އަށް ނިމުން އައި ދުވަހޭ. މިއަދަކީ މީ ރާއްޖޭގެ ސަރުކާރާއި އަދި ސްޕްރީމް ކޯޓް މީންސް ހުރި ގޮތެއް ގައި މިރާއްޖޭގެ މަޖްލީހުން ހިންގާ އޮގަނައިޒްޑް ކޮރަޕްޝަން އަށް ނޫނެކޭ ބުނި ފުރަތަމަ ދުވަސް. މީއޭ ރާއްޖެ ލިޓިލް ސިންގަޕޯރއަށް ބަދަލުވާން ބޭނުންވާ އޮތޯރިޓޭރިއަން ސްޓައިލް ޓައިޕް އޮފް ގަވަރމެންޓް އަށް ސަރުކާރު ބަދަލު ވެގެން ދާ ގޮތަކީ. ހުރިހާ ކުދިން ވެސް މިކަމުގެ އުފަލުގައި ނަށާ ލަވަ ކިޔާލަންވީ އެވެ. ހޯއް. ޗޮއް ޗޮއް ޗޮއް ހޯއް އޮއޮއޯ އޮއޮއޯ އޮއޮއޯ ހޯއް ހޯއް މަމެން މިނަށާލަނީ ރާއްޖޭގެ މަޖްލީހުން ކޮރަޕްޝަން ނައްތާލަން ސްޕްރީމް ކޯޓުން ސާބިތު ކަމާއި އެކު ނިންމި ބިއުޓިފުލް ނިންމުން އެއީ ދުނިޔެ އިން ވެސް ލާމަސީލު ނަމޫނާ އެއް ކަަމަށް ބަލައިގަންނާނެ ނިންމުމެއް ކަމަށް ދެކިގެންނޭ. އެެކަމުގެ އުފަލުގައި މަމެން މިނަށާލަނީ އޯވަރ ވޯޓަރ ބްރިޖް މަތީގައި ޑޮލްފިންސް ތަކާއި އެކު އެވެ. މަމެން ޕިންކީން ނަކީ މީ ހުރިހާ ކުދިންގެ ވެސް ހިތުގެ ރިދަމް ހިތުގެ ރިދަމް ހިތުގެ ރިދަމް އެެވެ. ވީއާރ ޑާންސިންގް ތްރޫ ދަ ނައިޓް ޑާންސް ތްރޫ ދަ ނައިޓް.\nޖުލައި 13, 2017 - 20:57\nޕާޓީ ބަދަލުކޮށްފިނަމަ މަޖިލީހުގެ ގޮނޑި ގެއްލޭނެ ކަމަށް ކަނޑައަޅައިފިއޭ ކުދިންނޭ. މީހާދަ ގައުމު ދެކެ ލޯބިވާ އަދި ދުރުވިސްނޭ ކުދިންނޭ ދޯ ސްޕްރީމް ކޯޓްގެ ބެންޗް ގައި މިތިބީ. މިއިން ކޮންމެ ކުއްޖަކަށް ޖެހޭނެއޭ ހުޅުމާލެ ދޭކުން 3000 އަކަފޫޓްގެ ގޯއްޗެއް ވެސް ހިލޭ ދޭން ދޯ. ތިޔާ ސްޕްރީމް ކޯޓްގެ ބެންޗުން މިއަދު ބިއުޓިފުލް ނިންމުން ނިންމި ބެންޗް އެއީ އޭ ދިވެހި ދަރިންނަކީ. ތޭންކިއު، ތޭންކިއު، ތޭންކިއު، ސްޕްރީމް ކޯޓް. މިއިުޒިކް މިއުޒިކް މިއުޒިިިކް. އޫއްހޫއް ހޫއްއޫއް އޫއްހޫއް.. ޔޫ ނޯ ދިސް އިޒް އަ ވެރީ ބިއުޓިފުލް ވާރޑިކްޓް. ސްޕެޝަލީ އައި ލައިކް ދިސް ބިއުޓިފުލް އެން އޯސަމް އެން ފްލޯލެސް ވާރޑިކްޓް. ސްޕްރީމް ކޯޓްގެ ތިން ފަނޑިޔާރުން ތިޔާއީ މިގައުމު ލިޓިލް ސިންގަޕޯރ އަށް ހެދުމުގައި އެންމެ މުހިއްމު ރޯލެއް އަދާ ކޮށްދޭ ހަމައެކަނި ތިން ބިއުޓިފުލް ކުދިން ނަކީ. ހޭއް، ހޭއް، ހޭއް، ހޯއް ހޯއް ހޯއް. އައި ކުޑް ލައިކް އިޓް. ހޯއް ،ހޯއް، ހޯއް، ޔޫއާރ ދަ ވަންސް، ބީ އިން ދަ ވަންސް. މަންމަ އަބަދުވެސް ބުނޭ ތިޔާ ކަހަލަ ކުދިންނަކީ އެއީ ރާދަރ ތިންގްސް އޭ އަދި ރާދަރ ތިންގްސް ވިލް ނެވަރ ޑައިއޭ ދޯ. ސްޕްރީމް ކޯޓުގައި މިއަދު މިބިއުޓިފުލް ހުކުމް ނެރެދެއްވި ތިން ފަނޑިޔާރު ނަކީ އެއީ ރާދަރ ތިންގްސް އޭ އެންޑް ރާދަރ ތިންގްސް ވިލް ނެވަރ ޑައި. ޑާޑާޑާޑާ، ޑާޑާޑާޑާ، ޑާޑާޑާޑާ، ހޭއް، ހޭއް، ހޭއް، ހޯއް، ހޯއް، ޔޫއާރ ދަ ވަންސް، ބީ އީން ދަ ވަންސް، ހޭއް، ހޭއް، ހޭއް، ހޭއް، ހޯއް، ހޯއް، ހޯއް، ހޯޢް. ޑާންސް ޑާންސް ޑާންސް އެން ހޭވް އަމޫން ވޯކް.. ޑާޑާޑާޑާ، ޑާޑާޑާޑާ، ޑާޑާޑާޑާ، ޑާޑާޑާޑާ...\nޖުލައި 13, 2017 - 20:40\nތިޔައީ ކުރަން މާލަސްވެސް ވެއްޖެ ކަމެއް. ޕާޓީގެ ޓިކެޓްގައި ރައްޔިތުން ވޯޓް ދީގެން މެންބަރުން ހޮވުމުން ލާރިއަށް ވިކި ހުސްވަނީ. ތިކަމަށް ހަމަ ތާއީދު.\nޖުލައި 13, 2017 - 20:33\nމިހާރު ކުށްވެރި މިވީ ޢަބްދުﷲސަޢީދު، ޕާޓީ ދޫކޮށްފަ ދިޔަ މެމްބަރުން އެމީހުން އެހިސާބަށް ގެނެސްދެއްވި ރަށްޔިތުންނަށް ހަރާންކޯރުވީމަ އެކަން ކުށަކަށް ނުވި. ޤާނޫނުތަށްވެސް މިހަދަނީ އެއިރަކު މުޖުތަމަޢުގަ ކަންކަން ހިނގާ ގޮތަށް ރިޢާޔަތް ކޮށްފަ.\nޖުލައި 13, 2017 - 20:18\nލޭޑީސް އެން ޖެންޓުލްމެން. ނޯ ނީޑް ޓު ވޮރީ. ހާސްވާން ޖެހޭނެ އެއްވެސް ކަމެއް ނޯންނާނެ މަމެން ޕިންކީން މިރާއްޖޭގައި ވެރިކަން ކުރާއިރު. އެންމެ މަޝްހޫރު އޮން ލައިން ނޫހުގެ ފޭކް އެވޯރޑް މޭޒު ދަށުން ދަމާ ކުޅެގެން ހޯދާފައިވާ ކުދިންނަށް ވެސް އިނގޭނެ ތަމެން ވެސް ބޮޑު ސޭޓް އާއި އެކު ލޯ ބޮޑު ކަޅު އައިނު އަޅައިގެން މޭޒު ދަށުން ދަމާ ކުޅެގެން ކޮންމެ ޓްވިސްޓެޑް ޚަބަރަކަށް2މިލިއަނުން މާރކްސް ސްކޯރ ކޮށްގެން ރައްޔިތުންނަށް އޮޅުވާލާ މަކަރާއި ހީލަތް ހަދަން އުޅުނަސް އެކަން ދެން ނުވާނެ ކަން. ތަމެން ހަމަ މިހާރުން މިހާރަށް ކަޓް އާއި ކަމިޝަން ނެގުމާއި އަދި ކޮރަޕްޝަންގެ އުސޫލުން ކަންކަން ކުރުން ދޫކޮށްލަންވީ އެވެ. އެނޫން ނަމަ ތަމެން ސައިޒު ކުރަން ޖެހިދާނެއޭ މަމެން ޕިންކީން ނަށް. ތަމެން ސައިޒު ކުރަން ވެސް ސްޕްރީމް ކޯޓުން ގައިޑް ލައިނެއް ނެރެވިދާނެ ގާނޫނު އަސާސީގެ 144 ވަނަ މާއްދާ އަށް ބޭސްކޮށް. މައިތިރިވޭ ހަމަ މިހާރު. މައިިތިރި ވާންވީއެވެ. ހާޝް ހާޝް ބޭބީ. ސްޕީކް ސޮފްޓްލީ.\nޖުލައި 13, 2017 - 20:00\nސަޅި ކަމެއް. ކުއްލިއަކަށް މުއްސަދިވާ މުއްސަދިވުން ބެލޭނެ ގޮތެއް ކަޑައަޅަންވީ\nޖުލައި 13, 2017 - 19:59\nމަޖިލީހުގަ މެންބަރުން ތިބުމުގެ ބޭނުމެއްނެތެވެ. ރައީސް ޔާމީނާ އަބްދުﷲސައީދާ ދެމީހުންތިބީމަ ނިމުނީ . އޭބަލަ އަބްދުﷲސައީދުއެވެ. ﷲށް ބިރުވެތިވާށެވެ!ﷲސައިދު އަޒްހަރު ޔުނިވަރސިޓިން ދަސްކޮށްދިނީ އަދުލުއިންސާފު ގާއިމުކުރަން. ﷲށް ހަރާންކޯރުވާކަށްނޫން.\nޖުލައި 13, 2017 - 19:53\nއަބްދުﷲސައީދުއެވެ. ތިޔައީ ދީން ދަންނަމީހާއެވެ. އަނެކަކަށް އިސްލާމްދީން ނޭގުނަސް އަބްދުﷲ ގިޔާމަތްދުވަހުގެ އަޒާބަށް ބިރުވެތިވާށެވެ!\nޔާމީނުގެ ނިމުން ވަރަށް ހިތިވާނެ! އިންސާﷲ!\nޖުލައި 13, 2017 - 19:34\nރައްޔިތުންނާ އެއްކޮޅަށް އަދި ކިރިޔާ ސްޕްރީމް ކޯޓުން ރަނގަޅު އަމުރެއް މިނެރުނީ. ރައްޔިތެއްގެ ހައިސިއްޔަތުން ވަރަށް ބޮޑަށް މަޖުލީހުގެ ކިބައިން އެދެން އެބުނާ ގާނޫނެއް އަވަހަށް ނިންމާދޭން. ސަބަބަކީ ސްޕްރީމް ކޯޓުގެ އަމުރަކަށް ވުރެ ގާނޫނެއް އޮތުން ރަނގަޅުވާނެތީ. އަސްލުގައި ރިޝްވަތަށް މަޖުލީސް ކޮންޓްރޯލް ކުރެވޭގޮތަށް އޮތުމަކީ އަހަރެމެން ރައްޔިތުން ވަރަށް ދެރަވާ ކަމެއް. އަދި މިހާރު މަޖުލީހުގައި ތިއްބެވި އިއްޒަތްތެރި މެމްބަރުންނަށް ރިޝްވަތުގެގޮތުގައި ފައިސާ ލިބޭނަމަ އެފައިސާ ހިސާބުކޮށް، އެއަދަދަށް ހުރިހާ މެމްބަރުންނަށްވެސް މަޖުލީހުން މުސާރަ ދިނުމަށް ގޮވާލަން. އޭރުން ރިޝްވަތު ނަގާކަށް ނުޖެހޭނެ.\nޖުލައި 13, 2017 - 19:32\nއޭރުވެސް އެގޭ އަހަރެމެން ނަށް ޔާމީން އެއީ ކޯޓް ކޯޓްތައް ކޯޓްތައް އެއީ ޔާމީން ކަން\nޖުލައި 13, 2017 - 19:31\nކޮބާ ކެނެރީގެ ނަޝީދު. ކޮބާ ކިނބިގަހޭ. ކޮބާ މާމިގިލި ގާނަގާ ސޮރު. ކޮބާ އައްޑޫ ކަނޑުކޮސް ކައްޗަށް ދަތް ޖަހާ މީސް މީހުންގެ ގޯތި ފޭރިގަތް ދަތޭ. ދަތޭ ތަމެން ގަޔާ ދުރަށް އަތު ބުރު އަޅަން ޖެހޭނީ މަމެން ޕިންކީން ނާއި ޖެހުނީމާ. އޭއި މިހިރަ ގަމާރާ. މީ ފުރަ މާލެ އޭ މީ ތަމެން ރަށެއް ނޫނޭ. މަމެން ދިމާ ކުރީމާ އެއްގޮތެއް ވެސް ނެހެދޭނެ ކަން ކައްޗަށް ޖަތް ޖަހާ މީހުންގެ ގޯތި ފޭރިގަންނަ ބަދައްވަށް އެނގިއްޖެ އެއް ނޫންދޯ. ދެން ތަމެން ތައްޔާރުވޭ ތިގޯތި ތިޔާގޯތީގެ ވެރި ފަރާތާއި ގޯތި ހަވާލު ކުރަން. އެކަން މަމެން ރިޓްރީވް ކުރާނަން އަދި ސްޕްރީމް ކޯޓަށް އެމައްސަލަ ބަލާނަން މިބުނީ އެއް ނޫން ބަލާނަމޭ ބަލާނަމޭ ތަމެން ރަށަށް ދޭބަލަ. ރަށަށް ދޭބަލަ ރަށަށް ދޭބަލަ ރަށަށް ދޭބަލަ. ޓްވިޓަރޭ ވެސް މާޅޮހަށް މަތިކިބަ ގޮވައިގެން ކަނޑާލާ ކަނޑާލާ ކަނޑާލާ.\nރައްޔިތުން މިމީހުން ހޮވަނީ ސައިޑް ބިޒިނަސް ޖައްސާކައްނޫން. ނިންމުން ކިތައްމެހާވެސް ރަގަޅު\nޖުލައި 13, 2017 - 19:30\nޖުލައި 13, 2017 - 19:28\nވަރައް ރަނގަޅު ޙުކުމެއް ތިގޮތައް ތިކަންތައް އޮއްނަންވިތާ ކިތައްމެ ދުވަހެއް\nޖުލައި 13, 2017 - 19:22\nޢިދިކޮޅު މެންބަރުން ހިތްވަރު ދޫކޮނުލާތި މިފަހު ޜައިސް ވަކިކުރަން ވޯޓު ދިނުމަށް ފަހު ނިންމާލާތި .ބައި އިލެކްޝަންގަ ހޮވާނަން އަނެއްކާ ވެސް\nޖުލައި 13, 2017 - 19:21\nމެމްބަރުންގެ ޓްރާންސްފާ މާރކެޓް ނިމުމަކަށް އައި. ﷲއަށް ހަމްދު ހުއްޓެވެ\nޖުލައި 13, 2017 - 19:20\nމިގައުމު ހިސޯރުކޮށްފި އަޅެ ދިވެހިންގެ ބަދުނަސީބުކަމާ\nޖުލައި 13, 2017 - 19:11\nމިވަރުގެ ފުރިިހަމައަށް ތިންބާރު ވަކިވެފަ އޮތް ގައުމެއް މިނޫނީ ނޯންނާނެ\nޖުލައި 13, 2017 - 19:10\nމިހާ ތަނަށް ރާއްޖޭގައި ނެރުނު އެންމެ ރަނގަޅު އެއް އަމުރު ނުވަތަ ޤާނޫނު މިއީ . ލަދު ޙަޔާތުގެ ކަންފުޅެއް ނެތި ގޮޑި ވިއްކަމުން ރިޝްވަތު ނަގަމުން މަޖިލިސް ގެ ގިނަ މެމްބަރުން އެދުވަނީ . މި ކަން ނިންމަން މާލަސްވެސް ވެއްޖެ. ވަރަށް ބޮޑަށް ޝުކުރިއްޔާ ރައްޔިތުން ތިކަމަށް ވަރަށް ތާއީދު\nޖުލައި 14, 2017 - 01:41\nކަމުދާ ނިންމުން ތައް ނިންމަން މިހާރު ލަސްވެއްޖެ ، ފޫ ދިޔާމަ ނެޠް ކުރާނެ މާ ބޮޑު ކަމެއް!\nޖުލައި 13, 2017 - 19:08\nއިދިކޮޅު ފަރާތްތަކަށް ގޮވާލަން، ރިޔާސީ އިންތިހާބު ކާމިޔާބުކުރުމަށް ހަދާ ކޯލިސަން ރޫޅުމުންވެސް ރައީސްކަން ގެއްލެންޖެހޭނެކަމާ، ކޯލިޝަން ހަދައިގެންވެރިކަމަށްއައިސްފިނަމަ ކޯލިޝަން ރޫޅޭހިސާބުން ވެރިކަންވެސް ނިމުމަކަށް އަންނާނެކަމަށް ކަޑައަޅައިދިނުމަށް ތިކޯޓްގައި އެދުމަށް\nޖުލައި 13, 2017 - 19:07\nމިކަމާއި އެންމެ ބޮޑަށް ދެރަވާނީ މިރާއްޖޭގެ އެންމެ މަޝްހޫރު އޮންލައިން މީޑިއާ ހިންގާ ކޮރަޕްޓް ނޫސްވެރިންނެވެ. އެެމެންނަކީ އެއީ ކޮރަޕްޓް 30 އަހަރު ވެސް ދެމެހެއްޓި ބަދަވިން އަދި ކޮރަޕްޓް ފަނާ ކުރަނިވި3އަހަރުގެ ވެރިކަން ވެސް ދެމެހެއްޓި ބަދަވިން ކޮރަޕްޝަންގެ އުސޫލުން. އެ ބަދަވިން ބޭނުން ވަނީ މިރާއްޖެ ކޮރަޕްޓް އުސޫލުން އެމްޕީން މެދުވެރިކޮށް ވެރިކަން ނޮޅާލަން. އެއިރަށް ތާ އެބަދަވިންނަށް ނޫސް ވިއްކޭނީ. އެބަދަވިންނަށް އެބަޖެހޭ މަމެންގެ ސަރުކާރުން ވަރުގަދަ ޝޮކް އެން އޯވް އެއް ދޭން. ސަރުކާރުން ކުރާ އެެއްވެސް ރަނގަޅު ކަމެއް ބަދަވިން ތައް ނުޖަހައޭ އެނޫހުގައި. އެހެން ކަމަށްވާނަމަ އެނޫސް ޝަޓް ޑައުން ކުރަންވީ ނޫންތޭ. އެނޫސް ނެތަސް މިހާރު މިރާއްޖެ އަށް އުޅެވޭނެއެވެ. އެއީ 30 އަހަރުގެ އަނިޔާވެރި ވެރިކަން ދެމެހެއްޓި ބަގައެވެ.\nޖުލައި 13, 2017 - 19:05\nަބޮޑުވަގުޔާމީނު ގެ ވެރިކަން މިދެން ނިމެނީ\nރައިތުން ދެންބަލަން ނުތިބެ މިގައުމު\nސަލާމަތްކުރަން ނިކުނަން ވީ ކޮންމެދުވަހަކު\nގާނޫނެ ހަދަން ޔާ މާދަމާ މިގައުމެ ނޮނާނެ\nގައުމާ ދޭތެރޭ ގައް ވިސްނަވާ ލަވާ\nޖުލައި 13, 2017 - 19:33\nކަލޭގެ ބޯކަނޑާލިޔަސް ގޯހެއްނުވާނެ. ކަލޭމެން މުސްލިމު ވެރިންނާދެކޮޅައް ނިކުންނަނީ ކާފަރުންހެ މަޅީގައި ޖެހިގެން ކާފަރުންގެ ޕްރޮޕެގެންޑާ ފަތުރާ ނަޝީދުގެ އަވައިގައި ޖެހިގެން. ކަލޭމެން ﷲ އަށް އަދި އާޚިރަތް ދުވަހައް އީމާންވާކަމުގައި ވަނީނަމަ ނިކަން ޞަހީހުލް ބުޚާރީގެ އެންޑް އޮފްދަ ވޯރްލްޑް އެބާބު ކިޔާލަބަލަ. ފަހުޒަމާނުގެ ވެރިންގެ އަލާމާތްތަކާ އަދި އަހަރުމެން ކަންކުރަންޖެހޭގޮތް ނިކަން ރަނގަޅައް ބުނެދީފައިވާނެ. ހައްޤު ބޭނުންވެގެން އުޅޭމީހަކައް ބުއްދިކުރާމީހަކައް ކަންކުރަންވީގޮތް އިނގޭނެ އެހެރުން. މަގުއޮޅުވާ ޝެއިޚުންނައް ތަބަޢަނުވެ ޞަލަފުއްޞާލިހުންގެ ގޮތައް އަޤީދާގެ ކަންކަމުގައި ތަބަޢަ ވޭ.\nޖުލައި 13, 2017 - 22:43\nނުނިމޭނެ ކަޑަވާނެ ބުރޯ\nޖުލައި 13, 2017 - 19:04\nޖުލައި 13, 2017 - 19:01\nހެހެހެހެހެހެހެެ ހުވާ މަ ގަދަޔަށް ހެވިއްޖެ. ސާބަހޭ ދިވެހި ސަރުކާރު. ސާބަހޭ ދިވެހި ގައުމު ކުރިޔަށް.\nޖުލައި 13, 2017 - 19:00\nމަހްލޫފުގެ ގޮނޑި ގެއްލުވާލާ، ޕީޕީ އެމުން އެނަ ވަކިވީކަމަށް އިލެކްޝަނަށް އަންގާ!\nޖުލައި 13, 2017 - 18:59\nއިންޑިއާ ގެ ގާނޫނު ހަދާ މަޖިލިހުން ހަދާ ގާނޫނު އިންޑިއާގެ ސުޕްރީމް ކޯޓުން ބަލައިގަންނާނެ. ޢެކަމަކު އިންޑިޢާގެ ސުޕްރީމް ކޯޓުން ގާނޫނު ނުއެއް ހަދާނެ.\nޖުލައި 13, 2017 - 18:57\nފާރިސް މައުމުނާއި، ވަހީދުގެ ގޮނޑި ކަޓްވާލާ އަވަހަށް! އެމީހުންގެ ނަން އާދީއްތަދުވަހު އިލެކްޝަނަށް ފޮނުވާ!\nޖުލައި 13, 2017 - 18:54\nކޮބާ ތަދައްޚުލު ވީ މީހުންތައް؟ ހީކުރީ ތަދައްޚުލު ވީމަ ބިރުން ވިރޭނެ ކަމަށްދޯ؟! ދެން ހަދަންވީގޮތަކީ، ކުށްވެރިވެގެން ޖަލަށް އަދި ގޭ ބަންދަށް ފޮނުވާމީހުންގެ ގޮނޑި ވެސް ގެއްލުވާލަންވީ\nޖުލައި 13, 2017 - 18:51\nދެން ލަލަލާ، ޔާމީނު ކަމެއް ނަޝީދުކަމެއް އަދި މައުމޫނުކަމަށް ނޭގޭ6ކުޅި ކުރިޔަށް ކުޅެނީ! ގައުމުގެ ހަމަޖެހުން މުހިއްމު މައުމޫނަށްވުރެ! އަވަށްޓެރި ބޮޑު ގައުމުން ކުޅޭ ނުބައި ގޭންގު ރޯލަށް ޔާމީނު އަދި މިގައުމުގެ ހަމަ ހެއިޖެހޭ މީހުން ތިބީ ހޭލާ!\nސުޕްރީމް ކޯޓުން މިއަދު ކުރި ހުކުމުގައި ވިދާޅުވެފައިވަނީ ރައްޔިތުން އިންތިހާބުކުރާ ފިކުރާ ހިލާފަށް ގޮނޑި ބަދަލުކުރުމަކީ މަސްލަހަތު ގެއްލިގެންދާނެ ކަމެއް ކަމަށެވެ\nރިޔާސީ އިންތިހާބު ކާމިޔާބުކުރުމަށް ހަދާ ކޯލިސަން ރޫޅުމުންވެސް ރައީސްކަން ގެއްލެންޖެހޭނެދެއްތޯ؟އެއީވެސް ރައްޔިތުން އިންތިހާބުކުރާ ފިކުރާ ހިލާފް ވުމެއްނޫންތޯ؟\nއެއްޕާޓީޔަކަށް ވެރިކަމެއްނުލިބޭ ކޯލިޝަން ހަދައިގެންވެރިކަންމިހޯދަނީ. މިހެންކަމުން އިންސާފަކަށްވާނީ ކޯލިޝަން ރޫޅޭހިސާބުން ވެރިކަންވެސް ނިމުމަކަށްއަންނަން އެބަޖެހޭ\nޖުލައި 13, 2017 - 18:49\nއިންޑިޔާގެ ސްޕްރީމް ކޯޓުން ބަލައިގަތީ އެކަމަށް ހެދި ޤާނޫނެވެ. ނުބައިކޮށް ޤާނޫނެއް މާނަކުރީޔެއ ނޫނެވެ.\nޖުލައި 13, 2017 - 20:10\nކަންކުރަންވާނީ އަބަދުވެސް ރަނގަޅަށް ވިސްނާފަ އަދި އތުރަށް ވިސްނާލާސެވެ!\nޖުލައި 13, 2017 - 18:47\nނިންމުން ރަގަޅު ހާލަތާއި ވަގުތާ މެދު ސުވާލް އުފެދޭ\nޖުލައި 13, 2017 - 18:45\nއައްސަރިބަސް ސާބަސް ރައީސް ޔާމީނަށް! ކުޅަދާނަ ޝަޚްޞިއްޔަތެއް!\nޖުލައި 13, 2017 - 18:44\nދިވެހި ފުލުހުންނާ ސިފައިންނައް ގޮވާލަން މި ދިވެހި ގަައުމު ސަލާމަތް ކޮއްދެއްވުމަށް\nޖުލައި 13, 2017 - 18:43\nހާދަ ވަރުގަދަ ސުޕްރީމް ކޯޓެއްދޯ؟މިހާރު މިގައުމަުގަ އުޅެވޭކަށް ނެތެންނުން.\nޖުލައި 13, 2017 - 18:35\nއިލްހާމޫ މިހާރު ތިހުރީ ސައިޒުގަ. ލަތީފޫ މިހާރު ހުންނާނީ ސައިޒުގަ. އަމީތުމެން އަދި ޅަވާނެ. ހުރިހާ ކުދިން ފޮށިތަންމަތި ބަންނަވާ.\nޖުލައި 13, 2017 - 19:16\nރީކޯގެ ނަން ކަލޯ ހަނދާންނެތުނީތަ.\nބުނާނެ އެކެއްޗެއްވެސް ނޭގުނު\nޖުލައި 13, 2017 - 18:32\nތީ އަސްލު މަޖުލިޖުގެ ގާނޫނަކުން ކަނޑައެޅޭނެ ކަމެއް އެކަމުދެން ތި ނިންމީތާ ؟ ދެން ގޯހެއް ނޫން އެކަމު ވިޕް ލައިނާ ޚިލާފުވެގެން ވޯޓު ލައިގެން ގެއްލޭ ނަމަ ދެން އެއީ ވަރަށް ބޮޑު މައްސަލައެއް.\nޖުލައި 13, 2017 - 18:31\nކިހާދެރަ ޕީޕީއެމް އަށް ވަންނަން ތިބި.ބޭފުޅުންނަށްވެސް އެ ފުރުސަތު ގެއްލުނީ ތާ މި ދެން.. މިހާރު ދެން އަމިއްލަ މިނިވަންކަން ވެސް ގެއްލެމުން މިދަނީ.. ލޮލް.. ސްޕްރީމް ކޯޓަކީ ޔާމިނުގެ އަމިއްލަ ގެ ކޮޅުތޯ؟ ބޭނުން ގޮތެއް އެ ހައްދަވަނީ..\nޖުލައި 13, 2017 - 18:29\nކަނޑަ އެޅިޔަސް އެމީހުންދޭ ވޯޓް ބަދަލު ނުކުރެވޭނެ.\nޖުލައި 13, 2017 - 18:23


Italy ge Prime Minister Conte isthiufa dhevvaifi | Jazeera\tއިޓަލީގެ ބޮޑުވަޒީރު ކޮންޓޭ އިސްތިއުފާ ދެއްވައިފި - Jazeera\nއިޓަލީގެ ބޮޑުވަޒީރު ކޮންޓޭ އިސްތިއުފާ ދެއްވައިފި\nސާއިފް ޝިޔާދު January 26, 2021 135 views0\nއިޓަލީގެ ބޮޑުވަޒީރު ޖިސިއްޕޭ ކޮންޓޭ އެމަގާމުން އިސްތިއުފާ ދެއްވައިފިއެވެ. އެމަނިކުފާނު މަގާމުން އިސްތިއުފާ ދެއްވިއިރު ކޮވިޑް 19 އާ ދެކޮޅަށް އެމަނިކުފާނުގެ ސަރުކާރުން ކުރަމުންދާ މަސައްކަތްތަކަށް ވަނީ ބޮޑެތި ފާޑުކިޔުންތަކެއް އަމާޒުވެފައެވެ.\nމިދިޔަ ހަފްތާގެ ތެރޭގައި އެގައުމުގެ ސެނެޓުގެ މެޖޯރިޓީ އެމަނިކުފާނަށް ގެއްލުނުއިރު އައު ސަރުކާރެއް އެކުލަވާލައި ކޯލިޝަން ވެރިކަމެއް އަލުން ފެށުމަށް އެމަނިކުފާނަށް ފުރުސަތު ލިބޭނެ ކަމާމެދު ޝައްކުތަކެއް ވަނީ އުފެދިފައެވެ. ކޮންޓޭ ވަނީ އެގައުމުގެ ރައީސް ސާޖިއޯ މަޓަރެއްލާއާ ބައްދަލުކުރައްވާފައެވެ. އައު ސަރުކާރެއް އެކުލަވާލުމަށް ކޮންޓޭގެ އަރިހުން މަޓަރެއްލާ އެދިވަޑައިގެންފައިނުވާއިރު އެހެން މީހަކު ވެސް އަލުން ބޮޑުވަޒީރުގެ މަގާމަށް އައުން އެކަށީގެންވެއެވެ. އަދި އަވަސް އިންތިހާބަކަށް ގޮވާލުމަކީ ވެސް އެކަށީގެންވާ ކަމެކެވެ.\nކޮންޓޭ ވަނީ 2018 ވަނަ އަހަރުން ފެށިގެން ދެ ފަހަރެއްގެ މަތިން ކޯލިޝަން ސަރުކާރުތަކެއްގައި ބޮޑުވަޒީރުކަން ކުރައްވާފައެވެ. ގާނޫނު ހަދާ މަޖިލީހުގެ ތިރީގޭގައި ނެގި ކޮންޓޭގެ އިތުބާރު ނެތްކަމުގެ ވޯޓުން އެމަނިކުފާނު ސަލާމަތްވެވަޑައިގެންނެވިއިރު ސެނެޓުގައި ނެގި ވޯޓު ވެސް ކާމިޔާބު ކުރެއްވިއެވެ. އެހެން ނަމަވެސް ފުރިހަމަ އަގްލަބިއްޔަތެއް ލިބިވަޑައިގެންފައެއް ނުވެއެވެ.\nބޮޑުވަޒީރުގެ މަގާމުން ކޮންޓޭ އިސްތިއުފާ ދެއްވާފައިވާއިރު މި ހަފްތާގެ ތެރޭގައި އެގައުމުގެ ޖުޑީޝިއަރީ އިސްލާހުކުރުމުގެ މުހިންމު ވޯޓުތަކެއް ގާނޫނު ހަދާ މަޖިލީހުގައި ނެގުމަށް ވަނީ ހަމަޖެހިފައެވެ. މި ވޯޓު އެމަނިކުފާނަށް ކާމިޔާބު ނުކުރެއްވޭނެ ކަމަށް ކޯލިޝަނަށް ނިސްބަތްވެވަޑައިގަންވާ މެމްބަރުން ވަނީ ވިދާޅުވެފައެވެ.


Majileehuga Modi ah thagreer kurevvumuge dhauvathu dheyn faas koffi | Mihaaru\nރައީސް އިބްރާހިމް މުހައްމަދު ސޯލިހާއި އިންޑިއާގެ ބޮޑުވަޒީރު ނަރެންދުރަ މޯދީ ސަލާމް ކުރައްވަނީ. --- ފޮޓޯ: ހުސެއިން ވަހީދު/ މިހާރު\nމަޖިލިހުގައި މޯދީ އަށް ތަގްރީރު ކުރެއްވުމުގެ ދައުވަތު ދޭން ފާސްކޮށްފި\n29 މެއި 2019 - 14:48 10 comments\nއިންޑިއާގެ ބޮޑުވަޒީރު ނަރެންދުރަ މޯދީ ރާއްޖެ އަށް ކުރައްވާ ދަތުރުގައި ރައްޔިތުންގެ މަޖިލީހަށް ވަޑައިގެން ތަގުރީރު ކުރައްވަން ދައުވަތު އަރުވަން ރައްޔިތުންގެ މަޖިލިހުން މިއަދު ފާސްކޮށްފި އެވެ.\nއިންޑިއާގެ އާންމު އިންތިހާބު ބޮޑު ތަފާތަކުން ކާމިޔާބުކުރެއްވި މޯދީ އަށް މަޖިލިހުގައި ތަގްރީރު ކުރެއްވުމުގެ ފުރުސަތު ދޭން މަޖިލިހުން ފާސްކުރީ ވޯޓުގައި ބައިވެރިވެވަޑައިގެންނެވި 80 މެމްބަރުންގެ އިއްތިފާގުންނެވެ. މޯދީ ރާއްޖެ އަށް ވަޑައިގަތުމަށް ހަމަޖެހިފައި ވަނީ އަންނަ މަހުގެ7އިން 8 އަށެވެ.\nބޮޑުވަޒީރު ކަމުގެ މަގާމު ދެ ވަނަ ދައުރަކަށް ހޮވި ވަޑައިގެންނެވި މޯދީ މަޖިލިހުގައި ތަގްރީރު ކުރެއްވުމާ މެދު މެމްބަރުންނަށް ފެނިވަޑައިގަންނަވާ ގޮތަކާ ބެހޭ ގުޅޭ ގޮތުން ބަހުސް ކުރަން ހުޅުވައިލި ފުރުސަތުގައި މެމްބަރުން ވަނީ އެކަމަށް ތާއީދު ކުރައްވައިފަ އެވެ.\nޖުމްހޫރީ ޕާޓީގެ ލީޑަރު އަދި މާމިގިލި ދާއިރާގެ މެމްބަރު ގާސިމް އިބްރާހިމް ވާހަކަ ދައްކަވަނީ. --- ފޮޓޯ: މަޖިލިސް\nއެކަމަކު، އިދިކޮޅު ބައެއް މެމްބަރުން ވިދާޅުވީ ވަކި ގައުމަކާ ގުޅުން ބަދަހިކުރަން ކުރާ މަސައްކަތުގައި އެހެން ގައުމަކާ އޮންނަ ގުޅުން ހީނަރު ވިޔަދީގެން ނުވާނެ ކަމަށެވެ. ނަމަވެސް ސަރުކާރަށް ތާއީދު ކުރައްވާ އެމްޑީޕީގެ މެމްބަރުން ވިދާޅުވީ މޯދީ ރާއްޖެ ވަޑައިގެން މަޖިލިހުގައި ތަގްރީރް ކުރެއްވުމަކީ ރާއްޖޭގެ ހާރިޖީ ސިޔާސަތު ހަރުދަނާ ވަމުން އަންނަ ކަމުގެ ވަރަށް ބޮޑު މިސާލެއް ކަމަށެވެ.\nހިތަދޫ އުތުރު ދާއިރާގެ މެމްބަރު މުހައްމަދު އަސްލަމް ވިދާޅުވީ އިންޑިއާގެ ބޮޑުވަޒީރު ރާއްޖެ ވަޑައިގެން، މަޖިލިހުގައި ތަގްރީރު ކުރެއްވުމުގެ ފުރުސަތު ލިބުމަކީ ރާއްޖެއަށް ލިބޭ ކުރިއެރުމެއް ކަމަށެވެ. އަދި އެކަން ހަމަޖެހިގެން ދަނީ ސަރުކާރަށް އޮތް ތާއީދުގެ ސަބަބުން ކަމަށް އޭނާ ވިދާޅުވި އެވެ.\n"އެމަނިކުފާނު (މޯދީ) މަޖިލިހަށް ވަޑައިގެން ވާހަކަ ދެއްކެވުމަކީ އަޅުގަނޑުމެންގެ މަޖިލިހަށް ލިބިގެންދާ އިތުރު ހިތްވަރެއް ކަމުގައި އަޅުގަނޑު ދެކެނީ،" އަސްލަމް ވިދާޅުވި އެވެ.\nމަޑުއްވަރީ ދާއިރާގެ މެމްބަރު އަދި ކުރީގެ ޑިފެންސް މިނިސްޓަރު އާދަމް ޝަރީފް ވިދާޅުވީ މޯދީ މަޖިލިހުގައި ތަގްރީރު ކުރެއްވުމަކީ މިވަގުތު ވަރަށް މުހިންމު ކަމެއް ކަމަށެވެ. ހާއްސަ ގޮތެއްގައި އިންޑިއާ އާއި ރާއްޖެއަކީ ވަރަށް ބޮޑަށް ގުޅުން ބަދަހިވެފައި އޮންނަ ދެ ގައުމަށް ވާން ޖެހޭނެ ކަމަށް އޭނާ ވިދާޅުވި އެވެ.\nހުޅުދޫ ދާއިރާގެ މެމްބަރު އިލްޔާސް ލަބީބް މިއަދު ވާހަކަ ދައްކަވަނީ. --- ފޮޓޯ: މަޖިލިސް\nއާދަމް ޝަރީފް ވިދާޅުވި ގޮތުގައި މި ދަނޑިވަޅަކީ ގައުމުގެ މިނިވަންކަމާއި އިސްތިގުލާލާ ދެމެދު ޝައްކުތަކެއް ބަޔަކު އުފައްދަމުން އަންނަ ދަނޑިވަޅަކަށްވާތީ، ރާއްޖޭގެ މިނިވަންކަމާއި އިސްތިގުލާލް ކަށަވަރު ކުރުމަށާއި ބޭރުގެ ބައެއްގެ ނުފޫޒުގެ ދަށަށް ނުދާނެ ގޮތަށް މަޖިލިހުގައި މަސައްކަތް ކުރަން ޖެހެ އެވެ.\nއަމިއްލަ ގޮތުން މަޖިލިހަށް ހޮވިވަޑައިގެންނެވި ވިލިނގިލި ދާއިރާގެ މެމްބަރު ސައުދު ހުސެއިން ވިދާޅުވީ ރާއްޖެއަކީ އިންޑިއާ ކަނޑުގެ އަމާންކަމަށް ވަރަށް މުހިންމު މަންޒިލެއް ކަމަށެވެ. އަދި އިންޑިއާ އާއި ރާއްޖެއާ ދެމެދު އޮތީ "ސެކިއުރިޓީ" ގޮތުން ވަރުގަދަ ގުޅުމެއް ކަމަށް އޭނާ ވިދާޅުވި އެވެ.\n"އަޅުގަނޑުމެންނަށް ރައްކާތެރިކަން ފޯރުކޮށްދެވެން އޮތް ހަމައެކަނި ގައުމަކީ އިންޑިއާ ކަމުގައިވާތީ، އިންޑިއާ އާއި އަޅުގަނޑުމެންނާ ދެމެދު އޮތް ގުޅުން އިތުރަށް ވަރުގަދަވެގެން ދިއުމަކީ މި ގައުމަށް ލިބޭނެ ރައްކާތެރިކަމެއް ކަން ކަށަވަރު،" ސައުދު ވިދާޅުވި އެވެ.\nއިތުރު ލިޔުންތައް ރައްޔިތުންގެ މަޖިލިސް މަޖިލީހުގެ މެމްބަރުން ރާއްޖެ-އިންޑިއާ ނަރެންދުރާ މޯދީ


Report: Sarukaaru dhuveli balaanee numberun!\nސަރުކާރުގެ ޕަބްލިކް ސެކްޓާ އިންވެސްޓްމަންޓް ޕްރޮގްރާމް (ޕީއެސްއައިޕީ)ގައި ހިމެނޭ ޕްރޮޖެކްޓްތައް މިއަހަރު ކުރިޔަށްދާ ގޮތް ދައްކުވައިދޭ ވިޑިއޯއެއް | އަވަސް ވީޑިއޯ\nބައެއް މީހުންގެ ސުވާލަކީ މިއީ އެވެ؛ ސަރުކާރަށް އަހަރެއް ވެގެންދާއިރު ތަރައްގީގެ މަސައްކަތެއް ނުފެށެ އެވެ. ސަރުކާރުގެ ސްޕީޑް ސްލޯ އެވެ. އަހަރު ނިމެން ދާއިރު ޕަބްލިކް ސެކްޓާ އިންވެސްޓްމަންޓް (ޕީއެސްއައިޕީ) ބަޖެޓުގެ ބޮޑު ބައިގައި އޮތީ އަދި އަތް ނުލަ އެވެ. މިއީ ރަނގަޅު ވާހަކަ އެއް ހެއްޔެވެ؟\nފިނޭންސް މިނިސްޓްރީން މިހާރު އާއްމުކޮށްފައިވާ މައުލޫމާތު ތަކަށް ބަލާއިރު ސަރުކާރުން ވަނީ މަސައްކަތްތަކެއް ފަށައިގެންފަ އެވެ. މަޝްރޫއުތައް ދަނީ ކުންފުނިތަކާ ހަވާލު ކުރަމުންނެވެ. ޓެންޑަ ބޯޑުން މަސައްކަތް ހަވާލުކޮށް ލިސްޓު އާއްމު ކުރަން ފެށުމާއެކު، ސަރުކާރުގެ ދުވެލި މިހާރު ރައްޔިތުންނަށް ވަނީ ފެންނަން ފަށާފަ އެވެ. ސަރުކާރުގެ ދުވެލި އެނގެނީ ނަމްބަރުން ބަލައިގެނެވެ.\nފިނޭންސް މިނިސްޓްރީގެ "އެވޯޑެޑް ޕްރޮޖެކްޓް" އަޅާ ކިޔާލިއިރު މުޅި ރާއްޖޭގައި މިހާރު ޖުމްލަ 107 މަޝްރޫއެއް ހިންގަމުންދާކަން އެނގެ އެވެ. މިހާރު އާއްމު ކޮށްފައިވާ ލިސްޓުގައި މުޅިން ވެސް ހިމެނެނީ މި އަހަރު ހަވާލުކުރި މަސައްކަތްތަކެވެ. އެކަމަކު އޭގެ މާނައަކީ މި ހުރިހާ މަޝްރޫއުތަކަކީ މި ސަރުކާރުގެ މަޝްރޫއު ތަކެކޭ އެއް ވެސް ނޫނެވެ.\nއޭގެ ތެރޭގައި ކުރީ ސަރުކާރުން ހަވާލު ކުރަން ނިންމާފައިވާ ބައެއް މަސައްކަތްތައް ހުރިކަން ވެސް ލިސްޓަށް ބަލައިލުމުން އެނގެ އެވެ. އެ މަސައްކަތް ތަކުގެ އަގު ގާތްގަނޑަކަށް 2.6 ބިލިއަން ރުފިޔާ އަށް އަރަ އެވެ. އޭގެތެރޭގައި މި ސަރުކާރުން އިއުލާނު ކުރި ގުޅީފަޅު ޕޯޓު ބަދަލު ކުރުމުގެ ބައެއް މަސައްކަތްތައް ވެސް ހިމެނެ އެވެ.\nއެންމެ ބިޒީކޮށް އޮތީ އެމްޓީސީސީ\nއަހަރީ އާއްމު ޖަލްސާގައި އެމްޓީސީސީގެ ބޯޑު: މިހާރު އެންމެ ގިނަ މަޝްރޫއު ކުރިއަށް ގެންދަނީ އެ ކުންފުނިން ފޮޓޯ: އަވަސް އާކައިވް\nރައީސް އަބްދުﷲ ޔާމީންގެ ވެރިކަމުގައި ވެސް އެންމެ ގިނަ މަޝްރޫއުތަކެއް ނެގި ކުންފުންޏަކީ އެމްޓީސީސީ އެވެ. މި ވެރިކަމުގައި ވެސް އެކަން އޮތީ ހަމަ އެގޮތުގަ އެވެ. އެންމެ ގިނަ މަޝްރޫއު ހިންގާ ދިވެހި ކުންފުންޏަކީ ސަރުކާރާއި ރައްޔިތުން ހިއްސާވާ އެމްޓީސީސީ އެވެ. އެ ކުންފުންޏާ 40 އަށް ވުރެ ގިނަ މަޝްރޫއު މިހާރު ވެސް ހަވާލު ކޮށްފައިވެ އެވެ. އެމްޓީސީސީއާ ހަވާލު ކޮށްފައިވާ އެންމެ ބޮޑު އެއް މަޝްރޫއަކީ ފުވައްމުލަކު މަގު ހެދުމުގެ މަސައްކަތެވެ.\nފުވައްމުލަކު މަގު ހަދައި ފެން ހިންދާ ނިޒާމު ގާއިމްކޮށް މަގުތަކުގައި ތާރު އަޅައި ބައްތި ޖެހުމުގެ މަސައްކަތް ހަވާލުކޮށްފައިވަނީ 279 މިލިއަން ރުފިޔާ އަށެވެ. މިއީ މިހާރު ހިންގާ މަޝްރޫއުތަކުގެ ތެރެއިން އެންމެ ބޮޑު މަޝްރޫ އެވެ.\nއިންޑިޔާ ފަސްޓް ޕޮލިސީ\nއިންޑިޔާގެ ބޮޑުވަޒީރު ނަރެންދުރަ މޯދީ އާއި ރައީސް ސޯލިހު -- އަހްމަދު އަޔާދު | އަވަސް\nމަޝްރޫއުތަކުގެ ލިސްޓަށް ބަލައިލުމުން އެނގެނީ އިންޑިއާ އާއި މި ސަރުކާރާ އޮތް ގާތް ގުޅުމެވެ. މި ސަރުކާރުން "އިންޑިއާ ފަސްޓް ޕޮލިސީ" އިމްޕްލިމެންޓް ކުރަން ހިފާފައިވާ މިންވަރެވެ.\nމަޝްރޫއު ލިސްޓުގައިވާ ގޮތުން ރާއްޖޭގައި އެންމެ ގިނަ މަޝްރޫއު ހިންގާ ބޭރުގެ ކުންފުންޏަކީ އިންޑިއާގެ މޯހަން މުތާ ކުންފުންޏެވެ. ނިމިދިޔަ ސަރުކާރުގައި ވެސް ގިނަ މަސައްކަތްތަކެއް ކުރި، މޯހަން މުތާ ކުންފުނިން މިފަހަރު މަސައްކަތް ކުރަނީ ރާއްޖޭގެ ތްރީ ޕޮއިންޓް ކުންފުންޏާ ޖޮއިންޓް ވެންޗާ (ޖޭވީ) އެއް ހަދައިގެނެވެ. މޯހަން މުތާއަށް ހަވާލު ކޮށްފައިވާ ފާހަގަ ކޮށްލެވޭ މަޝްރޫއުތަކުގެ ތެރޭގައި 15 އެމްބިއުލާންސް ހޯދުން ހިމެނެ އެވެ. މި މަސައްކަތް އެ ކުންފުންޏަށް ދީފައިވަނީ 9.2 މިލިއަން ރުފިޔާ އަށެވެ.\nމޯހަން މުތާގެ އިތުރުން އިންޑިއާގެ އަޝޯކް ކުންފުނި އަލް ހަބްސީ ކޮންސްޓްރަކްޝަން ކުންފުންޏާއެކު ޖޭވީ ހަދައިގެން ވެސް މަޝްރޫއެއް ކުރިއަށް ގެންދެ އެވެ. އެ ކުންފުންޏަށް ހއ. މޮޅަދޫ ބަނދަރުގެ މަސައްކަތް ހަވާލު ކޮށްފައިވަނީ 26.8 މިލިއަން ރުފިޔާ އަށެވެ.\nވެލާނާ އިންޓަނޭޝަނަލް އެއާޕޯޓް (ވީއައިއޭ) މަޝްރޫއުގެ މަސައްކަތް ކުރަނީ -- އަހުމަދު ޝުރާއު | އަވަސް\n"އަމީން" ނޫން ގޮތެއް ނެތިފައި\nއަމީން ކޮންސްޓްރަކްޝަންގެ ވެރިޔާ އަބްދުﷲ މުހައްމަދު\nއަމީން ކޮންސްޓްރަކްޝަން އިން ކުރީގެ ސަރުކާރުގެ މަޝްރޫއުތައް ނަގައިގެން އުޅުނު ވާހަކަ ކުރިން ދައްކަ އެވެ. މި ސަރުކާރު ވެރިކަމަށް އައިފަހުން ވެސް އެންމެ ގިނަ މަޝްރޫއު ހިންގާ ދިވެހި އެއް ކުންފުންޏަކީ އަމީން ކޮންސްޓްރަކްޝަނެވެ.\nއެ ކުންފުންޏަށް އަމާޒުވާ ގޮތަށް ކިތަންމެ ވާހަކައެއް ދެކެވުނަސް އަވަހަށް މަސައްކަތެއް ކުރަން ބޭނުންނަމަ ފުރަތަމަ ވެސް ހޯދަން ޖެހެނީ ހަމަ އަމީނެވެ. އެ ކުންފުނިން މި އަހަރު ކުރި އެންމެ މުހިންމު މަޝްރޫއަކީ ކުރު މުއްދަތެއްގެ ތެރޭގައި އުކުޅަހުގައި ކޮންވެންޝަން ސެންޓަރު އެޅުމެވެ. މީގެ އިތުރުން އެ ކުންފުނިން ކުރާ ގިނަ މަސައްކަތް ތަކަކީ ޓާފް ދަނޑުތައް އެޅުމެވެ. ދެން ގިނަ މަސައްކަތް ކުރާ ދިވެހި ކުންފުންޏަކީ ވޯޓާ ޕާކް މޯލްޑިވްސް އެވެ. އެ ކުންފުނިން ގިނައިން ކުރަމުން ގެންދަނީ ރަށްރަށުގެ ސްކޫލްތަކުގެ ކްލާސް ރޫމްތައް އެޅުމުގެ މަސައްކަތް ތަކެކެވެ.\nގިނަ މަޝްރޫއު ރ. އަތޮޅުގައި\nމިއީ މުހިންމު ސުވާލެކެވެ. މަގޭ ރަށުގައި ހިންގަނީ ކޮން މަޝްރޫއެއް ހެއްޔެވެ؟ އެންމެ ގިނަ މަޝްރޫއު ހިންގާ އަތޮޅަކީ ކޮބައި ހެއްޔެވެ؟ މިހާރުގެ ލިސްޓަށް ބަލާއިރު އެންމެ ގިނަ މަޝްރޫއު ހިންގާ އަތޮޅަކީ ރ. އަތޮޅެވެ. އެ އަތޮޅުގައި 10 މަޝްރޫއެއް ކުރިއަށް ގެންދެ އެވެ. އަދި ދެވަނަ އަށް އެންމެ ގިނަ މަސައްކަތް ހަވާލު ކޮށްފައި ވަނީ އައްޑޫ ސިޓީއިންނެވެ.\nއުފާވެރި ހަބަރު: އަހަރުގެ ފަހުކޮޅު!\nރައީސް އޮފީހުން އިއުލާނުކުރި ހައުސިން މަޝްރޫއުގެ މައްޗަށް ހަދާފައިވާ އިންފޮގްރެފިކްސްއެއް\nއުފާވެރި ހަބަރަކީ މި އަހަރުގެ ފަހުކޮޅު ބޮޑެތި ގިނަ މަޝްރޫއު ތަކެއް ފަށާނެ ކަމަށް ސަރުކާރުން ބުނާ ބުނުމެވެ. ބެލެވޭ ގޮތުގައި އެ މަޝްރޫއުތައް އަންނާނީ އަންނަ އަހަރުގެ ބަޖެޓު އޮކްޓޫބަރު މަހު ފާސް ކުރުމުންނެވެ. އެ މަޝްރޫއުތައް ފަށާނެކަން އިއުލާނު ކޮށްދެއްވީ ނިމިދިޔަ ހަފުތާގައި ރައީސް އިބްރާހިމް މުހައްމަދު ސޯލިހު އެވެ.\nރައީސް އިއުލާނު ކުރެއްވި ބޮޑެތި މަޝްރޫއުތަކުގެ ތެރޭގައި 21 ރަށެއްގެ ބަނދަރު ހެދުމުގެ މަސައްކަތާއި 20 ރަށެއްގެ ނަރުދަމާ އެޅުމުގެ މަސައްކަތް އަދި 35 ސްކޫލެއްގައި މަޝްރޫއުތަކާއި މީގެ އިތުރުން ބޯހިޔާވަހި ކަމުގެ ބިޔަ މަޝްރޫއު ތަކެއް ހިމެނެ އެވެ. އެގޮތުން މާލެ ސަަރަހައްދުގައި 4200 ސޯޝަލް ހައުސިން ޔުނިޓު އެޅުމުގެ މަޝްރޫއަކާއި 5000 ހައުސިން ޔުނިޓު އެޅުމުގެ މަސައްކަތް ފަށާނެ ކަމަށްވެސް ވަނީ އިއުލާނުކޮށްފަ އެވެ،\nއުފާވެރި ހަބަރަކީ އެއީ އެވެ. އަހަރުގެ ފަހުކޮޅު ބޮޑެތި މަޝްރޫއު ތަކެއް ފަށާނެ ކަމަށް ބެލެވުމެވެ. ނަމަވެސް މިހާރު ލިބެން ހުރި މައުލޫމާތު ތަކަށް ބަލާއިރު މިހާރު ވެސް 107 މަޝްރޫއެއް ވަނީ ހިންގަން ކުންފުނިތަކަށް ހަވާލުކޮށްފަ އެވެ. މިކަން އެނގެނީ ނަމްބަރަށް ބަލައިގެނެވެ.\nރައީސް އިބްރާހިމް މުހައްމަދު ސޯލިހު ދައުލަތުގެ ބަޖެޓް ފިނޭންސް މިނިސްޓްރީ + އިގްތިސޯދު މިނިސްޓްރީ އޮފް ނެޝަނަލް ޕްލޭނިން


Swimming pool alhan bin hamajehijje | Mihaaru\nސްވިމިން ޕޫލް އަޅަން ބިން ހަމަޖެހިއްޖެ\n16 މާޗް 2019 - 09:406comments\nއާ ސަރުކާރުގެ 100 ދުވަހުގެ ވައުދުގެ ތެރޭގައި ހިމެނޭ، އޮލިމްޕިކް ސައިޒުގެ ސްވިމިން ޕޫލެއް އެޅުމުގެ ވައުދު ފުއްދަން މާލޭން ބިމެއް ހަމަޖެހިއްޖެ ކަމަށާއި މި މަހުގެ 26 ވަނަ ދުވަހު އެ މަސައްކަތް ރަސްމީކޮށް ލޯންޗްކުރާނެ ކަމަށް އެކްޓިން ސްޕޯޓްސް މިނިސްޓަރު އަލީ ވަހީދު ވިދާޅުވެއްޖެ އެވެ.\nޕޫޅެއް އެޅުމެއް މިދިޔަ ހަތަރު ސަރުކާރުން ވެސް އެކި ޕްލޭންތައްކޮށްފައިވެ އެވެ. އެކަމަކު ކޮންމެވެސް ސަބަބަކާ ހުރެ ކުރިއަށްގޮސްފައެއް ނުވެ އެވެ. އެއާ އެކު، މި ސަރުކާރުގެ ފުރަތަމަ 100 ދުވަހުގެ ވައުދުތަކުގެ ތެރެއިން އެންމެ ބޮޑު ކުޅިވަރު ވައުދަކަށް އޮތީ ޕޫލެއް އެޅުމެވެ.\nސަތޭކަ ދުވަސް މި މަހުގެ 27 ގައި ހަމަވުމުގެ ކުރިން، ބިން ހަމަޖެހިފައިވާއިރު ދެން އޮތީ ޕޫލް އަޅައިދޭނެ ފަރާތެއް ހޯދަން އިއުލާންކުރުމެވެ. އެ ހުރިހާ ތަފްސީލްތަކާ އެކު، ޕޫލްގެ ޕްލޭން މި މަހުގެ 26 ގައި އިއުލާންކުރާނެ އެވެ.\nކުޅިވަރު ވަސީލަތްތައް ތަރައްގީކުރުމުގެ ގޮތުން ކުރިއަށްގެންދާ މަސައްކަތްތަކުގެ ތެރެއިން، މުނިއުފާ ޔޫތު ސެންޓަރުގައި ހުރި ޓޭބަލް ޓެނިސް ހޯލް މަރާމާތަށް ފަހު މާދަމާ ހުޅުވާގޮތަށް ވަނީ ހަމަޖެހިފަ އެވެ. އެ މަސައްކަތަކީ ސްޕޯޓްސް މިނިސްޓްރީ އާއި ޗައިނާގެ ބަޔަކު ގުޅިގެން ކުރި މަސައްކަތެކެވެ. ޓީޓީ ކުޅޭނެ އެކަށީގެންވާ ތަނެއް ނެތުމުގެ ސަބަބުން އެ ކުޅިވަރު ކުރިއަށްގެންދަން ވެސް ދަތިތަކެއް ދިމާވި އެވެ.\nމީގެ ތެރެއިން އޮލިމްޕިކް ސައިޒުގެ ސްވިމިން ޕޫލެއް އެޅުމަކީ ރާއްޖޭގައި ރަސްމީ ސިފައެއްގައި ފެތުމުގެ މުބާރާތްތައް ބާއްވަން ފެށީއްސުރެ ފެތުންތެރިން ދެކެމުން އައި ހުވަފެނެކެވެ. ގައުމީ އެތުލެޓިކްސް ޓީމުގެ ފަރިތަކުރުންތަކާއި އަދި މުބާރާތްތައް ވެސް ބާއްވަމުން އަންނަނީ މާލޭ ދެކުނު ފަރާތު ފަޅުތެރޭގަ އެވެ. ލޮނުގައި ފަރިތަކުރުމަށް ފަހު ޕޫލުގައި ބާއްވާ މުބާރާތްތަކުގައި ވާދަކުރަން ޖެހުމުން އޭގެ ސަބަބުން ޕާފޯމަންސަށް އަސަރުކުރެ އެވެ. އެއަށް ވުރެ ބޮޑަށް ވެސް ފެތުންތެރިންގެ ޝަކުވާ އަކީ ކުނިބުންޏާއި ތެޔޮ އެޅި ކިލަނބުވެފައިވާ އަދި މާލޭގެ އާއްމުންނަށް ވެސް ބޭނުންކުރަން އޮންނަ ތަނެއްގައި ފަތައި މުބާރާތްތަކުގައި ވާދަކުރަން ޖެހުމެވެ. އަދި އެތަނުގައި މުބާރާތް ބާއްވާއިރު އިދާރީ ކަންކަމާއި އިނާމް ދިނުން ބާއްވަން ޖެހެނީ ޕޭމަންޓްމަތީގައި ނުވަތަ މަގުމަތީގަ އެވެ.\nކުރީގެ ސަރުކާރުގެ ޕްރޮޖެކްޓެއްގެ ދަށުން އެޗްޑީސީން ހުޅުމާލޭގައި ބިނާކުރަމުން އަންނަ އިންޑޯ ސްޕޯޓްސް ކޮމްޕްލެކްސްގައި ވެސް ޕޫލެއް އޮންނާނެ އެވެ. އެކަމަކު އެތަން ބޭނުންކުރެވޭނީ ތަމްރީންތަކަށެވެ. ސަބަބަކީ މުބާރާތް ބާއްވާ ނަމަ ވޯމްއަޕް ޕޫލެއް އޮންނަން ޖެހުމާއި އަދި ވަކި މިންތަކެއް ވެސް ހަމަވާން ޖެހުމެވެ.\nއިތުރު ލިޔުންތައް ފެތުން އަލީ ވަހީދު، ޓޫރިޒަމް މިނިސްޓަރު ސްޕޯޓްސް މިނިސްޓްރީ ސަރުކާރުގެ ފުރަތަމަ 100 ދުވަސް


ރަސްމީ ގަޑި –5– Esfiya\nހިތާމަ އެހެނިހެން ލޯބި September 13, 2019\nރަސްމީ ގަޑި – 5\nއޮފީހަށް އާދެވުނުއިރު ބަނޑުހައިވެގެން ދެފައި ތުރުތުރުއަޅަނީއެވެ. ހެނދުނު ކެއީ ބަދަން ކޮޅެއް އެކަންޏެވެ. ލިފްޓް ތެރޭގައި އިން ލޯގަނޑުން ވެނީލާ ކުލައިގެ ހެދުމަކާއި ގަދަ މުށިކުލައިގެ ބުރުގާއެއް އަޅައިގެން ހުރި އަހަރެންގެ ސޫރައަށް ބަލާލެވުނީ ބޭއިހްތިޔާރުގައެވެ. ކަޅުކަން ގަދަ ދެލޯ ފެންނަ ކޮންމެ ފަހަރަކު ހަނދާންވަނީ ދެލޮލަށް ލޭ އަރާ ދުޅަވެފައި ހުރި ދުވަސްތަކެއްގެ މަތިންނެވެ. އެވަގުތު ލިފްޓު ދޮރު ނުލެއްޕެނީސް ފިރިހެނެއްގެ ބޫޓު ހަނިވަމުން ދިޔަ ދޭތެރެއަށް ކޮއްޕާލާ ލިފްޓުގެ ދޮރު ހުޅުވާލިއެވެ.\nލިފްޓަށް އެރީ ސުލްތާން ނޫން ދެވަނަ މީހެއް ނޫނެވެ. މިޔަދު އާދަޔާ ހިލާފަށް ސުލްތާން ރީތިހެން ހީވިއެވެ. ވަރަށް ހަމަޖެހިލައިފައި ހުރިއިރު އޭނާގެ ތުންފަތުގައި ލާނެތް ފާޑުގެ ހިނިތުންވުމެއް ދުވެލިއެވެ. ކަޅު އިސްތަށިގަނޑާއި ކަޅު ގަމީހެވެ. ކަޅު ފަޓުލޫނާއި ކަޅު ތުނބުޅިއެވެ. ހިތަށް އަރަމުން ދިޔަ ސުލްތާންގެ ތަޢުރީފުގެ ސަނާ ނިމުނީ އޭނާ ބުނެލި ފޫހި އެއްޗަކުންނެވެ.\n“ރޭ ވަރުގަދަ ކުޅިއެއް ކުޅެލާފަ ދޯ ތިއުޅެނީ..”\nސުލްތާން އަކީ ސިކުނޑީގައި ފުރޭންޏެއް ގެންގުޅޭ މީހެއް ނޫނެވެ. އޭނާ ހިތަށް އެރި އެއްޗެއް ބޭނުން މީހަކަށް ބުނެލަންވީއެވެ.\n“ތި ބުނި އެއްޗެއް ނުވިސްނުނު.”\nއަހަރެން ދިނީ ފިނި ޖަވާބެކެވެ. ސުލްތާން ހިނިގަނޑެއް ޖަހާލިއެވެ. ބާރަކަށް ނޫނެވެ. ހީވަނީ މޭތެރެޔަށް ހިންދައިގެން ހޭހެނެވެ. ދެމީހުންނަށް ކިރިޔާ ހުރެވޭ ގޮޅީގެ ތެރެއިން އޭނާ ފޭބީވެސް އުޅަބޮށިން އަހަރެންގެ މޭމަތީ ކޭއްތިފައެވެ. ފަހަތަށް އެނބުރިލަމުން އަނެއްކާވެސް އެއްމިޔަކަނުން ހީލިއެވެ. އަހަރެންގެ ހިތް ބުނަމުން ދިޔައީ އެ ހިނިތުންވުން އޭނާގެ ކަންފަތާ ހިސާބަށް އަންނަ ވަރަށް އަނގަ އިރާލާށެވެ. އޭރުން އޮންނާނީ ހެވިފައެވެ.\n“ހޭ، ގުޑް މޯނިންގް.. ކީއްވެފަ ތިހިރީ؟”\nވީލާގެ ތޫލި އަޑު އިވުމާއިއެކީ މޫނަށް ގަދަކަމުން ހިނިތުންވުމެއް ގެނުވޭތޯ ބެލީމެވެ. އޭނާއާއި އެއްކޮށް ރިސެޕްޝަނަށް ވަންއިރު ސޯފާއެއްގައި ހުޒާމް އިށީދެގެން އިނެވެ. ވަގުތުން ވީލާގެ ހަށިގަނޑު ކޮޅަށް ޖެހުނެއެވެ. ބުރަކަށި ސީދާވެ އަތް މުއްކެވުނެއެވެ. ހުރިހާ ކަމެއް ވެސް ދިޔައީ އަހަރެންގެ ތޫނު ދެލޮލުން ރިކޯޑް ވަމުންނެވެ. ހުޒާމްއާއި ވީލާގެ ދޭތެރޭ ކޮންމެވެސް ކަމެއް އެބަ އުޅެއެވެ. އަހަރެންނާއި ބެހޭކަމެއް ނޫން ވިޔަސް ވަރަށް އިނގެން ބޭނުމެވެ. ނުބެހޭ ކަންތަކާ ބެހޭ ހިތްވެއެވެ. އަނގައިންނެއް ނޫނެވެ. އަހަރެންގެ ދެލޮލުންނެވެ.\nމާކެޓިންގެ ބައިން ނިކުން ސަލީމް، ހުޒާމް ކައިރިއަށް ހުއްޓުމުން އޭނާ ސޯފާއިން ތެދުވީ ދުމެއް ޖެހި ހެނެވެ. ވީލާއާއި ހަތަރު ކަޅި ހަމަވީވެސް ދެނެވެ. ހުޒާމްގެ ދެލޯ ހަނިވެ އިސްޖެހުނެއެވެ. ހުރިހާ ކަމެއްވެ ނިމުމުން ނޭނގޭ ކަމަށް ހެދިގެން ގޮސް ސޭލްސް ބަޔަށް އަހަރެން ވަނީމެވެ. އެއްވެސް ކަނަކުން އީނާޝް ފެންނަން ނެތުމުން ކުޑަކޮށް ފޫހިވިއެވެ. އެއީ އޭނާ ހުރިނަމަ ކޮންމެވެސް ކަހަލަ ޑްރާމާއެއް ކުޅޭނެތީއެވެ.\nފޯނު ހުޅުވާލުމުން އަނެއްކާވެސް ހާނިމްގެ އިންޒާރުގެ މެސެޖުތައް ފުލުފުލުން އަންނަން ފެށިއެވެ. ފަހަރަކު މެސެޖެއް ކިޔަމުން ދިޔައިރު އަހަރެންގެ ލޮލަށް ޖަމާވަމުން ދިޔަ ކަރުނަތައް މަދެއް ނޫނެވެ. ސޭލްސްބައިގެ އެކަކުވެސް އަދި އޮފީހަށް ނާންނާތީ އަހަރެން ހުރީ އެކަންޏެވެ. ހިތް ފުރެންދެން ރޯލެވުނެއެވެ. ހިތުގެ އަޑީގައި ވަޅުލެވިފައިވާ ހުރިހާ ޝަކުވާއެއް ކަރުނައިގެ ސިފައިގައި ބޭރުވިއެވެ. އެންމެ ފަހު މެސެޖު ކިޔާލުމުން އަހަރެންގެ ހިތް މޭގަނޑުން ނިކުންނަހާ ބިރުގަތެވެ.\n“މަށަށް އިނގޭ ރަހްމާ ހުރީ ކޮންތާކުކަން..”\nހާނިމްއަށް އިނގުނީ ކިހިނެތް ހެއްޔެވެ؟ ނޫނީ އެއީ އޭނާ އަހަރެން ބިރު ގަންނަވާލަން ބުނި އެއްޗެއް ހެއްޔެވެ؟ ހާނިމް ކުރިން ފަހަރު ހެދިހެން އޮފީސް ތެރެއަށް ވަދެ ހަޅުތާޅުކޮށް އަހަރެން ބޭޒާރުކޮށްލައިފިއްޔާ މި ދުނިޔޭގައި އުޅޭކަށެއް އަހަރެން ބޭނުމެއް ނޫނެވެ. ވަރަށް ކެތްކުރެވިއްޖެތާއެވެ.\n“އޭ، ކިހިނެތް ތިވަނީ؟ އެހާ އަވަހަށް ޑަމްޕް ކޮށްލީތަ؟”\nދޮރު ހުޅުވާލާފައި އެތެރެޔަށް ބޯކޮއްޕާލި ސުލްތާން ފެނި އަވަސްއަވަހަށް ކޯތާފަތް ފޮހެލާ، ބުމަގޮށް ޖަހާލާ އަދި ވަރުގަދަޔަށް ތުންގަނޑު އަނބުރާލީމެވެ.\n“ތިހާ ރޯ އެއްޗެއް ނޫން.. މަވެސް މިހިރީނު؟”\nއަނެއްކާވެސް ސުލްތާން އެއްމިޔަކުން ހީލިއެވެ. ގޮއްމުއްކަވާފައި މޭޒުގައި ނުޖެހުނީ ކިރިޔާއެވެ.\n“ކީއްކުރަން ތި އައީ؟”\nއޭނާއާއި ދިމާލަށް ބަލާވެސް ނުލާ އަހަރެން އަހާލީމެވެ.\n“މިތާ އެކަނި އިނަސް ނާންނާނެ އެކަކުވެސް. އެންމެން ވީ މީޓިން ރޫމްގަ، މަންޖޭ”\nމަޖާވެފައި ސުލްތާން އެހެން ބުނެލުމާއިއެކީ އަހަރެން ކޮޅަށް ތެދުވީމެވެ. ހިތާއި ހިތުން އީނާޝްއާއި ދިމާލަށް ކުދި ކިޔާލެވުނެއެވެ. މީޓިންއެއް އޮތް ވާހަކަ އަންގާ ނުލީތީވެއެވެ.\nސުލްތާންގެ ފަހަތުން މީޓިންއަށް ދާން އަހަރެން ހިނގައިގަތީމެވެ. ފާޑެއްގެ ރާގެއް އަޅުވަމުން ސުލްތާން ހިނގައިފައި ދިޔަގޮތުން ރޭ އުފާވެރި ކަމެއް ދިމާވީކަމަށް ވެދާނެއެވެ.\nމީޓިން ރޫމަށް އާދެވުނުއިރު ދިގު ކުކުޅު ބިހުގެ ބައްޓަމަށް ހަދާފައި އިން ލަކުނޑި މޭޒުގެ އެއް ކައިރިއެއްގައި އީނާޝް އިށީދެލައިގެން އިނެވެ. އޭނާގެ ލޮލުގައި ކަޅު އަދުން އަޅާލައިފައި ހުރިވަރުން ފެންނަނީ ލޮލުގެ ހުދުބަޔާއި ކަޅި އެކަންޏެވެ. އޭނާގެ ކައިރީގައި ފައި މައްޗަށް ފައި ލައިގެން ހުޒާމް އިނީ ކުރިމަތީ ޕްރެޒެންޓް ކުރަމުން ދިޔަ އަޒްހާގެ ވާހަކަތަކަށް ސަމާލުކަމެއް ދީގެނެވެ. މޭޒުގެ ދެފަރާތުގައި ތިބީ ސޭލްސް ބައިގެ މީހުނާއި ފައިނޭންސް މީހުނެވެ. އީނާޝްގެ ވައަތަށް ދެގޮނޑި ދޫކޮށް އަހަރެން އިށީނީ ސަލީމްގެ ގާތުގައެވެ. ގޮނޑި ދުރުކޮށްލުމަށް ފަހު ޖާގަ ހަދާލުމުން ސަލީމްގެ މޫނުން ފެނުނީ ހިތްހެޔޮކަމެވެ. އޭނާ ހިނިތުންވެލިއިރު ކޮލަށް އެޅުނު އަޑި ކޮޅުން ޝުކުރުން އަހަރެންގެ ހިތް ފޮޅުނެއެވެ. ނަމަވެސް މީހަކަށް އިތުބާރުކުރުމުގެ ކުރިން އަދި އަމިއްލަ ހިތުގައި ލެވިފައިވާ ވަރުގަދަ ފާރުތައް މުގުރާލުމުގެ ކުރިން އަހަރެން ހާހެއްހާ ފަހަރު ވިސްނާނަމެވެ. ފިރިހެނުންނަކީ ވަރަށް މަކަރުވެރި އަނިޔާވެރި ބައެކެވެ. ކުރެވިފައި ހުރި އެތަކެއް ތަޖުރިބާއަކުން ނިކުން ނަތީޖާއަކީ މި ހިތި ހަޤީޤަތެވެ.\nއަހަރެންގެ ސީދާ ކުރިމައްޗަށް އިށީން ސުލްތާން ދިޔައީ އަތުގައި އޮތް ގަލަމާ ކުޅެމުންނެވެ. އަޒްހާގެ މަޑުމޮޅި އަޑުން ކުރިޔަށް ގެންދާ ޕްރެސެންޓޭޝަނުން އަހަރެންގެ ސަމާލުކަން އަތުލެވޭ ގޮތެއް ނުވިއެވެ. އެކަމަކުވެސް އެ ދައްކަނީ އަލަށް ތަޢާރަފުކުރި ކިރުޕެކެޓުތަކެއްގެ އަގު ތަފާތުވެގެން އެ ވާހަކަ ކަން އިނގެއެވެ. އެވަރުން ފުދުނީތާއެވެ. ކޮންހާ ބޭކާރު ގްރާފްތަކަކާއި ޗާޓުތަކެއް ހެއްޔެވެ؟\nދެލޯ މެރެން ގާތްވިތަނާހެން ޖީބުގައި އޮތް ފޯނު ވައިބްރޭޓުވި ހިނދު އަހަރެންގެ ހިތަށް ބިރުވެރިކަންވަނެވެ. ފިނި ކޮޓަރީގައި ވެސް ދާހިއްލަން ފަށައިފިއެވެ. ހިން ދިރުވާލުމަށްފަހު ފޯނު ހުޅުވާލާ ބަލާލިއިރު ހާނިމްގެ މެސެޖެކެވެ.\n“އަހަރެން މިހިރީ ތި އޮފީސް ކުރިމަތީ. އަހަރެންވެސް ބޭނުންވަނީ ދެމީހުނަށް ރަނގަޅު ގޮތޭ. އެހެންވެ ތިތާ ތެރެއަށް ވަދެ ރަހްމާ ލަދުގަންނަވާކަށް ބޭނުމެއް ނޫން. އޭރުން ތި ލިބޭ ލާރިކޮޅު ވެސް ނުލިބޭނެ އެއްނު؟ ކިހާ ރަނގަޅު މަ! ނިމިގެން ނިކުންނައްޗޭ”\nމެސެޖު ކިތަންމެ ފަހަރަކު ކިޔަސް އެޔަށް ބަދަލެއް ނާންނާނެ ކަން އިނގެއެވެ. ބިރުވެރި ހުވަފެނަކުން ހޭލުމަށް މަސައްކަތްކުރާ ފަދައިން ދެލޯ މަރަ މަރާފައި މެސެޖު ކިޔަމުން ދިޔައިމެވެ. އެންމެ ފަހުން ވަރުބަލިވެގެން ފުން ނޭވާއެއް ދޫކޮށްލީމެވެ. އަހަރެން ޖެއްސި ވައްތަރުތައް އެކަކުވެސް ބަލަން ނެތް ކަން އިނގެއެވެ. އެއީ އެންމެންގެ ދެލޯ މެރެމުން ދާތީއެވެ.\nހާނިމްގެ ކަޅު ހިޔަނި މިހިސާބަށްވެސް ފޯރީތާއެވެ. އޭނާގެ އައުވާނުން މާލޭގައި އުޅޭކަމެއް އަހަރެންނަކަށް ނޭނގެއެވެ. ހަދާނެ ގޮތެއް ވެސް ނޭނގުނެއެވެ. ހާނިިމްގެ ވިހަގަދަ ވަކިތަކުގައި އަނެއްކާ ހައްޔަރުވާކަށް ބޭނުމެއް ނޫނެވެ. އެޔަށް ވުރެ މިތާ ބާލުހާނާއިން ފުންމާލިޔަސް މާ ހިތަށް ހަމަޖެހުން ލިބޭނެއެވެ. ފިލައިގެން އުޅެވޭނީވެސް ދެން ކިހާ ދުވަހަކަށް ހެއްޔެވެ؟ ވަރީގެ ފޯމުވެސް ލެވިއްޖެއެވެ. އެވެސް އަހަރެން އަމިއްލައަށް އެދޭ ވަރިއެކެވެ. އަދިވެސް ކޯޓުން ގުޅާވެސް ނުލައެެވެ. ހާނިމްއާއި އޮތް ގުޅުން ހުރިހާ ގޮތަކުން ވެސް ނިންމާލަން އަހަރެން މިހިރީ ކެތްމަދުވެފައެވެ. އޮފީސް ނިމުމުން އޭނާއަށް ނުފެނި ނިކުންނާނީ ކިހިނެތް ހެއްޔެވެ؟\nމީޓިން ނިމުނުއިރުވެސް އަހަރެންނަށް އިދެވުނީ ގަނބުވެފައެވެ. ނިޔަފަތި ގަނޑު އަނގަަޔަށް ލައިގެން ހެފުނު ވަރެއް ވެސް ނޭނގެއެވެ. އިނގިލީގެ ކޮޅުން ލޭ ރަހަ ލާން ފެށުމުން ފާޑެއްގެ ފަކުރެއް ގަތެވެ.\n“ހޭ، ރަހްމާ. ހިނގާ ކޮފީއަކަށް.”\nއަހަރެންގެ އަތުގައި ހިފާލަމުން ވީލާ ބުނެލިއެވެ. ގަޑިއަށް ބަލާލެވުނީ ދެނެވެ. ގަޑިން ދިހަ ގަޑި ބައިވަނީއެވެ. މިއީ ޓީ ބްރޭކްއެވެ. ހިތާއި ހިތުން ހަތަރު ގަޑި ބައިވާން ވާއިރަށް އޮތީ ކިހާ ގަޑިއެއްތޯ ހިސާބުކޮށްލެވުނެއެވެ. އެއްވެސް ކުޑަދޮރެއް ކައިރިއަށް ނުހުއްޓި އޮފީސް ތެރޭގައި ހަދާފައި ހުންނަ ކާ ކޮޓަރިއަށް ވެސް އާދެވިއްޖެއެވެ. ފަހަތުން ވީލާ ދިޔައީ ކޮންމެވެސް ބިރުވެރި ފިލްމެއްގެ ވާހަކަ ދައްކަމުންނެވެ. އެ ފިލްމުގައި ވަމުން ދާ މަންޒަރުތައް ކުއްލިއަކަށް ހުރެފައި އެކްޓުވެސް ކުރަން ފަށައިފިއެވެ. ހީވަނީ މީހުންގެ ސަމާލުކަން ހޯދަން އުޅޭ ހެނެވެ. ވީލާ ކިޔާ ގިނަ އެއްޗެއްސަށް ސަމާލުކަމެއް ނުދެވުނަސް ސުލްތާން މެއްސެއްހެން އަހަރެން ކައިރި އެނބުރޭ ކަމުގެ އިހްސާސްވާން ފަށައިފިއެވެ. މީޓިން ރޫމްގަ ވެސް އިށީނީ އަހަރެން ކުރިމަތީއެވެ. ކާ ކޮޓަރީގައި ވެސް މި އިންނަންޖެހުނީ އޭނާޔާ އެއްމޭޒެއްގައެވެ. ކިހިނެތް ކަމެއް ނޭނގެއެވެ. ނަމަވެސް ވީލާގެ ވާހަކަތައް ހުރިގޮތުން ސުލްތާނާއި ވީލާއަކީ ގާތް ދެ ރަހުމަތްތެރިންކަން އިނގުނެއެވެ. އެކަމާ ހައިރާންވިއެއް ކަމަކު އަަހަރެންގެ ސިކުނޑި ހިޞާރުކޮށްލާފައިވަނީ ހާނިމްއެވެ.\n“އިއްޔެ މަ ދުށިން ރަހްމާ.”\nވަރަށް އާދައިގެ ރާގެއްގައި ސުލްތާން އެބުނެލި ޖުމުލަ އަހަންނަށް އިވުނީ މޫނު މައްޗަށް ޖެހި އެސިޑެއް ހެނެވެ. ސުލްތާންއަށް އަހަރެން ދިރިއުޅެމުންދަނީ ކޮންތާކުކަން އިނގިއްޖިއްޔާ ވާރޭގައި ހަންޑި ކުޑަ ފެތުރޭހެން މުޅި އޮފީހަށް ފެތުރޭނެއޭ އަހަރެންގެ ހިތް ބުނަމުން ދިޔައެވެ.\nސުވާލު އެހީ އަހަންނެއް ނޫނެވެ. ވީލާއެވެ. މަސްކަރާ ކާއްތާފަައި އިން ދެލޯ ބޮޑުކޮށްލަމުން އަތުގައި އޮތް ކޮފީ ޖޯޑުން ކޯވަރެއް އޭނާ ބޯލިއެވެ. ސުލްތާން ވަރަށް މަޖާވެލައިފައި ބަޖިޔާއެއް ދެފަރާތަށް ވީދާލުމަށްފަހު އަނގަޔަށް ލިއެެވެ.\n“ނުބުނާނަން. ކީއްކުރަން ވީލާ ކައިރި ބުނަނީ؟ ތީނައާ ބެހޭކަމެއް ނޫނެއްނު.”\nސުލްތާންގެ ހިތަށް ވަނީ ކޮން ހަމްދަރުދީއެއް ކަމެއް ނޭނގެއެެވެ. ގައިމުވެސް އެދުމެއް ނެތި ވެދުމެއް ނުކުރާނެއެވެ. އޭނާގެ ލާނެތް ހިނިތުންވުމުން ވެސް ދޭހަވަނީ އެކަމެވެ. އެ ކަންތައް ސިއްރުކޮށްދިނުމަށްޓަކައި އޭގެ ބަދަލެއް ވެސް ދޭން ޖެހޭނެއެވެ. ކުއްޔަށްދޭ ކޮޓަރިއެއްގައި އުޅޭކަން އިނގިއްޖިއްޔާ ވަރަށް ސުވާލުތަކާ ކުރިމަތިލާން ޖެހޭނެއެވެ. އެއީ ވަޒީފާއަށް ކުރިމަތިލީ ފޯމުގައި ކައިވެނިކޮށްގެން އުޅޭ ވާހަކަ ލިޔެފައި އިންނާތީއެވެ. އަމިއްލަ ޒާތީ ހަޔާތާއި މެދުގައި ވާހަކަ ދެއްކުމަކީ އަހަރެން އެއްއިރެއްގައިވެސް ގަޔާވާ ކަމެއް ނޫނެވެ.\n“ހޫ. ދެން މި ސުލްތާން ވެސް. އެއީ ސިއްރުކުރަންޖެހޭ ވަރު ކަމެއްތަ؟ ރަހްމާ ބުނެބަލަ. ރޭ ކޮން..”\nވީލާގެ ވާހަކަ މެދުކެނޑުނީ އީނާޝް އައިސް އަަހަރުމެން ތިބި މޭޒުކައިރިއަށް ހުއްޓުމުންނެވެ. ހަށަންބަދެލައިގެން ހުރެ އޭނާ ވީލާއާއި ދިމާލަށް ލޯ އަޅާލީ ނުލަފާ ދޮން މަންމައެށް ލޯއަޅާލާ އުސޫލުންނެވެ.\n“ރަހްމާ. އެބައޮތް ކަމެއް.”\nއަހަރެންނާ ވާހަކަ ދެއްކިއެއް ކަމަކު އޭނާ ބަލަމުން ދިޔައީ ވީލާއަށެވެ. ވީލާވެސް ހުރީ ގޮތް ދޫކުރާ ގޮތަކަށް ނޫނެވެ. އޭނާވެސް ހަމަ ކަމާ ކަންފަށާ އީނާޝްއާއި ދިމާލަށް ބަލަމުން ދިޔައެވެ. އެންމެ ފަހުން ދެފައި ފާޑަކަށް ފުރޮޅާލާފައި އީނާޝް ނިކުންނަން ހިނގައިގަތެވެ. އަހަރެންނަށް އިޝާރާތްކުރަމުންނެވެ.\nސޭލްސްބަޔަށް ވަނުމާއިއެކު ދިގަށް ޕާޓިޝަން ޖަހާފައި ހުރި މޭޒުދޮށުގައި ތިބި ތިން އަންހެކުދިން ދެމީހުނަށް ބަލާލީ އެއްފަހަރާއެވެ. އެ ހުރިހާ އެންމެންގެ ނަން ނޭނގުނަސް އަހަރެން ހިނިތުންވެލީމެވެ. ހުރިހާ އެންމެނާ ދުރުގައި ކަނެއްގައި ބަހައްޓާފައި ހުރި މޭޒު ކައިރިއަށްް އަންނަން އީނާޝް އެދުނެއެވެ. އޭނާ އުޅޭ ގޮތުން ހީވަނީ ވަރަށް ބޮޑު ސިއްރު ވާހަކައެއް ބުނަން އުޅޭ ހެނެވެ. އަހަރެންގެ ސިކުނޑި ހުރީ އެހެން ދިމާލަކަށް ވިޔަސް އީނާޝް ކިޔާ އެއްޗަކަށް ސަމާލުކަން ދިނީމެވެ. މޭޒުދޮށުގައި އިން ބޮޑު ގޮނޑިއެއްގައި ޖައްސާލަމުން ތުންފަތުގައި ދޫ ކާއްތާލިއެވެ. އަވަހަށް ބުނަން އުޅޭ އެއްޗެއް ބުނަން ވީ ނޫން ހެއްޔެވެ؟\n“ވީލާ އާ އެހާ ފްރެންޑް ނުވާތި އިނގޭ. މަށަށް ހިވަނީ ރަހޫ އަކީ ކުޑަކޮށް ކިލާސް ހުންނަ މީހެއް ހެން. ނޯބޮޑީ ވިތް އަ ސްޓޭންޑަރޑް ޓޯކްސް ޓު ވީލާ. އިނގޭ ދޯ މި ބުނަން އުޅޭ އެއްޗެއް؟”\nދެއަތް ގުޅާލަމުން އީނާޝްގެ ތަތްކޮށްފައިވާ އެސްފިޔަތައް ތަޅުވާލިއެވެ. ރަހޫ އޭ ކިޔާފައި މުހާތަބު ކުރުމުން ހަނދާންވީ ހާނިމްއާއި އަހަރެންގެ ރަން ޒަމާނުގެ ދުވަސްވަރެވެ. އީނާޝް ބުނި އެއްޗަކާއި މެދު އަހަރެން ހައިރާނެއް ނުވެއެވެ. ބުނީވެސް އުންމީދުކޮށްގެން ހުރި ކަހަލަ ވާހަކައެކެވެ. ކިތަންމެ މަޖާވެފައި ހުއްޓެއް ކަމަކު އަހަރެން މޫނަށް ގެނުވީ ވަރަށް ހައިރާންވެފައި ހުރިކަހަލަ ކުލަވަރެކެވެ. އަހަރެންނަށް ވީގޮތް ފެނުމާއިއެކީ އީނާޝް ހިތްހަމަޖެހިފައި ފުން ނޭވާއެއް ބޭރުކޮށްލިއެވެ. ޔަޤީނުން ވަންޏާ އެއުޅެނީ ދެބައުޑުވާށެވެ.\n“ނުބުނާތި އެކަކު ކައިރީވެސް އަހަރެން ބުންޏޭ. އެކަމް ވީލާ ގެސްޓް ހައުސްއަކުން ބަސްޓުވި ކޮމްޕެނީ ބޮޑު މީހަކާ އެއްކޮށް. ނޭނގެ ކާކު ކަމެއް. އެކަމް އިޓްސް އޮބްވިއަސް އޭނައަކީ ގޮލްޑް ޑިގަރ އެއްކަން. ބޮޑު ބަޑިއެއް އެއީ! އަދި އެވެސް ނަން މަޝްހޫރު.”\nވީލާ އެރޭ އޮތީ ކާކުގެ އަތްދަނޑިމަތީގައި ކަން އިނގިއްޖިއްޔާ މި އީނާޝްއަށް ވާނެ ގޮތަކާއި މެދު އަހަރެންނަށް ވިސްނާލެވުނެވެ. އެއަށްފަހު ރަނގަޅު ޖަވާބެއް ދިނީމެވެ.\n“ދެން ތިކަމާ އީނާޝް އެހާ އަޅާނުލާ. ހުޒާމްއާ އެއްކޮށް ނޫނެއްނު ބަސްޓު ވީ..”\nއީނާޝްއަށް ހީވީ އަހަރުގެ އެންމެ މޮޅު ޖޯކު ބުނިހެންނެވެ. ވަރުގަދަ ހިނިގަނޑެއް ޖަހާލާފައި ފިޔާތޮށިކުލައިގެ ދިގު ނިޔަފަތިތަކުން ލޯބިން ވަކިވެސް އަޅުވާލިއެވެ. ދަތް ފިއްތަމުން އަހަރެންވެސް އޭނާއާއި އެއްކޮށް ބައިވެރިވެލީމެވެ. ހިތް ފުރޭވަރަށް ފޮނިކަނޑާ ނިމުމުން މޭޒުދޮށަށް އާދެވުނުއިރު ވިހި ވަރަކަށް މިނިޓު ފާއިތުވެއްޖެއެވެ. ވަރަށް ނޫންކަމަށް ހަދަމުން ދޮރުފޮތިގަނޑު ކަހާލާފައި ބޭރަށްވާ ގޮތަށް އޮތް މަގަށް އަވަސް ނަޒަރެއް ހިންގާލީމެވެ. ގައިމުވެސް ހާނިމް ފެންނާކަށް ނެތެވެ. ފޯނަށް އިތުރު މެސެޖެއް ވެސް ނާދެއެވެ. އަނެއްކާ ހާނިމް ދޮގު ހެދީ ހެއްޔެވެ؟\nމެންދުރުގެ ވަގުތު ފަހަނަ އަޅައިގޮސް ގަޑިން ހަތަރެއް ޖަހައިފިއެވެ. އަހަރެންނަށް އިނދެވުނީ ބޮޑު ބިރެއްގެ ތެރޭގައެވެ. ފާހަނަޔަށް ދިޔަސް ހީވަނީ ކުޑަދޮރުން ހާނިމް އަހަރެން ޖަހައިގަންފާނެ ހެންނެވެ. މުޅި ސިކުނޑީގައި އެނބުރެނީ ކަޅު ހަނދާންތަކެކެވެ. ކޮޓަރިއެއްގައި ނުކައި ނުބޮއި ބަންދުވެފައި ހުރި ހަނދާންތަކެއްގެ މަތިންނެވެ. އެ ނަރަކައަށް އަނބުރާ ދާކަށް އަހަރެން ބޭނުމެއް ނޫނެވެ. ކަރުނަ ހިލޭ ހާލުގައި ހެއްދެވި ފަރާތަށް ދުޢާކުރެވެން ފެށިއެވެ. ނަމާދު ކޮޓަރީގައި އިންއިރުވެސް ހަމަ ރޮވެނީއެވެ. ތަންކޮޅެއް ކައިރީގައި އިން އަޒްހާވެސް ބަލަމުން ދިޔައީ ހައިރާންވެ ހުރެއެވެ. ނަމަވެސް އަހަރެންނަށް ފަރުވާލެއް ނެތެވެ. ހެއްދެވި މާތް އިލާހުގެ އަރިހުގައި ފޮރުވޭނެ ހިތާމައެއް އިހްސާސެއް ނޯންނާއެވެ.\nގަޑިން ހަަތަރު ގަޑި ބައި ވާން އެންމެ މިނިޓެކެވެ. އިނގިލި ކެވޭވަރުން އީނާޝް ފަކުރު ވައްތަރަކަށް އަހަރެންނާއި ދިމާލަށް ލޯވެސް އަޅައިލާފިއެވެ. އެކަމުވެސް ހުއްޓުވޭގޮތެއް ނުވިއެވެ. ހުރިހާ އެންމެން ލިފްޓަށް އަރާ ހަމަވިއިރުވެސް އިން ގޮނޑިން ގުޑާވެސް ނުލަމެވެ. ފޯނު ރިންގު ވާން ފެށީ ދެނެވެ. ހަމަ އެވަގުތަށް ސޭލްސްގެ ބަޔަށް ބޯ ކޮއްޕާލާ ބޮކި ނިއްވަން އަތް ދިމާކޮށްގެން ހުރި ސުލްތާނަށް ހަތަރު ކަޅި ހަމަވިއެވެ.\n“ކިހިނެތްވެފަ މިތާ ތީނީ؟ ނުދަންތަ؟”\nސުލްތާން ފެނުމާއިއެކީ ފޫކޮޅަށް ކައްޓެއް ޖެހިގެން ތެދުވެގެން ގޮސް ލިފްޓު ކައިރިއަށް ހުއްޓުނީމެވެ. ހާނިމް މަޑުކޮށްގެން ހުރެދާނެއެއް ނޫން ހެއްޔެވެ؟ ރޯމާ ދުވާލު މަގުމަތިން ޖަހައިގަނެގެން ގެންދަން އޭނާއަށް އުދަނގޫވާނެއެވެ.\n“މަޑުކޮށްބަލަ.. ހާދަ ބާރަކަށް!! ކެތް ނުލަވައިގެން ދޯ ތިއުޅެނީ! ހެހެހެ!!”\nތުބުޅީގައި ފިރުމަމުން ބަރު ހިނިގަނޑެއް ސުލްތާން ޖަހާލީ އެއްބުމަ ހިއްލަމުންނެވެ. އޭރުވެސް އަހަރެންގެ ހިތް އޮބިނޯވެއެވެ. ހާސްވެފައި ހުރިވަރުން ދެލޯ މައްޗަށް ފުސް ބުރާފައި ހުރި ކަހަލައެވެ. އޮފީހުން ބޭރަށް ނިކުންތަނާހެން ސުލްތާން ހިނގައިގަތެވެ. އަހަރެން އެކަނި ބަހައްޓާފައެވެ. ދެފައި ތެރަސް ލައިގެން ތަތް ކުރީކަމެއް ނޭނގެއެވެ. މުޅި މަގު ވަށައި ހޯދަން ފެށުނީ ހާނިމް ފެނޭތޯއެވެ. މަގުގެ އަނެއް ފަރާތުގައި ހުރި މީހާ ލޮލުގައި އަޅައިގަތީ ދެނެވެ. އޭނާގެ ވަޅުވަދެފައި ހުރި ދެލޮލުން އަލިފާން ބުރާ ކަހަލައެވެ. ކަނދުރާާއާއި ހިސާބަށް އަރާ އިސްތަށިގަނޑު ހުރިީ ބޮލުގައި ތަތްވެ ކިފުޅިއަކަށް ވެފައެވެ. މުޅި މޫނުން ފެން ދަމާލާފައި ހުރިއިރު ފުރަތަމަ ހާނިމް ވަކި ވެސް ކުރަން ނޭނގުނެއެވެ. އެހާވެސް އޭނާގެ ސިފަ ހުރީ ބަދަލުވެފައެވެ. އެވެސް އެންމެ ތިންމަސް ތެރޭގައެވެ.\nސިކުނޑި މަސައްކަތްކުރަން ފެށީ ދެނެވެ. ތެޅެމުން ފޮޅެމުން އަހަރެން ހިނގަން ފެށީމެވެ. ފަހަތުން ބާވެފައި އޮތް ފައިވާންގަނޑެއް ބިންމަތީ ކާއްތަމުން ހާނިމް ހިނގައިގަތެވެ. “މިފަހަރު ސަލާމަތެއް ނުވެވޭނެ މި ޅަ* އަކަށް!”\nހާނިމްގެ އަޑުގައި ވި ރުޅިވެރިކަން އަޑުއިވިފައި އަހަރެންގެ ފިޔަވަޅު ދެގުނަ ބާރުވިއެވެ. މަގު ހުރަސްކުރަން އަވަސް އަވަހަށް އެޅި ފިޔަވަޅު ހުއްޓުނީ ކުރިމައްޗަށް ސައިކަލެއް އެރީމައެވެ. އަހަރެންގެ ފިޔަވަޅު މަޑު ޖެހުނު ތަންވަޅު ބަލާފައި އައިސް ބުރަކަށިން އަހަރެންގެ ގައިގައި އޭނާ އޮޅުލައިގަތެވެ. ގަތް ލަަދެއްގެ ބޮޑުކަމުން ދެލޯ މަރާ ތަގުޅިކޮށްލެވުނެއެވެ. އަހަރެންގެ ކަރުން ނިކުން ވޭނީ އަޑު ވެސް މީހަކަށް ނީވެނީ ހެއްޔެވެ؟\n“ހްްމްމްމް. ހާދަ ފައްކަލޭ ދޯ އަދިވެސް!”\nހާނިމްގެ ނޭވާ މޫނަށް އެޅުމާއި އެކީ މުޅި މީހާގެ ގައިން ވަރު ދޫވިއެވެ. ހުރި ތަނަށް ގުޑާލަންވެސް ނުކެރި މަގުމަތިން ދާހާ މީހުންގެ ނަޒަރު އަމާޒުވާހެން ހީވިއެވެ. މުޅި މަގުމަތީ ރޯ އޮރިޔާމުން ދުވިޔަސް މާތާހިރުވާނެއެވެ. ހާނިމްގެ ގައިން ދުވި ހޮޑުވަހާއި ސިގިރޭޓު ވަހުން މޭނުބައިކުރަން ފެށި ތަނާހެން މީހެއްގެ އަތް އައިސް ހާނިމްގެ ކޮނޑުގައި އަޅުވާލާ ކޮއްޕާލިހެން ހީވިގެން އަހަރެންގެ ދެލޯ ހުޅުވުނެއެވެ. ކުރިމައްޗަށް ހުއްޓުނު ސައިކަލު ނުދާކަން ރެޔަކާލީ ދެނެވެ.\n“އަރާބަލަ. ސައިކަލަށް އަރާބަލަ ދެންވެސް!”\nYey me first dhw oppa..kiyaafa will comment\nWaa waa…v hiyygaimu ngey..dhn oiy bai sunday ga dw..waitingg?✨\nWaa waa..haadha hiyygaimey mi part vx..dhn oiy bai sunday dw..um waiting ingey?✨?\n?❤?Salhi mi bai vx\nWaa waa..v hiyygaimu ingey..dhn oiy bai sunday ga dw..waiting?✨?\nVarah Reethi mi part ves. When is the next part?\nV reethi. When is next part?\nV reethi …..whn is next part??? 🙂\nAlhe vrh reethi keep it up ???… Your stories r just simply breathtaking ??????\nހިތް މިއެދޭ ސޫރައޭ ތީ މަގޭ 4ވަނަބައި\nފިރިމީހާގެ ހައްޤުގައި (12)\nރަހުމެއް ނެތް ހިތް\nމަންޝާ (ނުވަވަނަ ބައި)\nކަނޑުފެން (ހަތްވަނަ ބައި) KanduFen (P-7)\nބިރުވެރި އެހެނިހެން ލޯބި November 1, 2015


Covid-19 Ah Ummeedhee Aa Vaccine Eh Thayaaru Kuranee! - Vaguthu\nކޮވިޑް-19 ވައިރަހުން އިންސާނުން ސަލާމަތް ކުރުމަށްޓަކައި މިހާތަނަށް އީޖާދުކުރާ އެންމެ އުންމީދީ ވެކްސިން، މިއަންނަ ހަފްތާގެ ތެރޭގައި އިނގިރޭސި ސައިންޓިސްޓުންގެ ޓީމަކުން ޓެސްޓު ކުރަން ތައްޔާރުވެއްޖެއެވެ.\nއިނގިރޭސި ޕަބްލިކް ހެލްތްގެ ބެލުމުގެ ދަށުން، ސައުތެމްޕްޓަން ޔުނިވާސިޓީގެ ސައިންސްވެރިންގެ ޓީމަކުން މިހާރު ވަނީ "އެސްއެންޖީ 001" (SNG001) ވެކްސިން ޓެސްޓު ކުރުމުގެ ޢަމަލީ މަސަައްކަތް ފަށައިފައެވެ. މި ވެކްސިން ޓެސްޓް ކުރާނީ އިންސާނުން ބޭނުންކޮށްގެން ކަމަށްވެއެވެ.\nމި ވެކްސިނަކީ ނޭވާލުމުގައި ދަތިތަކާއި، ފުއްޕާމޭގެ އެކި ކަހަލަ ބަލިތައް ހުންނަ ފަރާތްތަކުގެ ސިއްހީ މައްސަލަތައް ރަނގަޅު ކުރަން ޚާއްސަކޮށްގެން ހަދާފައިވާ ވެކްސިނެކެވެ. ކޮވިޑް-19 ހުއްޓުވުމުގައިވެސް މި ވެކްސިން ކާމިޔާބު ވާނެ ކަމަށް ސައިންސްވެރިން ތިބީ ވަރަށް ބޮޑު އުންމީދެއްގައެވެ.\nއިނގިރޭސި ސައިންސްވެރިންގެ މަސައްކަތަށް އެންމެ ބޮޑު ހިތްވަރެއް ލިބެނީ މި ވެކްސިން ޓެސްޓު ކުރުމުގެ ދެވަނަ މަރުހަލާ ކަމަށްވާ، އިންސާނުން ބޭނުންކޮށްގެން ވެކްސިނަށް ތަހުލީލު ކުރުމަށް އެމީހުންނަށް ފެހި ސިގްނަލް ލިބިގެން ދިއުމުންނެވެ.\nއިނގިރޭސި ވިލާތުގައި ކޮވިޑް-19 ޖެހިގެން އިއްޔެ އެކަނި ވެސް 33 މީހަކު މަރުވެ، އެތައް ހާސް ބަޔަކު ބައްޔަށް ޕޮޒިޓިވްވެފައިވެއެވެ. އެހެންވެ، މިވެކްސިނަކީ އިންސާނުންނަށް ކުރިމަތިވެފައިވާ ހިތްދަތިކަމުން ސަލާމަތްވުމަށްޓަކައި ގިނަ ބައެއްގެ އުންމީދާ ގުޅިފައިވާ ވެކްސިނެކެވެ.\nމި ވެކްސިން ތައްޔާރު ކުރުމުގައި ހަރަކާތްތެރިވާ ސައިންސްވެރިންގެ ވާހަކަތަކުން މިއީ ކޮވިޑް-19 އަށް ފަރުވާ ހޯދުމުގެ "ކުޅިވަރު ބަދަލު ކޮށްލާ" ވެކްސިނަކަށް ވާނެއެވެ. އިނގިރޭސިވިލާތުގެ ޗީފް ސައިންޓިފިކް އެޑްވައިޒަރު، ޕެޓްރިކް ވަލެންސް، މި ވެކްސިނާ ބެހޭ ގޮތުން ބުނެފައިވަނީ ވެކްސިން ތައްޔާރު ކުރުމުގައި އިންގްލެންޑުގެ ޕަބްލިކް ހެލްތް ޔުނިޓުން ކުރަމުންދާ މަސައްކަތް ވަރަށް ހަލުވި ދުވެއްޔެއްގައި ކުރިއަށްދާ ކަމަށެވެ.\n"މި ވެކްސިނުން މިސާލަކަށް އެނގޭނެ އާބާދީގެ ކިތައް އިންސައްތައަކަށްތޯ ބަލި ޖެހިފައިވަނީ އެއްވެސް އަލާމާތެއް ނުފެނި. ކޮވިޑް-19 ހުއްޓުވުމުގައި ވަރަށް މުހިއްމު ކަމެއް ރަނގަޅަށް މޮނީޓަ ކުރުމަކީ. މިހާރު އަޅާފައިވާ ފިޔަވަޅުތަކާ ބެހޭގޮތުން ވެސް އިތުރަށް ގޮތްތަކެއް ނިންމޭނީ ވެސް ރަނގަޅަށް މޮނީޓާ ކޮށްގެން." ޕެޓްރިކް ވަލެންސް ބުންޏެވެ.\nކޮވިޑް-19 އާއި ގުޅިގެން އިނގިރޭސި ސަރުކާރުން މިހާރު ވަނީ ހުރިހާ ސްކޫލްތަކެއް މާދަމާ އިން ފަށައިގެން ބަންދުކުރަން ނިންމައިފައެވެ. އިނގިރޭސިވިލާތުގައި އެތައް ބަޔަކު ޚިދުމަތް ހޯދަމުން އަންނަ ބިމު އަޑީގެ (ޓިއުބް) ރޭލު ދަތުރުތައް މިހާރުވެސް އޮތީ ބަންދު ކޮށްފައެވެ.\nއިނގިރޭސި އަސްކަރިއްޔާއިން މިހާރު ވަނީ ވައިރަހާއި ގުޅިގެން ޖެހިފައިވާ މުސީބާތުން އަރައިގަތުމަށް ޚާއްސަކޮށްގެން އެގައުމުގެ އެކި ސިޓީތަކަށް 20،000 ސިފައިން ފޮނުވައިފައެވެ. ކޮވިޑް-19 އިން ސަލާމަތް އިނގިރޭސި ރާނީ، އެލިޒަބެތް މިހާރު ވަނީ އަމިއްލަފުޅަށް އެކަހެރިވުމުގެ ގޮތުން ވެރިރަށް ލަންޑަން ދޫކުރައްވައި ވަޑައިގަންނަވައިފައެވެ.\nމާޗް 19, 2020 14:17\nމާޗް 19, 2020 21:05\nއިނގިރޭސި ވިލާތަށް ހެސް ކިޔާފައި ބަވާ މީހުން އެންމެ ފަހުން އެމީހުން ތައްޔާރު ކުރާ ވެކްސިން ހޯދަން ދުއްވައިގަންނާނެ. މީވާ ވަރެއްގެ ބައެއް. މިމީހުންނަކީ ބުއްދިއެއް ލަދެއް ވެސް ނުހުންނަ ޖާހިލު ޖައްބާރު ބައެއް ބާއޭ މަގޭ ހިތަށް އަރާ\nމާޗް 19, 2020 22:04\nފައިސާއަށް އެމީހުން ވެސް ވިއްކާނީ..ކާފަރުންނާ ވެސް ވިޔަފާރި ހުއްދަ..\nމާޗް 19, 2020 23:30\nއިނގިރޭސީންނަށް ދިވެހިން ބަވާލެއް އަދި ކުޑަ. އިނގިރޭސީންނަކީ އެމީހުން ދިޔަ ކޮންމެ ތަނެއްގައި ފިތުނަފަސާދަ އުފައްދައި އެތައް ޒަމާނަކަށް އެކަން ދެމިގެންދާ ގޮތަށް ކަންކޮށްފައިވާ ބައެއް. އަދި އެތައް ބައެއްގެ އިންސާނީ ކަރާމަތާއި ހައްގު ނަގާލާފައިވާ ބައެއް. ޑިމޮކްރަސީއޭ ކިޔައިގެން މުސްކުޅި އަންހެނަކާއި އެއަންހެނާގެ އާއިލާއަށް ޚުދު އިނގިރޭސީންނަށްވެސް އޮޅުވާލައިގެން ގައުމަށް ލިބޭ އާމްދަނީގެ ބޮޑު ބައެއް ޚަރަދުކުރާ ބައެއް.\nމާޗް 20, 2020 11:38\nއޭރުވެސް އިނގިރޭސި ޝާހީ ޢާއިލާގެ މައްޗަށް ބާރުހިންގަނީ ޔަހޫދީ އާއިލާ އެއް. ވަﷲ އަޢްލަމް\nމާޗް 20, 2020 20:14\nއޭ މައިކާލޯއޭ ނުކިޔަބަލަ އިނގިރޭސިންނޭކިޔައިގެން.\nމާޗް 21, 2020 07:08


Ambulance gathumah minister aa gulhun oiy kunfunyakaaa havaaleh nukurey\nހެލްތު މިނިސްޓަރު އަބްދުﷲ އަމީން-- ފޮޓޯ: ހެލްތު މިނިސްޓްރީ/ ޓްވިޓާ\n6 ޖުލައި 2019 1 ކޮމެންޓް\nއެމްބިއުލާންސް ގަތުމަށް ހެލްތު މިނިސްޓަރުގެ މަސްލަހަތު އޮންނަ ކުންފުންޏަކާ ހަވާލުކުރި ވާހަކަ ދޮގުކުރައްވައިފި\nރާއްޖޭގެ ހޮސްޕިޓަލުތަކަށް ބޭނުންވާ އެމްބިއުލާންސް ގަތުމަށް ހެލްތު މިނިސްޓަރު އަބްދުﷲ އަމީންގެ މަސްލަހަތު އޮންނަ ކުންފުންޏަކަށް ހަވާލުކޮށްފައިވާ ކަމަށް ދެކެވޭ ވާހަކަތައް މިނިސްޓަރު ދޮގުކުރައްވައިފި އެވެ.\nއިތުބާރު ހުރި ފަރާތަކާ ހަވާލާދީ ކަމަށް ބުނެ ބައެއް މީޑިއާތަކުން ވަނީ ހޮސްޕިޓަލުތަކަށް އެމްބިއުލާންސް ގަތުމަށް ހަވާލުކޮށްފައި ވަނީ އަމީންގެ މަސްލަހަތު އޮންނަ ކުންފުންޏަކަށް ކަމަށް ރިޕޯޓުކޮށްފަ އެވެ. އެކަމަކު އެ ކުންފުނީގެ ނަމެއް ހާމަކޮށްފައެއް ނުވެ އެވެ.\nއެކަމާ ގުޅިގެން ސީއެންއެމް އިން ހެލްތު މިނިސްޓަރާ ސުވާލު ކުރެއްވުމުން ވަނީ އެކަން ދޮގު ކުރައްވާފަ އެވެ. "އެއީ ތެދު ވާހަކައެއް ނޫން،" ކަމަށް މިނިސްޓަރު ވިދާޅުވި އެވެ.\nމި މަހުގެ ތެރޭގައި ފިނޭންސް މިނިސްޓްރީން ވަނީ 11 އެމްބިއުލާންސެއް ސަޕްލައި ކޮށްދޭނެ ފަރާތެއް ހޯދުމަށް އިއުލާނުކޮށްފަ އެވެ. އެކަމަށް އެދި ހުށަހަޅުމުގެ ފުރުސަތު މިހާރު ހުޅުވާލާފައިވާއިރު އެ ބީލަން ހުޅުވުން އޮތީ މިމަހުގެ 31 ވަނަ ދުވަހު އެވެ.\nރާއްޖޭގެ 187 ރަށެއްގައި އެމްބިއުލާންސްގެ ހިދުމަތް ފޯރުކޮށްދެމުން އަންނައިރު އެ ހިދުމަތް ފޯރުކޮށްދިނުމަށް ޖުމްލަ 280 އެމްބިއުލާންސް ރާއްޖޭގައި އޮތް ނަމަވެސް އޭގެ ތެރެއިން މިހާރު ބޭނުން ކުރެވެނީ 221 އެމްބިއުލާންސެވެ.\nއޭގެ ތެރެއިން ނުވަ ރަށެއްގެ އެމްބިއުލާންސް ހަލާކުވެ އެތަކެތި މަރާމާތު ކުރުމުގެ މަސައްކަތް ވެސް ދަނީ ކުރިއަށެވެ.\nހެލްތު މިނިސްޓްރީ ރައީސް ޞާލިޙް ސިއްހީ ދާއިރާ\nވަށްކަން ކޮއްފަ އެކަކުވެސް ނުބުނާނެ މަށޭކުރީ


މިއިދާރާގެ ނަމްބަރ: (IUL)337/337/2019/16 ( 17 މާރޗް 2019) އިޢުލާންއާއި ގުޅިގެން ޝަރުތު ހަމަވާ އެއްވެސް ފަރާތަކުން ކުރިމަތި ލައްވާފައިނުވާތީ އެ އިޢުލާން ބާޠިލްކޮށް އަލުން އެމަޤާމަށް އިޢުލާން ކުރީމެވެ.\n( ދާއިމީ )\n(ޓެކްނިކަލް އޮފިސަރ ގްރޭޑް 1 )\nމާލެއަތޮޅު މާފުށީ ކައުންސިލްގެ އިދާރާ / ކ.މާފުށި\nސިވިލް ސާރވިސް ޤާވާއިދުގައިވާ ގޮތުގެ މަތިން މުސާރައިގެ އިތުރުން އިތުރުގަޑީގެ ފައިސާއާއި އެހެނިހެން އެލަވަންސްތައް ހަމަޖެއްސޭނެއެވެ.\n1. ސެކްޝަންގެ ލިޔެކިޔުންތަކާ ފައިލްތައް ރައްކާތެރިކަމާއެކު ތަރުތީބުން ބެލެހެއްޓުން.\n2- ލާމަރުކަޒީ ޤާނޫނުގެ 23 ވަނަ މާއްދާގެ ހ ގައި ބަޔާންކޮށްފައިވާ ރަށް ތަރައްޤީ ކުރުމަށް ހިންގާ ޕްރޮޖެކްޓްތައް ކައުންސިލާ ޒިންމާދާރުވެރިންގެ މަޝްވަރާގެ މަތީން ކުރުން.\nހ- ރައްޔިތުންގެ ބައިވެރިވުމާއެކު ތަރައްޤީގެ ޕްލޭން ތައްޔާރު ކުރުމަށް ވާންޖެހޭ ތައްޔާރީތައްވުމުގެ ގޮތުން ލިސްޓްތައް އެކުލަވާލުމާއި، ކައުންސިލް އިދާރާގެ ސްޓާރފުންގެ މެދުގައި ބައްދަލުވުންތައް ބޭއްވުން.\nށ- ތަރައްޤީ ޕްލޭން އެކުލަވާލުމަށް ބާއްވާ ވޯރކްޝޮޕް ގެ އެންމެހާ މަސައްކަތްތައް ހިންގުން\nރ- ތަރައްޤީ ޕްލޭން ހަދުމަށްބޭނުންވާ ވޯރކްޝޮޕަށް ބޭނުންވާ އެންމެހާ ޚަރަދުތައް ޕްރޮކިޔުމަންޓަށް ހުށަހަޅާ ތައްޔާރުވުން.\n3- ކައުންސިލް މެމްބަރުން ގެ ދައުރު ހަމަވެ ކައުންސިލް ބަދަލްވާ ޙާލަތުގައި ކުރީގެ ކައުންސިލުން ނިންމާ ހިންގަންފަށާފައިވާ ޕްރޮޖެކްޓްތައް ހުއްޓުމެއްނެތި ކުރިޔަށް ގެންދިޔުމަށް ކުރަންޖެހޭ މަސައްކަތްތައް ކުރުން (23 ދ)\nހ- މިފަދަ ޙާލަތުގައި ކުރީގެ ކައުންސިލުން ފައްޓަވާފައިވާ މުހިންމު ޕްރޮޖެކްޓަތަކަކީ ކޮބައިތޯ ބަލާ ދެން އަންނަ ކައުންސިލާ އެކަންކަން ޙިއްސާކޮށް މަޝްވަރާ ކުރުން.\nށ- ކައުންސިލް ދައުރު ބަދަލްވާ ޙާލަތުގައި ކުރަންޖެހޭ އެންމެހާ މަސައްކަތްތައް ކައުންސިލް ބިއުރޯއާއި ގުޅިގެން ޒިންމާދާރުވެރިންގެ ބެލުމުގެ ދަށުން ކުރިޔަށް ގެންދެވުން.\nނ- އައުކައުންސިލް ހުވާކުރުމާއި، އެބޭފުޅުންގެ ފުރަތަމަ ޖަލްސާގެ ކަންކަމާއި އެބޭފުޅުން އިދާރާގައި މަސައްކަތް ކުރާނެ ގޮތްތަކާބެހޭގޮތުން ކައުންސިލް ބިއުރޯއާއި ގުޅިގެން ޒިންމާދާރުވެރިންގެ މަޝްވަރާއާއިއެކު ކުރަންޖެހޭ އެންމެހާ މަސައްކަތްތައް ކުރުން\n4- ކައުންސިލްތަކުން ދިނުމަށް ޤާނޫނުން ލާޒިމްކުރާ އެންމެހާ މަސައްކަތްތަކުގައި ކައުންސިލަށް އެހީތެރިކަން ދެއްވުން (ހށ-24)\n5- ތަރައްޤީގެ ޕްރޮޖެކްޓްތައް ރޭވުމާއި އަމިއްލަ ކުންފުނިތަކާއި، ޖަމާޢަތްތަކާއި ކްލަބް ޖަމްޢިއްޔާތަކުގެ ޙިއްސާ ހޯދުމަށް އެފަރާތްތަކަށް ފޮނުވަންޖެހޭ މަޢްލޫމާތުތައް ފޯރުކޮށް ދިނުން (74)\nރަށުގެ ރައްޔިތުންގެ ބައިވެރިވުމާއިއެކު ރަށުގެ ތަރައްޤީގެ ޕްލޭން އެކުލަވާލައި،މި ގޮތުން އެކުލަވާލެވޭ ޕްލޭން އަތޮޅުކައުންސިލާއި ލޯކަލް ގަވަރމަންޓް އޮތޯރިޓީއަށް ފޮނުވުން. އަދި ކުރިޔަށް އޮތް އަހަރުގެ ބަޖެޓް ފާސްކުރުމުގެ ކުރިން ރަށު ތަރައްޤީގެ ޕްލޭނަށް ރިޢާޔަތްކޮށް އެކްޝަން ޕްލޭންތައްޔާރުކޮށް އަތޮޅުކައުންސިލާއި ލޯކަލް ގަވަރމަންޓް އޮތޯރިޓީއަށް ފޮނުވުން. އަދި ވެސް މީގެ އިތުރުން ކައުންސިލުން ރާވާއިގެން ހިންގާ އެކިއެކި ޕްރޮޖެކްޓްތަށް ކައުންސިލުން ކަނޑައަޅާ އުސޫލެއްގެ މަތިން ބެލެހެއްޓުން.\nބިޒްނަސް އެޑްމިނިސްޓްރޭޝަން ނުވަތަ ބިޒްނަސް މެނޭޖްމަންޓް ނުވަތަ ޕްރޮޖެކްޓް މެނޭޖްމަންޓް އާއި ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުން.\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމް ސިވިލް ސަރވިސް ކޮމިޝަނުގެ ވެބްސައިޓުން އަދި މިއިދާރާގެ ކައުންޓަރުން ލިބެންހުންނާނެއެވެ.)\nސިވިލް ސާރވިސްގެ އިމްތިހާނު %5\nލިބިފައިވާ ހުނަރު / އިންޓވިއު %40\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 07 މެއި 2019 ވާ ހޯމަ ދުވަހުގެ (14:00) ގެ ކުރިން، މާލެއަތޮޅު މާފުށީ ކައުންސިލް އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ( [email protected] ) އަދި ފެކްސް (6640073) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 08 މެއި 2019 އާއި 16 މެއި 2019 އާ ދެމެދު، މާލެއަތޮޅު މާފުށީ ކައުންސިލް އިދާރާގެ މީޓިންގ ރޫމް ގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ (6640073) އަށެވެ. ފެކްސް ކުރާނެ ނަންބަރަކީ، ( 6640073) އެވެ. އީ-މެއިލް ކުރާނީ ([email protected] )އަށެވެ.\n18 ޝަޢުބާން 1440\n23 އޭޕްރީލް 2019\n23 އޭޕްރިލް 2019\nޕަބްލިޝްކުރި ތާރީޚު: 23 އޭޕްރިލް 2019\nޕަބްލިޝްކުރި ގަޑި: 2226\nސުންގަޑި: 07 މޭ 2019 1400


BREAKING : Dr. Iyaz Al-Qaeda Leader Ah Thaaeedhu Kurevvikan Haama Vejje - Vaguthu\nކޮވިޑް-19: އަހަރެއްތެރޭ ދުނިޔެއިން 100 މިލިއަން ފައްސި ވޭދަނަ - 12 ގަޑިއިރު ކުރިން\nޑރ.އިޔާޒް އަލްގައިދާގެ ލީޑަރަށް ތާއިދު ކުރެއްވިކަން ހާމަވެއްޖެ\n1 އަހަރު ކުރިން ( ޑިސެމްބަރު 21, 2019 )\nމަކްތަބާ ސަލަފީ ޖަމާއަތަށް ނިސްބަތްވާ ދީނީ އިލްމުވެރިން ބޭއްވި ނޫސްވެރިންގެ ބައްދަލުވުން - ވަގުތު އިމޭޖްސް: އިބްރާހިމް ޝާބިލް\nމަޝްހޫރު ދީނީ އިލްމުވެރިޔާ ޑރ. އިޔާޒް ނިރުބަވެރި ޖަމާއަތެއް ކަމުގައިވާ އަލްގައިދާގެ ކުރީގެ ލީޑަރު އުސާމާ ބިން ލާދިން އަށް ތާއިދު ކުރެއްވިކަން ހާމަވެއްޖެއެވެ\nމިކަން ހާމަކޮށްފައި ވަނީ "މުކްތަބާ ސަލަފިއްޔާ" އަކީ ހަރުކަށި ފިކުރުގެ މީހުން ކަމަށްބުނެ3އިލްމުވެރިޔަކު ސަސްޕެންޑު ކުރުމުން ޝެއިޙް މުހައްމަދު ހަސަންގެ ފަރާތުން ބޭއްވި ބައްދަލުވުމެކެވެ.\nއޭނާ ވިދާޅުވީ މިހާތަނަށް ދުނިޔެ މައްޗަށް އުފަންވި ހަރުކަށި ފިކުރުގެ އެންމެ ބޮޑު އިމާމަކީ އުސާމާ ބިން ލާދިން ކަމަށް އެއްވެސް އިލްމުވެރިއަކު ދެކޮޅު ނުހައްދަވާނެ ކަމަށާއި، އަދި އެއީ ޝައިތާނާގެ މަގުގައި ޖިހާދު ކުރާ މީހެއް ކަމަށް އިލްމުވެރިން އިއްތިފާގުވާ ކަމަށެވެ. އަދި އެއީ ހައްދުފަހަނަ އެޅުމުގެ "ހިޓްލަރު" ކަމަށް ޝެއިހް މުހައްމަދު ވަނީ ސިފަ ކުރައްވާފައެވެ.\nމަކްތަބާ ސަލަފިއްޔާގެ ފަރާތުން ބޭއްވި ނޫސްވެރިންގެ ބައްދަލުވުން - ވަގުތު އިމޭޖްސް: އިބްރާހިމް ޝާބިލް\nއަދި އުސާމާ ބިން ލާދިން އަކީ ދުނިޔޭގެ އެތައް ގައުމެއްގެ ވެރިންނާއި، އެތައް ބަޔަކު ކާފަރުކޮށްފައިވާ މީހެއް ކަމަށް އޭނާ ވިދާޅުވިއެވެ.\nޝެއިހް މުހައްމަދު އެ ޕްރެސް ކޮންފަރެންސްގައި ހިއްސާކޮށްފައިވާ 2011 ވަނަ އަހަރުގެ މެއި މަހުގެ 11 ވަނަ ދުވަހު، ޑރ. އިޔާޒް ކޮށްފައިވާ ޓްވީޓެއްގައި ވިދާޅުވެފައި ވަނީ "އުސާމާ ބިން ލާދިން އަކީ ދުނިޔޭގެ މުއްސަނދިކަމާއި އަރާމު ދޫކޮށް ﷲ ގެ މަގުގައި ޖިހާދުކޮށްފައިވާ ވަރުގަދަ މާހިދެކެވެ. މާތް ﷲ އޭނާގެ އަމަލުތަކަށް ހެޔޮ ޖަޒާ ދެއްވާށިއެ. އަދި އޭނާގެ ކުށް ފާފަތައް ފުއްސަވައި އޭނާ އަށް ސުވަރުގޭގެ ދާއިމީ ނިއުމަތް ދެއްވާށިއެ" ޑރ. އިޔާޒްގެ ޓްވީޓުގައި ވާކަމަށް ޝައިހް މުހައްމަދު ވިދާޅުވިއެވެ.\nޝެއިހް މުހައްމަދު ވިދާޅުވީ ދުނިޔޭގެ މަޝްހޫރު އިލްމުވެރިން ވިދާޅުވެފައިވާ ގޮތުގައި އުސާމާ ބިން ލާދިން އަށް ތާއިދު ކޮށް އަދި އޭނާގެ ފިކުރަށް ތާއިދުކުރާ ކޮންމެ މީހަކީ "ހަވާރިޖެއް" ކަމަށެވެ.\nނަޝީދު ޖޭއެސްސީން ބޭރުކުރުމަށް އިޔާޒު ގޮވާލައިފި\nތެޔޮ ބިޑި ނުލިބެގެން ވާމަޖުބޫރުން އިސްތިއުފާ ދިނުމަކީ "ބަޣާވާތެއް" ނޫން: ޑރ.އިޔާޒް\nސަރުކާރަށް ތާއީދު ކުރަނީ އުނި ކަންކަމަށްވުރެ ރަނގަޅު ކަންތައް ގިނަކަމުން: ޑރ. އިޔާޒް\nޑިސެމްބަރު 21, 2019 17:33\nސޭކު ނިޝާނެކޭ ކިޔައިގެން އުޅޭ މީހާގެ ހުއްދަ ބާތިލުނުކުރޭދޯ؟؟؟؟؟؟؟؟އޭނާގެ ވާހަކަތަކާއި ޕޯސްޓްތައް އަޑުއަހާލަބަލަ ކުދިންނޭ\nޑިސެމްބަރު 21, 2019 18:43\nހަހަހަހާ ހަރުކަށްޓޭމެން ތިބީ ލާދީނީންނާއެކު އެމީހުންގެ ފަޅީގައޭ މިކިޔަނީ ސަމާސާއަކަށް ނޫނޭ\nޑިސެމްބަރު 21, 2019 19:44\nރަނގަޅަށް ތިބުނީ. ކަސޯޓީއަށްވުރެ މިހާރު މިކުޅޭ ޑްރާމާ ސަޅި\nޑިސެމްބަރު 21, 2019 20:38\nކަމެއްވެގެންނެ މިހާރު ދިވެހިން ކަސައުޓީ ނުބަލަނީ ????\nޑިސެމްބަރު 21, 2019 19:46\nއާން ހަރުކަށި މީހުންނަށް ޖާގަ ދެނީ ލާދީނީމެން ކަމަށް ޝައްކުކުރެވޭ، ވަގުވަގަށް އަޑިއަޑިން ބޭރުފުށުން ހަރުކަށި ފިކުރާ ދެކޮޅަށް އުޅޭކަން ދައްކަނީ.. ބޭނުމަކީ ލާދީނީ ފިކުރު ކުރި އެރުވުން ހަރުކަށި ފިކުރު ޕުރަމޯޓްކޮށްގެން.. ތިޔަ ހަރުކަށި އުޅެނީ 100އެއްހާ މީހުން ކީއްވެ އުފުރާ ނުލެވެންވީ ނޫނީ ތިޔަ ހަދާ ޤާނޫނުތަކުން ބާރު ހޯދައި ހައްޔަރު ނުކުރަންވީ؟؟ ކޮންމެވެސް ކަމެއް އެބައުޅޭ ޔަޤީނޭ އަޑިން ގުޅިފަ އިންނާނި.. ތިޔަ ހަރުކަށި މީހުންގެ ތެރޭގަ ވެސް ތިބީ ނުކިޔާ އަދި ކުރިން ޕާޓޭންނަށް އުޅުނު މީހުންނާ ދީނާ ދުރު ޢަމަލުތައް ކުރުމުގަ އުޅުނު މީހުން..\nޑިސެމްބަރު 21, 2019 17:34\nسبحان الله ހުރި ހިތާމައެއްގެ ބޮޑުކަމާއެވެ. ޤައުމު ފަސާދަވެ ދުނިޔޭގެ ނިމުން ގާތްވެއްޖެ ކަހަލައެވެ. ޤައުމު ފަސާދަވެ ފިތުނަ ފަސާދަ އާންމުވެއްޖެއެވެ. ﷲ މިޤައުމަށް ޖެހިފައިވާ މުސީބާތްތަކުން މިޤައުމު އަވަހަށް ސަލާމަތް ކުރައްވާށިއެވެ. މިޤައުމުގެ މީހުންނަށް ހެޔޮވިސްނުންދެއްވާ މިޤައުމު ކާފަރުންގެ ނުބައިރޭވުމުން ސަލާމަތް ކުރައްވާށިއެވެ. ޢަދި ފައިސާއަށްޓަކައި ދީނާއި ޤައުމު ވިއްކާމީހުންގެ ކިބައިން މިޤައުމު ސަލާމަތް ކުރައްވާށިއެވެ. ޢާމީން.\nޑިސެމްބަރު 21, 2019 17:37\nދަރުސް ދިނުން.މަނާ ކުރީމަ ކޯފާ ވީ އެވެ.\nޑިސެމްބަރު 21, 2019 17:44\nއިޔާޒުކޮށްފާނެ. ޖޭ.އެސް ފިކުރަކީ ތިބުނާ ޒާތު ފިކުރެއްދޯ\nސްޓިކް ހައުސް ޒަކިއްޓޭ\nޑިސެމްބަރު 21, 2019 17:46\nއިޒާޒު ނުވާނެ އެއްބަހެއް\nޑިސެމްބަރު 21, 2019 17:48\n7 ފެނު ކައްކާ އަވީ ލިޔަސް އިޔާޒު ނުގުޑާނެ. ވ ބޯހަރުވާނެ.\nޑިސެމްބަރު 21, 2019 18:09\nމުޙައްމަދު ހަސަން އަކީ އެހެން ޢިލްމުވެރިން ގޯސްކޮށް މީހުންނާ މެދު ގީބަ ބުނެ އުޅޭ މީހެން. އޭނާގެ ސަފަލީ މަޒުހަބުގައި އޮންނަނީ ސައޫދީ ސަރުކާރުގެ ސިޔާސަތު ފެތުރުން\nޑިސެމްބަރު 21, 2019 18:11\nސާބަސް ޝައިޚް އަބޫ އަނަސް. ﷲ ގެ މަގުގައި ޙައްގު ސުންނަތުގެ ދައުވަތާއިގެން ތެދުވަން ކެރިއްޖެ މީހެއް ތިއީ. ﷲ ޝައިޚް ރައްކާ ކުރައްވާށި. އާމީން\nޑިސެމްބަރު 21, 2019 18:18\nކޮޔާމެންނޭވެ! ތިވާހަކަ ތަކުން ހިތް ހަމަޖެހޭނެ ބަޔަކު މަޖްލީހުގައިވޭ އަދި އެމްޑީއެން އާއި އެބައިމީހުންނަށް ތާޢީދުކުރާ މަޖްލީސް މެންބަރުން ވަރަށް އުފާވާނެ!\nޑިސެމްބަރު 21, 2019 18:21\nމުޙައްމަދު ހަސަނާ އެކު ޓީވީއަށް އެރި މީހުންނަކީ އޭނަގެ އައުވާނުން. އެއީ މި ކިޔާ ސުޕަ ސަލަފު މީހުން. ކަމަކީ ވެބްސައިޓު ހަދައިގެން މުޖުތަމަޢުގައި ފިތުނަ ފަސާދަ އުފެއްދުން. ސައޫދީގެ ސިޔާސީ ހަންފެތުރުން. ސައޫދީއިން ޔަމަނަށް ބޮން އަޅާ ސުންނާފަތި ކުރާއިރުވެސް އެވާހަކަ ނުދައްކާނެ. އެހެން މީހުން ގޯސްކޮށް ގެން ވާހަކަ ދެއްކުން ކަމަކީ.\nޑިސެމްބަރު 21, 2019 18:35\nބްރޯ އަށްާ ބޮޑަށް އެނގެނީ އިސްލާމީ އަގީދާއާ ތަވްހީދުގެ ދައުލަތް ސައޫދީ. އެމީހުން ހަނގުރާމަ ކުރަނީ ޔަމަނުގެ ދާޚިލީ ހަނގުރާމަ ހިންގާ ހޫޘީ ރާފިޟީ ޔަހޫދީންގެ އައުވާނުންނާ. އެމީހުން މައްކާ ހިފަން އުޅޭއރިވެސްަ މަޑުން ތިބެންވީތަ. ވާނުވާ ނޭނގެންޔާ އަނގަ މަޑުން ލައިގެން ހުރެބަ. ހުޅަނގު ގެ ޔަހޫދީ މީޑިއާތަކުން ސައޫދީ އޭ ކިޔާފަ ފަތުރާ ދޮގު ޚަބަރެއް ނޫނީ ނޭނގެއެެއްނު\nޑިސެމްބަރު 21, 2019 18:58\nހާދަ އެނގޭ މީހެކޭދޯ...ޔަމަން ގެ ސަރުކާރުން ރެޑްސީ އަށް ވަދެވެން އިންނަ ދިމާލުުގެ ކަންމަތީގައި ބައިނަލް އަގްވާމީ ބަނދަރެއް ހަދަން މަސައްކަތް ކުރުމުން ސައުދީއަށް ވިޔަފާރީގެ ގޮތުން ލޮބިދާނެ ގެއްލުމަކަށާއި ސައުދީއަށްވުރެ ޔަމަން ކުރިއަރާ ގޮސްދާނެކަމުގެ ބިރަށް ސައުދީއިން ފެށި ހަނގުރާމައެއް އެއީ...ސައުދީ އިން ފުރަތަމަ އެ ޔަމަނުގެ ސިޢައީންނަށް އެކި އެހީތައްދީގެން ގައުމު ހަލަބޮލިކޮށްފަ ޖާގަހޯދައިގެން ޔަމަނަށް އެރީ...\nތާރީހު ބަލާ ހޯދީމަ ފެންނަން އޮންނާނެ ހަގީގަތް.\nޑިސެމްބަރު 22, 2019 00:09\nމާބޮޑަށް އެނގެނީ، އެއީ ޔަމަނުގެ ޢަދްނުގެ މުޟީޤު، ރާފިޟީ ދަޥްލަތުގެ ރޭވުމުގެ މަތިން ޙޫޘީން އެތަން ހިފަން އުޅުނީ، ސައޫދީން ހަނގުރާމަ ކުރީ އެމީހުނާ، ޔަމަނުގެ ސަރުކާރު ވެސް އޮތީ ސައޫދީ އާ އެކު. ސައޫދީ އެބައުޅޭތަ އެތަނުގައި ޕޯޓެއް އަޅައިގެން ޔަމަނަށް ފައިދާއެއް ވެދާނެތީ، މުސްލިމު ގައުމުތަކަށް ހޭދަކުރުމުގަ އެންމެ ކުރީގަ އުޅޭ ގައުމު، ފަލަސްތީނަށް އެކަނިވެސް އެހެން ހުރިހާ ގައުމަކުން ނުވާ ވަރުގެ އެތައް ގުނަ އަކަށް. އެކަމް ކަލޭގެ މެނަކަށް ނޭނގޭނެ ބްރެއިން ވޮޝް ވެފަ ތިބީމަ، އިސްލާމުން ކިޔާފަ ދެންވެސް އޮތް މުސްލިމުންގެ އިއްޒަތު ެައަދިދި ޝަރީއަތް ގާއިމު ކުރެވޭ ގައުމަކާ ދެކޮޅަށް އަދާވާތްތެރި ވާން އެނގޭނީ، އަމިއްލަ ޒަމީރުގަ އީމާންކަން ހަރުލާފަ ހުންނަ މިންވަރު ދެއްތޯ\nޑިސެމްބަރު 22, 2019 01:14\nގަމާރު ކަން ދޯ.ސައުދީ ވައްހާބީން ނަށް ހެޔޮ ބަހެއް ބުނާނީ ހަމަ މޮޔައިން\nއިލްމްބެރިންނަކީ ކޮބާތޯ ؟ މިގައުމުގަ ދީނީ އިލްމްވެރިންނަކީ ހުތުބާ ކިޔާލާފައި ދޭތެރެއަކުން ދީނީ ނަސޭހަތޭކިޔާފައި އެންމެންނަށްވެސް އެނގޭ ވާހަކަތަކެއް ކިޔާފައި ނިމްމާފައި ދެން ބާކީވަގުތުގައި އޭއްޗެކޭ މީއްޗެކޭ ކިޔާފައި ޓްވީޓްކޮށްފައި ފޮޓޯނަގާފައި ލުމާއި އަންހެން ކަނބަލުން ހެދުން ލަނީ މިހެނޭ އެހެނޭ ކިޔާފައި ހެދުމަކުން ނައްޓާނުލެވިގެން އުޅޭމީހުން.މިގައުމުގައި ރިބާވެސް ކަނީ ، ވައަކަން ވެސް ކުރަނީ ،މީހުންވެސް މަރަނީ އކަމު ނުފެނޭ ،އަންހެން ކުޖެއް ފޫކޮޅަށް ބާރު ޖިންސެއް ލާފަހުރިއްޔާ ފެނޭ އިލްމީގޮތުން މިމީހުން އާނމުންނަށް ދޫކޮށްދޭ އެއްޗެއްނުފެނޭ.މި މުޖުތަމައު މިމީހުންގެ ސަބަބުން ވާ ފައިދާއެއް އަހަންނަކަށް ނުފެނޭ.\nޑިސެމްބަރު 21, 2019 20:21\nމުޖުތަމައު އަށްވާފައިދާގެ ވާހަކަ ނުދައްކާ ތިމާ މީހާ ފުރަތަމަ އެއިން ދަރުހެއްގެ އަޑު އަހާބަލަ. އާޚިރަތައް ފައިދާ ކުރަނިވި ކަމެއް ކުރެވިދާނެ. އެހެންޏާ ފަހެ ތިބުނާ ރިބާގެ ކަންކަމާއި، ވައްކަންތަކާއި، ރާ ބުއިމާއި ޒިނޭކުރުމުގެ ނުބައިކަމުގެ ވާހަކަވެސް އެމީހުން ދައްކާ.. އަޑުއިވޭނީ އަޑުއެހީމަ. އެއީ ޕޮލިހުންނެއް ނޫނޭ ނުވަތަ ކޯޓު އަމުރު ހިންގަން ތިބޭ އަމުރުވެރިންނެއްވެސް ނޫންވިއްޔަ ކޮންމެނުބައިކަމަކާއި އެމީހުނާ ތި ގުޅުވަނީ.. ތި ކަހަލަ އަމިއްލަ ނަފުސު ރަނގަޅުކުރަން މަސައްކަތެއް ނުކޮށް މީހުންނަށް އިނގިލި ދިމާކުރަން ތިބޭ މީހުން ގިނަ ކަމުން މިތަން ހަލާކުވަނީ މި.\nޑިސެމްބަރު 21, 2019 18:38\nސަރުކާރުގަ ބާރުއޮތީމަ ފަލީހަތްވާތީ އަދީލަތު، ސަލަފު ޖަމިއްޔާ ޑޮޓުން ހަވާރިޖުން ވަގުތުގެ ބޭނުންހިފާ. ކުޅިބަލަން ފިލާތިބީ. ދީން ކިޔަވާގެން ބަގާވާތްކުރި 23 އިއްތިހާދު ހާދަ ހަރުކައްޓޭ\nޑިސެމްބަރު 21, 2019 18:40\nޝައިހުގެ ހުއްދަ ބާތިލުކު ރީމަ އެހެން އިލުމުވެ ރިން ގެ ވާހަކަ ދައްކުމަށްވު ރެ ހަނުހު ރުން މާ ބުއްދިވެ ރި ނުންތޯ؟ އެހެން އިލުމުވެ ރިން މިހެން އެހެން ކިޔުމުގެ ބޭނުމެއް އަޅުގަނޑަކަށް ނުވިސްނޭ. ޝައިހުމެން ވެސް އެެހެން އިލުމު ވެ ރިން ތާއީދުނުކު ރާ މީސް މީހުންނާއި ބޭ ރުގެ ޖަމިއްޔާތަކަށް ތާއީދު ކު ރާއި ރު އެހެން އިލުމުވެ ރިންނެއް ފޮޓޯ އެޑިޓުކޮށް ޒާތްތާތުގެ ވާހަކަތައް ދައްކަމުންނެއް ނުދޭ.... ހިސާބަށްވު ރެ މައްޗަށް ދިޔައީމަ މިހެން މިބުނީ... ސޯޝަލް މީޑިޔާގަ އަބަދު އިލުމުވެ ރިންގެ ކުށް ހޯދައި އެވާހަކަ ފޮޓޯއާއެކީ އެޑިޓުކު ރުން އޮންނަނީ. ޢަޅުގަނޑު ތިޔަ ޝެއިހުގެ ވާހަކަތައް ބަލަން ވަނުންވެސް ހުއްޓާލީ އެކަމާހެދި ބޮލަށް އުނދަގޫވެގެން.\nޑިސެމްބަރު 21, 2019 18:41\nއިޔާޒު މިފަހަރު ކީކޭބާ ކިޔާނީ. ހަސަދަވެރި ބައެއް އިޔާޒުބެ\nޑިސެމްބަރު 21, 2019 18:49\nމ.ހަސަން ތީ ތަނެއްދޮރެއްނޭގޭ ހިމާރެއް\nޑިސެމްބަރު 21, 2019 18:51\n"އަދި އުސާމާ ބިން ލާދިން އަކީ ދުނިޔޭގެ އެތައް ގައުމެއްގެ ވެރިންނާއި، އެތައް ބަޔަކު ކާފަރުކޮށްފައިވާ މީހެއް ކަމަށް ......" ކަލޭ މީހުން ކާފަރު ކުރަމުން ދުވަނީ އުސާމާބިންލާދިން އެކަން ކުރީމާތަ؟\nޑިސެމްބަރު 21, 2019 19:00\nޑިސެމްބަރު 21, 2019 19:03\nޢެކަން އެނގޭ ހުރިހާ ދިވެހިންނަށް އެހެންވެ އޭނާ ރިޔާސީ އިންތިހާބުގަ އިބޫއަށް ތާއީދުކުރީ\nޑިސެމްބަރު 21, 2019 19:09\nسبحان الله ... ދިވެހިގައުމުގެ ދަ ރީންނޭ ވިސްނާފިކު ރު ކު ރޭ !!! އޮޅުވާލުމާ މަކަ ރާ ހީލަތުން ނުވެސް އެނގިތިއްބާ މިގައުމުގަ އިލްމުވެރިންނާ ރައްޔިތުންނާ ދެމެދައް ވަދެ ފިތުނަވެ ރިކަން އާންމުވާ ހާލަތްއް ގައުމުގެ ކަންކަން ބަަދަލުކޮށްފި. މާތްﷲގެ ވާގިފުޅާ ރަހްމަތުން އަޅަމެންނައް ހެޔޮވިސްނުން ދެއްވާށި. ޢާމީން އަދިވެސް ވިސްނާ!! މިދުނިޔެއަކީ އެއްވެސް މީހަކަށް ތާއަބަދައް އުޅެވޭންއޮތްތަނެއްނޫން މިއީ ވަގުތީ ތަނެއް. މިދުނިޔެއަކީ ފާލަމެއް. މިއަދު ﷲގެ މަގުގަ ހައްގުބަސްބުނެ އަމަލުކޮށްފިނަމަ ދުނިޔެއާއި އާޚި ރަތްކާމިޔާބުވެއްޖެކަންކަށަވަ ރު. ދަ ރިންނޭ ވިސްނާ ފިކު ރުކު ރޭ !! މާދަމާ އަށް ވިސްނާ މިއަދު ދައްކާހާވާހަކައަކަށް ނުހެއްލި އަމިއްލަ ސިކުނޑިން ވިސްނާ!! މިއަދު އެއްބަޔަކު ރޭވުންތެ ރިމަކަ ރުވެ ރި ކަމާއެކު ރައްޔިތުން ހައްލާ ވާވައްދަމުން އެދަނީ އެމީހުންގެ ޖީބުތައްފުރެން އޮތީ އެގޮތުންކަމައްވީތީ. ފަހަރެއްގަވެސް އެއަކުން ރައްޔިތު މީހާއަށް އެއްވެސް ފައިދާއެއް ނުލިބޭނެ. މާތްﷲ މުޝްރިކުން ގެހީލަތްތެ ރިކަމުން މިގައުމުގެ ރައްޔިތުން ރައްކައުތެ ރިކު ރައްވާށި. ޢާމީން.\nޑިސެމްބަރު 21, 2019 19:26\nތިބުނާ އަމިއްލަ ސިކުޑި އަކީ ﷲ އާއި ރަސޫލާ އެންގެވިގޮތަށްވު ރެވެސް މޮޅުވިސްނޭ ސިކުޑިއެއްތަ؟\nދީނަކީ ތިމާ އަމިއްލަ ސިކުޑިން ވިސްނާން އޮތް އެއްޗެއްނަމަ ރަސޫލުންގެ ބޭނުމަކީކޮބާ؟\nޑިސެމްބަރު 21, 2019 20:24\nއެމެރިކާގެ ނުބައިވާހަކަ ނުދައްކާ ޖޯޖު ބުސްގެ އަނިޔާ ވެރިކަމުގެ ވާހަކަ ބާއްވާފަ އުސާމާ ބިންލާދިން ގެ ނުބައިވާހަކަ ފަތުރަމުން އެދުވަނީ.\nޑިސެމްބަރު 21, 2019 20:30\nމުޙައްމަދު ޙަސަނާމެދު ދިވެހިން ސަމާލުވެލައްވާ!!! އެއީ އެމީހުނަށް ތަބާނުވާބަޔަކީ މިއްލަތުންބޭރުވެފައިވާ ބައެއްކަމަށްދެކޭ ބައެއް\nޑިސެމްބަރު 21, 2019 21:01\nއިޔާޒަކީ އަންހެން ކުދިން ހިތާނު ކުރަންޖެހޭ ކަމަށް ބުނެ ވާހަކަ ދެއްކި މީހެއް.\nޑިސެމްބަރު 21, 2019 21:55\nދުނިޔޭގަނެތް މީހަކަށް ތާއީދުކުރިއޭ ކިޔައިގެން ކޮންވާހަކައެއް ދައްކާކަށްތަ. ގައުމުގަ މިހާރު ތިއަށްވުރެ މުހިންމުކަމެއްނެތީތަ.\nޑިސެމްބަރު 21, 2019 22:05\nކޮބާ ކޮބާ ކިހާތާނކުޖެހޭ ހަރުކަްޓަކަސް މަޑުކައްޓަކަސް ކަށިކޮޅު ފަޅައިގެންގޮސް ނިމޭހިސާބަކީ އެމްޑީޕީ ފިކުރާހަމައިން\nޑިސެމްބަރު 21, 2019 22:35\nއެމެރިކާ އިން އަފްގާނިސްތާނާ އިރާގަށް ހަމަލާދީ އެތަންހިފުމުން ހުރިހާދިވެހިން ތާއީދުކުރީ އޭރު އޮތް އަލަގައިދާ އަށް . އެއީ މައްސަލައެއްތަ؟ދިވެހިގައުމުގާ ހަރުކަށިފިކުރު އާއްމުކުރީ އެމްޑީޕީ އިންނޭ ބުނީމަގޯސްވާނެތަ<؟ އެއީ މައުމޫނުގެ ވެރިކަމުގާ ހަރުކަށިފިކުރުގަ ހިމެންދޫ އިންބަޔަކު ތެދުވެ ވަކިންޖަމާއަތްހަދާ ވަކި މިސްކިތެއްގަ ނަމާދުކުރަމުންދާ މަސއްސަލާގަ އޭރުގަ އޮތްސާރުކާރަާ ދެކޮޅަށް ހިމަންދޫ ހަރުކަށިފިކުރާއެއްކޮޅަށް ތެދުވީ އެމްޑީޕީންނޫންތަ ؟ އެމީހުން ޖަލުގަ ތިއްބާ އެމްޑީޕން 2008 ގަ ވެރިކަމަށްއައިސް އެމީހުން ޖަލުންނެރެ މިނިވަންކޮށް އެމީހުންގެތެރެއިންބަޔަކު ރާއްޖެއިންފުރުވާލީވެސް އެމްޑީޕީން ނޫންތަ؟އޭރު އެމްޑީޕީން އެކަމުގާ އިސްވެހުރީ ކާކު؟ ރަނގަޅަށް ހަނދާންކޮށްބަލަ . ވީމާ މިގައުމުގާ ހަރުކަށި މިކިޔާ ފިކުރު އެމީހެއްގެ އަމިއްލަ ސަޕޯޓަށްޓަކާ ހުއްދަކުރުވީ ކާކު ؟ ނަންނުބުނީ ނޭގޭތީ އެއްނޫން.\nޑިސެމްބަރު 21, 2019 22:46\nވަރަށްމޮޅު ވެއްޖެތާދޯ.އަންނީގެ އަސްލުމަގްސަދު ތިޔަހަރަ ޙާސިލުވަނީ. ހުޅަނގުގެ ގައުމުތަކުންނާއި ޔޫރަޕްގެ ގައުމުތަކުން ބޭނުންވި ފަދައިން މިހާރު މެދުއރުމަތީގަޔާ ޢަރަބިގައުމު ތަކުގައި ހިނގަމުންދަނީ އެމީހުން އެމީހުންނަށް އެއްގައުމު އަނެއް ގައުމުގެ އިންފްރާސްޓްރަކްޗާ ހަލާކުކޮށް ނައްތާލުމާއެކު އެގައުމުތަކުގެ ރައްޔިތުން ގަތުލު ކުރުމާއި ރެފިއުޖީ ކޭމްޕުތަކަށް ހުރިހާގައުމުތައް ބަދަލުކުރަމުން އެހަރަދަނީ. އެއުސޫލުން އަންނިގެ ބޭނުމަކީ ރާއްޖޭގެ ދީނީ ޢިލްމުވެރިން އެއްބަޔަކު އަނެއްބަޔަކަށް ގުދޯގުދޯއަށް ގޮވާ އެއްޢިލްމުވެރިޔަކު އަނެއްޢިލްމުވެރިޔާއަކީ އެއްވެސް އެއްޗެއް ނޭގޭ މީހުންކަމަށް ހަދާ އެކަކު އަނެކަކު ކާފަރުކުރަމުންދާ މަންޒަރު ދުނިޔެއަށް ދެއްކުން އޭތިބަރާބަރަށް އެބަވޯކްކުރޭ.\nޑިސެމްބަރު 21, 2019 23:30\nމީ ނަޝީދު މިމީހުން ލައްވާކުރުވިކަމެއްކަމައް އެބަ ބެލެވޭ.. ނަޝީދު އިޔާޒް ރިހެބިލިޓޭޓްކުރާށޭ ބުނިތާ އެއްދުވަސް ނަވަނީސް މި ކޮންފަރެންސު ބޭއްވީ.. މިއީ ހަމަ ގަންޖާބޯގެ ލާދީނީ އެޖެންޑާގެ އެއް ބޮޅު.\nޑިސެމްބަރު 22, 2019 00:58\nމިއީ އެމްޑީއެން އުވާލުމުން އެޖަޢިއްޔާގެމީހުން ފިލާތިބެ ކުޅޭ ޑަރާއެއްހެންވ ބޮޑަށްހީވޭ ޔާﷲ މިގައުމުގެ ޢިލްމުވެރިން އެއްބައިވަންތަކުރުވާ އެބައިމީހުން ފަރާތުން މިގައުމުގެ ރަޢިއްޔަތުންގެ ދީނީ އެއްބައިވަންތަކަން ވަރުގަދަކުރައްވާންދޭ\nޑިސެމްބަރު 22, 2019 01:05\nއުސާމާ ބިންލާދިންއާއި ޑރ އިއާޒުއާއި ގުޅުން އޮވެގެން ޢިއާޒު ހަވާރިޖަށްވާނަމަ މުސްލިމުންގެ އެއްމެބޮޑު ދުސްމަނުކަމަށްވާ ގެރިމޯދީއާއި ވ ގާތްގުޅުމެއް ބާއްވާ މިސަރުކާރުވެރިން ވާނީ ހަމަ މުސްލިމުންނަށް ހުރި އަދާވާތްތެރިންނަށްދޯ\nޑިސެމްބަރު 22, 2019 09:40


Honihiru dhuvahun feshigen aamukoh hulhuvaalaigen booster dose jahanee - vNews.mv\nރާއްޖޭގައި ކުރިއަށްދާ ވެކްސިން ޕްރޮގްރާމްގެ ތެރެއިން\nހޮނިހިރު ދުވަހުން ފެށިގެން އާންމުުކޮށް ހުޅުވާލައިގެން ބޫސްޓަރ ޑޯޒު ޖަހަނީ\nއައިޝަތު އިބްރާހީމް 13 January 2022, 21:45\nކޮވިޑުން ދިފާއުވުމަށް ރާއްޖޭގައި ކުރިއަށްގެންދާ ގައުމީ ވެކްސިން ޕްރޮގްރާމުގެ ދަށުން ތިންވަނަ ޑޯޒް (ބޫސްޓަރޑޯޒް) އަންނަ ހޮނިހިރު ދުވަހުން ފެށިގެން، އާންމުކޮށް ޖަހަން ފަށާނެކަމަށް ހެލްތް ޕްރޮޓެކްޝަން އެޖެންސީ (އެޗްޕީއޭ) އިން ބުނެފިއެވެ.\nމިކަން ހާމަކޮށް އެޗްޕީއޭއިން ނެރެފައިވާ ބަޔާނުގައި ބުނެފައިވަނީ ވެކްސިންގެ ބޫސްޓަރ ޑޯޒް ޖެހުމަށް ނިންމާފައިވަނީ ދެ ވަނަ ޑޯޒް ޖެހިތާ ހަ މަސްވެފައިވާ މީހުންނަށް ކަމަށެވެ.\nއެގޮތުން ކޮވިޑްގެ ވެކްސިނަށް ކަނޑައަޅާފައިވާ ޑޯޒްތައް ފުރިހަމަކޮށް، ހަ މަސް ފުރިފައިވާ 18 އަހަރުން މަތީގެ ހުރިހާ މީހުންނަށްވެސް ބޫސްޓާ ޑޯޒެއްގެ ގޮތުގައި ފައިޒާ ވެކްސިން އަންނަ ހޮނިހިރުން ފެށިިގެން ޖަހައިދެވޭނެ ކަމަށެވެ.\nއެޗްޕީއޭއިން ބުނެފައިވަނީ މާލެ ސަރަހައްދުގައި ބޫސްޓް ޑޯޒް ޖަހަން ހަމަޖެހިފައިވަނީ އެޕޮއިންޓްމެންޓް އުސޫލުންކަމަށާއި އެހެން ކަމުން ވެކްސިން ޖެހުމަށް book.hpa.gov.mv އެޕޮއިންޓްމަން ހެދުމަށް އެދޭކަމަށެވެ.\nވެކްސިން ޖަހަން ދާ މީހުން ކާކުކަން އަންގައިދޭ ރަސްމީ ލިޔުމެއް ގެންދިއުމަށާއި، ބަލީގެ އެއްވެސް އަލާމާތެއް އަދި ކަރަންޓީންގައި ހުރި މީހަކަށް ނުވުމާއި، ގަޔަށް ދޫ، ފަސޭހައިން ވެކްސިންޖަހާތަން (ކޮނޑު) ދެއްކޭނެ ހެދުމެއް ލުމަށާއި، ވެކްސިން ޖަހަން ދާއިރު ރަނގަޅަށް ކައިގެން ހުރުމާއި، ވެކްސިން ޖަހަން ދާއިރު އަމިއްލަ ފެންފުޅިއެއް ގެންދިއުމަށްވެސް އެޗްޕީއޭން ވަނީ އެދިފައެވެ.\nރާއްޖޭގައި އާންމުކޮށް ވެކްސިންގެ ބޫސްޓާ ޑޯޒް ދޭން ތައްޔާރުވަމުން ދާއިރު ކޮވިޑަށް ޕޮޒިޓްވް ވާ މީހުންގެ އަދަދު ވަނީ ވަރަށް ބޮޑަށް މައްޗަށް ގޮއްސައެވެ.\nމިހާރު ރާއްޖޭގައި ޕޮޒިޓިވްވާ އަދަދުތައް މައްޗަށް ގޮސްފައިމިވަނީ މިހާރު ދުނިޔޭގައި ފެތުރެމުންދާ އޮމިކްރޮން ވޭރިއެންޓާއި ގުޅިގެންނެވެ.\nމި ވޭރިއެންޓް މިހާރު މާލެއާއި ބައެއް އަތޮޅުތަކުންވެސް ފެނިފައިވާއިރު، މާލޭގައި ޓެސްޓު ކުރުމަށް ނެގޭ ސާމްޕަލްތަކުގެ ތެރެއިން ޕޮޒިޓިވް ވާ އަދަދު ވަނީ 500އިން މައްޗަށް ގޮސްފައެވެ.\nރާއްޖޭގައި މިހާތަނަށް ދެ ޑޯޒް ވެކްސިން ފުރިހަމަކޮށްފައި ވަނީ 368،465 މީހެކެވެ.\nރާއްޖޭގައި މިހާތަނަށް ބޫސްޓަރ ޑޯޒް 28،085 މީހަކަށް ޖަހާފައިވެއެވެ.\nރާއްޖޭގައި ކޯވިޑްގެ ހާލަތު ގޯސްވަމުންދާކަމަށް ސިއްހީ މާހިރުން އަންނަނީ ބުނަމުންނެވެ. އެކަމާއި ގުޅިގެން ސަރުކާރުން ވަނީ ފިޔަވަޅުތައް ވަރުގަދަކުރަން ފަށާފައެވެ. މިގޮތުން ރާއްޖޭގައި އަޅާފައިވާ ބައެއް ފިޔަވަޅުތަކުގެ ތެރޭގައި މާލެއިން ރަށްރަށަށް ދަތުުރުކުރާއިރު ޕީސީއާރު ޓެސްޓެއް ހެދުން ވަނީ މަޖުބޫރުކޮށްފައެވެ.